
Există maşini construite pentru a transporta, care 
chiar transportă, jumătate de milion de oameni pe zi de 
la o lume la alta, la fel de rapid cum sunt transportate 
coletele poştale, şi împreună cu ele milioane de tone de 
mărfuri, realizând, ca înregistrările dintr-un registru 
contabil, balanţa. 

lar eu sunt Jorgen Thorkild care merge pe jos. Pe 
două picioare, în chip clasic. In josul unui coridor, care 
niciodată nu simte talpa piciorului uman. Cine poate 
spune cât timp a trecut de când cineva a parcurs acest 
drum? Desigur, aici nu există praf; este treaba eficien- 
telor şi silenţioaselor maşini de a stabili cum şi când es- 
te necesar să intervină. Proiectantul Centrului Punţii lu- 
crase într-o perioadă când creaţiile noastre nu aveau 
încă o funcţionare atât de sigură ca acum; el gândise în- 

că în termeni de: „ieşiri de urgenţă“, „ieşiri în caz de 
incendiu“ şi altele asemănătoare. 

Mă aflu oare aici din cauza unei „necesităţi ur- 
gente“? Bănuiesc că aşa ar trebui să fie. Dar câteodată 
îmi dorescsăpot găsi o „ieşire de urgenţă“ din viaţa mea. 
Saxena a găsit-o. 


Dar el nu trebuia să se gândească la Saxena. Ho- 
tărât, se concentră asupra uşilor prin care trecea, au- 
zind, la limita percepţiei acustice, voci ocazionale şi alte 
zgomote. Clădirea era alcătuită din niveluri îmbinate 
neregulat. O parte din ea o constituia subsolul, o parte 
avea vedere deasupra oraşului înconjurător, după gustul 
celor care o ocupau. Nivelul unde se afla el acum era 
deasupra solului. Dar nimeni nu ar fi putut deduce acest 
lucru din coridorul gri, inexpresiv, unde lumina soarelui 
nu mai strălucise niciodată din ziua în care acoperişul 
fusese aşezat peste el. 

Semnele anunțau LUMEA LUI RIGER şi afişau 
numele reprezentanţilor acestei planete pe Pământ. Ce 
căuta el aici? Nu ar fi fost nevoie să vină personal. Ar fi 
putut să trimită după oricare dintre ei; mai simplu încă, 
ar fi putut comanda ca o copie a sa perfectă să apară în 
camerele lor, vorbind ca şi cum ar fi stat faţă în faţă, însă 
fără caelsă se fi mişcat din loc. Totuşi iată-l aici, în faţa 
uşii pe care era scris numele lui Koriot Angoss. 


Thorkild se opri, cu mâna aproape atingând sis- 
temul de închidere. El era Directorul Sistemului Punţii. 
Ca oricare altă uşă din Centrul Punţii, şi aceasta s-ar 
deschide dacă numai ar atinge-o cu mâna. Intârziind 
s-o facă, ascultă. 

Redus la un sunet subţire şi ascuţit de izolatorul 
care oprea toate frecvențele joase, un bărbat cânta. 
Dialectul din Lumea lui Riger nu era prea departe de 
limbajul standard folosit pe Pământ. Cântecul era ob- 
scen: vorbea despre un beţiv desfrânat, a cărui limbă, 
vioaie datorită alcoolului, putea seduce orice femeie, 
însă care se dovedea cu mult sub aşteptările femeii când 
aceasta ceda. După primul vers cineva cu un instrument 
— părea mai mult acustic decât electronic — găsi acordul 
pentru un acompaniament plin de simţire pentru struc- 
tura simplă a melodiei. 

Thorkild închise ultimul interval dintre mâna sa şi 
uşă, şi aceasta se deschise larg. 

Ca oricare birou din clădire, acesta era replica a 
ceea ce el ar fi putut găsi pe planeta care le servea drept 
casă locuitorilor ei: echipamentul modern era mascat în 
spatele panourilor de lemn neprelucrat, pe podea se 
aflau piei conservate de animale, vazele conţineau flori, 
cultivate local, în nuanţe ciudate de verde şi auriu. Chiar 
şi mirosul aerului era — din cele mai frumoase amintiri 
ale lui Thorkild — tolerabil de autentic. Dar, de cealaltă 
parte, Oraşul Punţii se arăta estompat în spatele imen- 
sului perete de sticlă. Era ca şi cum cineva ar fi putut nu 
numai să călătorească, ci şi să privească de la acest bă- 
trân şi obosit Pământ spre celelalte lumi-fiice, mai tinere 
ŞI mal viguroase. 

Angoss stătea pe perniţa moale, lucrată de mână, a 
unui scaun rotativ. Era un om neîngrijit, cu părul vâlvoi 
şi cu un rânjet care etala un incisiv de aur, aurul fund 
ceva obişnuit pe planeta de unde venea el. Il caracteriza 
faptul ca mai degrabă să-şi păstreze dintele protezat 
decât să ceară pentru acesta regenerant, pe care l-ar fi 

putut obţine gratis pe Pământ. La tel era şi cu modul său 
de a se îmbrăca, cu cămaşa maro, dintr-o țesătură aspră, 
şi cu pantalonii şi cu sandalele roşii din piele. Intr-o 
mână ţinea o halbă cu un lichid galben-maroniu, un fel 
de bere. Pe o banchetă lungă şi capitonată de sub fe- 
reastră stătea secretara lui particulară din specia umană, 
Maida Wenge, care nu dispreţuia deloc obiectele de lux 
de pe Pământ şi purta îmbrăcăminte din mătase sintetică 
la fel de neşifonabilă şi de elegantă ca propriul costum 
de ceremonie al lui Thorkild. In poala ei se odihnea in- 
strumentul pe care îl auzise prin uşă: era un aparat de 
suflat, de genul unei muzicuţe. 

Cântecul se sfârşise în mod neaşteptat şi Thorkild 
realiză că întreruperea se datora faptului că intrase pe 
uşa care nu era folosită niciodată. Desigur, pe planeta 
Riger uşile erau încă simple obiecte folosite drept mij- 
loc de intrare, căci intimitatea nu valora atât de mult. 

Angoss se învârti cu scaunul, făcând din picioare 
mişcări asemănătoare cu cele ale crabului. 

— Bună ziua, Directore! exclamă el, revenind de la 
dialectul în care cântase la limbajul standard pe Pământ. 

Accentul său se observa uşor, dar Angoss îşi pe- 
trecuse cea mai mare parte din ultimu zece ani pe Pă- 
mânt, fapt care îl ajutase să şi-l mai estompeze. De alt- 
fel, comunicarea făcută posibilă de Sistemul Punţii tră- 
gea încă o dată limbajul uman înapoi, spre un etalon 
comun. 

— le10 cană cu noi? întrebă Angoss. Vărul meu este 
fabricant de bere şi mi-a trimis drept cadou de ziua mea 
un butoiaş din ce are mai bun. [i-o recomand! 

Thorkild clătină din cap şi permise uşii să pivoteze, 
pentru a se închide. Se aşeză, privindu-l de jos pe 

Angposs. Nu era corect. Nu? Modul în care se comporta 
nu se potrivea unui bărbat pus într-un post cu asemenea 
responsabilităţi. 

Dar era incapabil să vorbească despre ce era corect 
ŞI ce era incorect, despre ce era sau nu era potrivit, 
pentru că nu avea certitudinea dacă se gândea la 
Angoss... sau la el însuşi. In schimb, spuse: 

— Inteleg că ne transmiţi o problemă. 

Angoss se ridică în picioare şi îşi turnă mai multă 
bere din butoiaş. Repuse apoi butoiaşul pe biroul său, 
unde poate cineva s-ar fi aşteptat să vadă desene, şi ac- 
te, şi casete în legătură cu munca pe care o avea de în- 
deplinit. Dar oare făcea vreodată acest om ceva care ar 
fi putut fi numit la propriu muncă? 

Indepărtând un exces de spumă, Angoss preciză: 

- Noi nu avem probleme pe Riger. Nu-i aşa? 

- Una cel puţin tot ai, pe care pari nerăbdător să o 
exporți! 

Thorkild vorbi apoi direct, deşi acest lucru îi ceru 
un efort: 

. Preotul..., cum îl cheamă? 

— A, cred că te referi la Rungley, spuse Maida, şi 
Angoss pufni batjocoritor în timp ce îşi relua locul pe 
scaun. 

— A, el! Secta lui este Coppersnakes*, nu-i aşa? Poţi 
să-l ignori, îl sfătui cu un gest dispreţuitor şi bău iar, 
sorbecăind cu zgomot. Eşti sigur că nu vrei să. ni te 
alături? Suntem abia la primul rând! 

- Nu am timp, spuse Thorkild. Şi am venit aici 
pentru un răspuns, un răspuns corect. 


* Coppersnakes — şerpii de cupru (nota trad.). 

Angoss arboră o figură de om jignit: 

— N-ai încredere în evaluarea mea? Nu sunt eu un 
experti? 

— Este foarte uşor să spui că îl pot ignora! Dar 
nu-mi place modul în care sună ce este sau ce face el! 

— Directore, interveni Angoss cu un oftat, câți pre- 
oţi nebuni ştiu că au venit cu Puntea în intenţia publică 
de a conveţii Pământul? 

— Cifre? Sute, probabil! Şi câţiva ne-au făcut ne- 
cazuri. 

- Rungley nu va fi unul dintre acei câțiva. Ascultă: 
Coppersnakes sunt o ramură a unei secte care a fost 
cândva înfloritoare în America de Nord, rezultatul unei 
încrucişări hibride între creştini şi un cult african al 
fertilităţii. Ei ating cu mâna şerpii ca o verificare, ca un 
test al credinţei. Au în ei un fel de sistem de protecţie şi 
echilibru, un fel de imunitate, însă, chiar şi aşa, deseori 
cineva tot este muşcat şi se îmbolnăveşte ori moare, şi 
jumătate de congregaţie renunţă la vechiul mod de a 
gândi al colectivităţi. Ii strecori lui Rungley pe furiş 
câteva cobre-regi, krait şi mamba* şi în cel mult o 
săptămână va fi în spital. Nu uita că el este obişnuit să 
pună mâna pe şerpii domesticiţi pe care secta i-a adus pe 
Riger. Ce aveţi voi aici, pe Pământ, trebuie să fie cu totul 
altceva. Mai mult ca sigur că, îndată ce se va face de râs 
în public, se va îndrepta spre casă. 

Suna ca o soluţie înţeleaptă. Doar... Cum să ex- 
plici teroarea obsedantă, teama că acest tip de îndrăz- 
neală nesăbuită era exact genul de lucru pe care popu- 


* Mamba — şarpe veninos (Dendroaspis) din familia cobrelor 
Elapidae, trăieşte în Africa. Spre deosebire de cobră, nu are glugă 
(nota trad.). 

laţia acestui bătrân şi istovit Pământ părea să-l caute? 
În trecutul îndepărtat fuseseră războaie; chiar şi acum 
mal avuseseră loc accidente mortale; dar cum acestea 
deveniseră tot mai puţine, se părea că din ce în ce mai 
mulți oameni erau în căutarea stimulului pe care numai 
jocul cu moartea li-l putea da — ca şi cum numai moartea 
singură ar fi putut împrumuta orice tip de înţelegere 
existenţei. 

Mai mult: soluţii înțelepte din partea unui om găsit 
în timpul orelor de lucru (nu ore suplimentare, nu peste 
munca cerută, necesară) bând cu secretara sa şi fredonând 
cântece populare obscene?! 

Thorkild îşi găsi în cele din urmă cuvintele: 

— Care este puterea lor pe Riger? 

— Se întâlnesc într-o cabană din lemn, cioplită de 
mână. Angoss mai luă încă o gură de bere şi apoi conti- 
nuă: De când Rungley a anunţat că va veni pe Pământ, 
au mai construit o anexă la biserică. Se strâng cam în jur 
de şaizeci de persoane la o întrunire. 

— De ce naiba nu poţi să păstrezi pentru tine ră- 
măşiţele obiceiurilor tale arhaice? se răsti Thorkild. 

Nu intenţionase să fie atât de brutal, dar era cu 
nervii la pământ şi asta nu numai datorită problemei 
Rungley. Plină de reproşuri, Maida se uită la el cu o pri- 
vire încruntată, de un albastru-închis. După standardele 
propriei sale lumi, era frumoasă, dar pentru gusturile 
celor de pe Pământ era prea lată în şolduri; trecuseră 
secole de când a avea o naştere naturală era o calitate, 
o însuşire dorită în lumea mamelor... ceea ce în reali- 
tate, dacă cineva ar fi reflectat la asta, nu era decât o 
chestiune oarecum ridicolă. 

— Tu ne-ai adus în Sistemul Punţii, spuse Angoss cu 
răceală. Tu ne-ai impus condiţiile: acceptaţi sau plecaţi. 
Şi noi am acceptat. Nu-i aşa? 

Thorkild era pe punctul de a întreba unde bătea a- 
ceastă remarcă. Intrevăzu însă imediat ce răspuns ar fi 
primit. Brusc, se întoarse pe călcâie şi plecă pe drumul 
pe care venise. Chiar înainte ca uşa să se închidă îl auzi 
pe Angoss spunând: 

— Excelent, şi-acum să revenim! Forţând tonul 
pentru notele mele cele mai joase, mi-am detormat 
vocea. 

Lumea lui Riger, Lumea lui Platt, Kayowa... Ni- 
velurile de deasupra erau mai aglomerate, pentru Platt 
şi Kayowa erau în mod curent atraşi mai degrabă 
coloniştii decât simplii vizitatori. Revăzu activitatea de 
acolo cu ochiul minţii, în timp ce urca scara către pro- 
priul său etaj, cel mai important din clădire, de unde 
conducea. Felul în care-şi pedepsi membrele, grăbin- 
du-se să urce treptele moi care nu îi reverberau în nici un 
fel zgomotul paşilor, intenţiona să fie un omagiu adus 
tinereţii sale şi destinat să îi conducă pâfâitul la cel mai 
înalt nivel. Era tânăr pentru fantastica responsabilitate 
a postului său: când îi succedase lui Saxena, avea în jur 
de patruzeci de ani. Toți posibilii candidaţi fuseseră 
evaluaţi, iar el fusese... 

„Priveşte lucrurile în faţă“, îşi spuse în sinea sa. 

„„.El fusese cel mai puţin nepotrivit. Dar pe Pământ 
întotdeauna a fost la fel ca în vremurile de acum. Ni- 
ciodată nimeni nu a fost perfect adaptat pentru vreo 
slujbă. Slujbele evoluaseră mai rapid decât specia care 
le inventase. 

Măcar avea avantajul că era puţin probabil ca e- 
fortul să-l poată marca fizic. Corpul pe care îl poseda era 
mai mult decât impresionant: aproape doi metri înălţime, 
muşchiulos, bine legat dar slab, părul blond bătând în 
roşu, ochii de un albastru pătrunzător. Aceste carac- 
teristici le apăreau oamenilor în minte când se gândeau 
la Jorgen Thorkild. Cum ar fi putut ei ghici oboseala 
care îl asaltase după numai un an? Tensiunea psihică îl 
copleşea chiar şi numai la bănuiala că ar exista unele 
probleme, darmite când mai apăreau şi indiciile acestora. 
Probabil că Angoss, după întâlnirea lor de astăzi, va fi 
mult mai la curent cu adevărata lui stare decât cei care 
lucrau pentru el, zi de zi, în acelaşi birou. 

Şi aceştia erau o mulţime. 

Dacă erai un reprezentant pe Pământ pentru o în- 
treagă lume ce pulsa de viaţă, angajai un secretar uman, 
aşa cum Angoss o angajase pe Maida. 

Dacă erai Directorul, angajai cât de mulţi decideai 
că ai nevoie să se ocupe cu acest lucru şi candidaţii res- 
pinşi aveau să fie trimişi înapoi. 

Dacă erai un reprezentant pe Pământ, aveai un 
corp de reprezentanţi, aici şi acasă, capabili să-ţi înţe- 
leagă intenţia dintr-un scurt memoriu şi autorizaţi să 
acţioneze în numele tău, în virtutea acestui fapt. 

Dacă erai Directorul, personalul tău se număra în 
mii, lar unii se aflau la distanţe de ani-lumină. 

Si cu toate acestea tot trebuia să munceşti şi tu. 

O duzină de bărbaţi şi de femei aveau de lucru în 
anticamera pe care el trebuia s-o traverseze pentru 
a-şi recâştiga propriul sanctuar; era ceva de modă veche 
în existenţa lor fizică aici în momentul de faţă. Dar 
modul în care Sistemul Punţii era condus fusese hotărât 

de doctorii în psihologie şi până acum raţionamentul lor 
se dovedise corect. Thorkild însuşi era recunoscător 
acestei practici, să-ţi poţi lăsa mâna pe umărul cuiva 
acum şi apoi... 

Dar în clipa de faţă nu le putu răspunde la saluturi 
cu nimic mai mult decât cu un zâmbet şi cu o înclinare a 
capului. Pe de altă parte, până nu se ascunse, în sigu- 
ranţă, în spatele biroului său, nu mai vorbi, iar atunci 
când vorbi din nou, o făcu în direct, activând circuitele 
cu o comandă codificată şi apoi întrebând: 

— Ceva nou cât am fost plecat? 

— Inspectorul van Heemskirk te-a căutat şi te va 
căuta din nou peste câteva minute, îl anunţă o voce ar- 
tificială, pe un ton melodios. 

Vocea îi aducea întotdeauna aminte de vocea ma- 
mei lui, dar nù îndrăznise niciodată să pomenească 
despre asta cuiva, deoarece presupunea că trebuia să fie 
o chestiune de diplomaţie din partea maşinilor care 
conduceau în prezent Oraşul Punţii şi care se străduiau 
să descopere capriciile şi preferinţele neprevăzutelor 
fiinţe umane, pe care ele, imaginar, le linguşeau. A dis- 
cuta în contradictoriu cu computerele cerea un talent 
special, şi încă unul pe care Thorkild se temea că s-ar 
putea să nu-l posede. 

— Te-a mai căutat, de asemenea, şi Alida Marquis şi 
vrea ca tu să o suni. Am o serie de contact pentru ea. Şi 
cei de la Traficul Interior vor să ştie dacă predicatorul 
Rungley va solicita supraveghere pe Pământ. Instruc- 
tiunea trebuie transmisă mediat. 

Alida... 

De fiecare dată când se gândea la ea, se gândea, 
inevitabil, la Saxena, şi acum, ca întotdeauna, îşi dorise 

să nu o fi făcut. Un portret al lui atârna pe perete, alături 
de cele ale precedenţilor deținători ai acestui post râvnit. 

Portretul nu expunea vederii chipul unui om îngrijorat. 

Fiind făcut în ziua numirii sale, sugera mai curând 
abnegaţie, entuziasm şi emoție. Atuncice naiba mersese 
prost? 

Propriul său portret, fără îndoială, va exprima a- 
celaşi lucru când va fi alăturat în rândul celorlalte, în 
urma retragerii... sau a morţii sale. 

Deci, ce naiba a mers prost? 

Maşina spuse din nou, cu o nelinişte simulată: 

— Instrucţiunea trebuie transmisă mediat ! 

— A,da... Lăsaţi-lpe Rungley să-şi urmeze drumul, 
dar aveţi într-adevăr grijă ca oamenii să-i aducă cei mai 
veninoşi şerpi care se găsesc în toate grădinile noastre 
zoologice. Fiţi cu ochii pe el şi anunţaţi-mă îndată ce 
este spitalizat, apoi asiguraţi-vă că mass-media va face 
vâlvă în jurul acestui lucru. 

Şi, deşi suna ca una din propriile lui decizii, aceasta 
era de fapt una făcută de un om dezordonat şi prost îm- 
brăcat, care bea bere şi cânta cântece deochiate. Nu 
contează. Era totuşi decizia lui. Indiferent dacă el era cu 
adevărat părintele ei sau doar o adoptase! 

Si-ar fi dorit foarte mult ca el să poată fi un părinte. 
Şi asta îl făcu să se gândească din nou la Alida. Şi, din 
nou, la timpul cuvenit, ajunse să-şi dorească să nu o fi 
făcut. 

Vocea artificială încă vorbea: | 

— Am notat şi am executat, Directore. Pot să apelez 
la Rezervaţia Sălbatică dacă grădinile zoologice nu-mi 
pot furniza destui şerpi? 

Ah, maşinile acestea deveneau al naibu de deştep- 
te în ceea ce priveşte comoditatea! Mimând un ton 
plictisit, decretă: 

— Cu statut de rezervă, dar autorizat. 

- Confirmat. Zona țintei? 

— Să fie destul de «stânjenit» ca până în treizeci de 
zile să se întoarcă pe Lumea lui Riger. 

— Confirmat. Mulţumesc. Să revin la apelul Alidei? 

Thorkild simţi lovitura de pumnal a unei mânii 
prosteşti. Chiar şi atunci când îşi pronunţă răspunsul el 
ştiu că acesta îi va prejudicia şansele, poate dincolo de 
orice speranţă. Replică preocupat: 

— Nu, las-o pe ea să mă sune! 

— Foarte bine, Directore. Şi... Oh, inspectorul van 
Heemskirk sună din nou. Vreţi să vă fac legătura? 

— Aăă...! Da, bine. 

Inspectorul van Heemskirk apăru în încăpere, ca şi 
cum ar fi stat într-un fotoliu plasat în faţa biroului lui 
Thorkild. In realitate, el era suspendat în aer, între cer 
şi pământ; echipamentul sold din Centrul Punţii era cel 
mai bun echipament care exista, dar nu putea întotdeauna 
să aranjeze corect piesa de mobilă la locul său, exact sub 
destinatar, astfel că şi de data aceasta se afla un spațiu 
liber de o jumătate de metru între fotoliu şi şezutul lui 
van Heemskirk. Dar aceasta devenise demult ceva 
obişnuit. 

— Bună, Jorgen, spuse van Heemskirk pe un ton 
cordial. 

— Bună, Moses. 

Gras ca untul şi de două ori mai unsuros — dacă 
vreun unt ar fi putut fi găsit în întunecata sa culoare de 
sud-african. Nu, asta n-ar fi fost corect. El era un poli- 

tician de carieră şi nu era mai rău decât alții de acelaşi 
tip. Poate că într-adevăr era chiar atât de afabil pe cât 
pretindea. Numai că poţi să fii vreodată sigur cu poli- 
ticienii? 

Avem aceste două lumi aspirante, începu van 
| leemskirk. Ipewell şi Azrael! N-ai uitat că delegaţii lor 
vor veni la Centrul Punţii în această după-amiază? 

Ca şi cum ar fi putut să uite! Cu toate că i-ar fi plă- 
cut mult să o poată face... 

— Moses, tu ştii că dacă este vreun lucru pe care 
să-l urăsc... 

„Este acela de a te arăta în preajma petrecerilor 
date de băieţii veseli veniţi din alte lumi. Ştiu! 

Vocea din imaginea materializată era calmă. O 
ondulare indicând un oftat se mişcă sub roba galbenă de 
satin a politicianului. 

- Oricum, vizita asta este foarte diferită de cele 
obişnuite. Aceştia sunt delegaţi din lumi încă neincluse 
în Sistemul Punţu, nu ambasadorii şi diplomaţii tă! de 
duzină. Ei deja ştiu, cu si guranţă, ce reprezintă Punţile, 
din moment ce pe această cale au ajuns aici, dar încă 
n-au semnat contractele... 

— Dar o vor face! Toţi au făcut-o întotdeauna! 

— Adevărat, îţi garantez..., înclină el în sens afir- 
mativ capul. Dar printre factorii cruciali care ne-au a- 
sigurat acest, până acum, neîntrerupt record de succese 
aş cita privilegiul de a ți se prezenta Centrul Punţu de 
către cea mai importantă personalitate. După cum se 
ştie, aceşti delegaţi sunt importanţi pe propriile lor lumi, 
dar, cu cât cercetăm mai mult, cu atât — inevitabil — 
societăţile se dovedesc a fi mai înapoiate. Petrecerile în 
discuţie mă frapează tocmai pentru că pe Pământ ele 

sunt oarecum copleşitoare. Obişnuitul vostru salut de 
bun-venit, atât de cald, absenţa actelor gratuite, lipsite 
de sens, comportamentul vostru nediferenţiat, egal pen- 
tru toţi, ar putea să aducă o considerabilă contribuţie la 
înlăturarea neliniştilor lor. 

— Vrei să insinuezi că ei sunt suspicioşi cu privire la 
mobilurile noastre? 

— Poţi să spui asta de două ori şi eu n-am să te acuz 
că exagerezi, replică van Heemskirk pe un ton cum- 
pătat. 

Maniera lui era dezarmantă şi, împotriva voinţei 
sale, Thorkild nu-şi putu împiedica un zâmbet. 

— Foarte bine. Am să fac tot posibilul, îl asigură. Ai 
să fii aici la ora cincisprezece, nu-i aşa? 

— Cât de punctual am să pot! Şi nu lăsa problema să 
te doboare. S-ar putea să dureze ani până să mai găsim 
oaltă lume din afara sistemului. Ce să mai vorbim atunci 
de aceste două lumi descoperite la un interval de mai 
puţin de o lună de zile între ele? 

Destul de adevărat. Dar, în timp ce van Heemskirk 
se pregătea să întrerupă circuitul Thorkild îl opri brusc, 
întinzând mâna, ca şi cum ar fi putut să apuce imaginea 
intangibilă. 

— Moses, doar un moment! 

— Da? 

— De câte ori ai călătorit cu Puntea? 

— Doamne, nu am idee. Dar nu de mai multe ori 
decât atunci când aş fi putut da o mână de ajutor, ex- 
ceptând, fireşte, obligaţiile de serviciu sau în vacanţele 
ocazionale. De ce? 

— Doar aşa, mă întrebam. 

Politicianul se încruntă, înălţând dintr-o sprân- 
ccană. 

— Presupun că tu foloseşti Puntea în fiecare zi? în- 
lrebă. 

— Nu. 

Thorkild nu reuşi să-şi ascundă stinghereala din 
plas. 

— Ca şi tine, se explică, doar când sunt obligat să o 
lac. Şi câteodată mă întreb de ce... Cam până la o mie 
cinci sute de ori! 

Urmări cum imaginea se risipea în ceaţă, apoi 
continuă să fixeze un timp cu privirea locul în care se afla 
ceața. 

„Jumătate de milion de oameni pe zi..., se gândi el. 
Şi eu aş prefera să colind... Cine sunt eu? Ce sunt eu? Ce 
suntem 1077“ 

Portretul lui Saxena îi atrase din nou privirea şi, în 
timp ce îl contempla, realiză că se gândea la Alida. 


—— 


Când soarele local străluci peste cel mai mare din- 
tre oraşele planetei Azrael, strălucirea sa aspră păru că 
distonează. Mult mai potrivite erau în aceşti timpurii 
zori de zi ceața, ridicată întâmplător de vânt, şi cerne- 
rea în burniţă a ploii. 

Jacob Chen îşi strânse mai aproape de trup peleri- 
na indigenă care îi tăinuia îmbrăcămintea de pămân- 
tean, îşi trase gluga în jurul capului, pentru a-şi ascunde 
trăsăturile de străin şi păşi cu prudenţă de-a lungul unei 
alei înguste. Majoritatea clădirilor erau din piatră în- 
chisă la culoare, strălucind acolo unde luciul umezelii de 
pe pereţi prinsese şi reflectând cu oarecare îndărătnicie 
licărirea întâmplătoarelor lumini de pe stradă. 

La câteva ferestre se puteau vedea, de asemenea, 
lumini. Nu prea multe. Se simţea lipsa a încă unei jumă- 
tăţi de oră până în zori. 

Nimeni nu ar trebui să se gândească la oameni ca 
fiind modelaţi într-un anumit climat al lor, cel puţin nu 
în această epocă în care climatul putea fi controlat. Fu- 
sese realizat acest lucru pe mai mult de treizeci de pla- 
nete. Aici oare de ce neglijaseră locuitorii să o facă: 
pentru că nu-şi puteau permite mijloacele necesare sau 
pentru că nu cunoşteau care erau aceste mijloace? Greu 
de spus. Cu mult timp înainte ca străbunu lor să pără- 
sească Pământul, tehnicile deveniseră o banalitate şi 
erau destul de ieftine. Nu, decizia fusese luată cu sigu- 
ranţă ca o chestiune de principiu. 

Dar care principiu? Nu ştia. Se afla în impas da- 
torită unui zid de incomprehensiune existent între el 
însuşi ŞI ei. Şi îi era teribil de ruşine. Simţea că nu-şi în- 
deplinise misiunea pentru că îi lipsise inteligenţa. Mai 
grav însă, nu atinsese standardele pe care singur şi le 
stabilise, iar îndoiala asupra propriei sale capacităţi era 
cea mai înfricoşătoare grozăvie pe care şi-oputea imagina. 

La început îşi închipuise că va trebui să găsească 
cheia în fatalismul tradiţional al propriilor lui străbuni; 
necugetat, presupusese că, dacă toată lumea putea, 
atunci şi el va reuşi să analizeze această cultură. Se 
scursese un an local, era din nou toamnă în această 
emisferă, la fel cum fusese şi când venise aici, la bordul 
navei de cercetare Câinele de Vânătoare. Din moment 
ce preferau să păstreze anotimpurile naturale, atunci de 
ce nu aveau aceşti oameni ceremonii care să marcheze 
ciclul acestora? De ce nu exista aici o sărbătoare po- 
pulară a primăverii sau a vremii secerişului? De ce nu 
exista o sfidare a miezului iernii prin aprinderea unor 
focuri simbolice? Astfel de activităţi erau cunoscute 
pentru a stabiliza psihicul uman, pentru a localiza in- 
dividul între fluctuațiile aleatorii ale unei lumi 'adop- 
tate... 

Totuşi ei aveau ritualuri şi ceremonii şi erau per- 
fect pregătiţi pentru a permite observarea lor şi pentru 
a explica, cu infinită răbdare, presupusa lor importanţă. 
Numai că pentru Jacob Chen şi pentru toţi cei care ve- 
niseră cu el de pe lumea-mamă explicaţiile lor nu aveau 
nici un sens! 

In cele din urmă acest lucru îl costase pe Chen 
somnul şi culminase cu prezenta noapte, pe care el 
şi-o petrecuse mergând la întâmplare prin oraş, căutând 
cu toate simţurile sale o cheie ascunsă pentru problema 
care îl chinuia. 

Şi nu găsise nimic. 

Trase aer în piept. Fum amar. Cineva aprinsese o 
sobă. Un gri dens pe un fond de gri se ridica în spirală din 
hornul unei case de peste drum. O fereastră deschisă. 
De teama de a nu fi observat, se grăbi mai departe şi 
pătrunse din alee într-o intersecţie de străzi, pe unde nu 
mai trecuse până acum şi care forma o piaţă rotundă cu 
un obelisc negru în centru. Văzându-l, îi veniră în minte 
în mod mecanic informaţiile antropologice: simboluri 
ale fertilităţii, verticale, îndreptate spre cer. 

Nu, nu era unul dintre acestea. Era pur şi simplu un 
obiect, doar atât. Nu fusese modelat, sau șlefuit, sau su- 
pus îndemânării vreunui zidar. Fusese găsit exact în for- 
ma sa actuală şi înălţat pentru nici un alt motiv mai bun 
decât acela că aşa se întâmplase. 

Dincolo de el, o întreagă parte a pieţei era ocupată 
de o clădire imensă, de culoare cafeniu-deschis, fără o 
caracteristică anume,cu excepţia unui şir drept de trepte 
şi a unei intrări. Se apropie de ea, ascultând în locul din 
care ştia că s-ar fi putut auzi. Destul de clar, surprinse o 
cântare. Câteodată erau şuierături-şi-lovituri, şi oftaturi 

sau strigăte. De ce trebuia ca semnalarea unei clădiri 
atât de importante pentru această cultură să fie marcată 
printr-o creaţie a purei întâmplări? Oare nu va ajunge 
niciodată să-i înţeleagă pe aceşti oameni? 

Urcă cele cinci trepte mici, de piatră, care condu- 
ceau spre uşă. O uşă uriaşă, de cel puţin şase metri înăl- 
time, şi, pentru că era atât de greu să fie deschisă fără a 
fi pusă în balamale solide —putuse lesne să observe că nu 
le avea —, o altă uşă, mai mică, era practicată în ea. 
Aceasta din urmă stătea întredeschisă. După o scurtă 
ezitare, păşi înăuntru. 

Un felinar slab pendula în bătaia vântului dincolo 
de uşă, atârnând de un tavan fals, scund, care împreună 
cu pereţii plani din lemn procurat de prin părțile locului 
şi cu o altă uşă glisantă, aflată de partea opusă intrării, 
formau o anticameră. Nici o decoraţiune, nici un simbo- 
lism, nici un obiect de cult... Totul părea la fel de 
funcţional ca şi punga de aer pentru cazurile de urgenţă 
într-o navă spaţială. 

Şi, într-adevăr, aşa şi era. Ceea ce se afla aici şi în 
alte locuri similare era strict funcţional... Acesta era 
dinamul care furniza energie întregii societăţi. Dar e- 
senţa funcţionării îi scăpa, aşa încât se simţi ca un săl- 
batic confruntându-se cu un computer. 

Ceea ce cu siguranţă ar fi putut să-l distrugă era nu 
faptul că nu înţelegea, ci, chiar mai rău, că putea în- 
ţelege greşit! 

Buimac de oboseală, mişcându-se mai mult din 
reflex decât intenţionat, Jacob Chen făcu să alunece 
panoul glasvandului într-o parte, în interiorul peretelui 
despărțitor şi pătrunse în sala imensă care ocupa aproape 
tot spaţiul din clădirea cu acoperiş înalt. 

Aici nu se aflau nici un mobilier, cu excepţia lun- 
gilor banchete din lemn, şi, pe de altă parte, nici o orna- 
mentatie. Se găseau, în schimb, o jumătate de duzină de 
felinare. Ferestrele, complet întunecate încă, erau foarte 
înalte şi înguste, cu multe ochiuri mici de sticlă transpa- 
rentă montate în rame de metal. Podeaua era din lespezi 
de piatră brută, neşlefuită. În jur de cincizeci sau şaizeci 
de oameni erau prezenţi, câţiva stând pe bănci, cu ochii 
închişi, legănându-se înainte şi înapoi şi cântând încet 
cântecul nemelodios pe care-l auzise de afară, în timp ce 
alții, mai mulţi, zăceau pe podea, inconştienţi. Banchetele 
erau astfel aşezate, încât să formeze trei laturi ale unui 
pătrat, în spaţiul dintre ele, în centrul geometric al sălii, 
patru bărbaţi şi două femei, îmbrăcaţi doar în fustanele 
grosolane, se biciuiau unul pe altul cu obiecte care pro- 
duceau acel zgomot de şuierături-şi-lovituri: bice cu 
şfichiuri din frânghii grosolane şi cu mânere scurte şi 
groase. 

Asta era tot... 

Nimeni nu se întoarse să-l privească. Singurul semn 
de recunoaştere pe care cei de pe bănci i-l acordară 
intrusului fu acela de a-şi strânge în jurul trupurilor 
pelerinele identice cu aceea pe care o purta şi el, pentru 
a-şi ascunde astfel urmele de bici, pe care — el ştia! — toţi 
trebuiau să le poarte până acum. Cu siguranţă, ritualul 
începuse la apusul soarelui şi va continua până când lu- 
mina zilei va străluci în ferestre. 

Cum era posibil ca o societate să fie clădită pe ase- 
menea ritualuri? 

Chen se uită în jurul său şi dădu din cap, după care 
se reîntoarse în strada friguroasă şi neprimitoare. 

Dar din şuvoiul gândurilor sale o frază fu azvârlită 
afară, aşa cum din gura unui cadavru în descompunere 
se scurge apa unui râu în putrefacție, duhnind a speranţe 
ruinate: 

Probabil că greşesc... 

Nu putea suporta probabilitatea. Conceptul de a 
greşi era unul pe care el în mod sistematic îl eliminase 
din tiparul existenţei. El era un pantolog. Un pantolog 
nu putea greşi! Cel mult, un pantolog avea insuficiente 
informaţi! 

ŞI aici, ca pretutindeni, trebuiau să fie căutate a- 
cele informaţii în plus de care el avea nevoie... 

Se opri din drumurile sale, se întoarse, şi simţi o 
mare greutate în piept, ca şi cum inima sa şi-ar Îi mărit 
brusc de două ori volumul normal şi, căpătând duritatea 
oţelului, ar fi răsunat la fiecare bătaie. Pântecele 1 se în- 
cordă la maximum, ca pielea întinsă de pe o tobă... 

Şi urcă din nou cele cinci trepte spre uşa cea mică 
practicată în uşa cea mare, Şi îşi scoase toate hainele, cu 
excepţia pelerinei... 


Apărură din oraş — la câteva ore după ce se lumi- 
nase de ziuă- patru bărbaţi în robe largi, negre, care 
Juceau ca şi cum ar fi fost unse cu ulei, şi având pe cape- 
te pălării mărginite cu boruri din blană. Mergeau, ca 
nişte participanţi tăcuţi într-un convoi funebru pe drumul 
spre înmormântare, într-o maşină mai înaltă, pusă în 
mişcare de un motor electric, care făcea un zgomot 
continuu. Când trecură hotarul cosmoportului, înce- 
tiniră vehiculul, astfel încât un grup de membri avizaţi 
ai personalului portului spaţial să se poată alinia în spa- 

te, în formaţie, mergând cu demnitate prin ploaia de 
dimineaţă. 

Căpitanul Lucy Inkoos coborî rampa navei de 
cercetare, pentru a-i întâmpina. Ei îi făcuseră cunoscută 
soarta lui Chen cu un regret care păruse sincer. Şi nu era 
datoria ei să judece asta. 

Impreună cu patru dintre ofiţerii săi, Lucy Inkoos 
rămase în poziţie de drepţi, cu capul descoperit în ploaia 
torențială. Picăturile de apă mai întâi îi pătară şi apoi se 
scurseră pe stofa roşie a uniformei. Unii dintre strămoşii 
săi turnaseră bronzurile Benin. Poate şi de aceea, în 
aşteptarea cortegiului, faţa ei, cu oase subţiri, fine şi cu 
obraji înalți, era la fel de impasibilă ca a unui idol de 
bronz. 

Maşina se opri. Rigizi, ca şi greoaiele, dar silen- 
țioasele lor maşini, cei patru bărbaţi în robe negre co- 
borâră din ea. Unul dintre ei înaintă pentru a se pre- 
zenta în faţa căpitanului. Era cel puţin la fel de înalt ca 
şi ea, dar pălăria lui cu calota mult înălţată mai adăuga 
încă treizeci de centimetri la propria-i înălțime, astfel 
încât crea impresia unei staturi imense. Nu privea în jos, 
spre ea, pentru că ei i se părea că îi aude vocea venind cu 
mult de deasupra capului său. 

— V-am adus cadavrul colegului dumneavoastră, 
spuse el. 

Căpitanul Inkoos dădu aprobator din cap şi îl asi- 
gură: 

— Pregătirile au fost făcute pentru a-l primi. 

În spatele ei, cei patru ofiţeri îşi mutau greutatea de 
pe un picior pe celălalt. 

— Regretăm cele întâmplate, reluă bărbatul. Dar 
din câte mi s-a relatat, el s-a oferit în mod voluntar să se 

alăture unuia din ritualurile noastre... In sala de lângă 
piaţa obeliscului... Din întâmplare, un participant a 
hotărât să treacă la acţiune chiar în momentul când el 
s-a alăturat grupului. ŞI... îl vedeţi cum a ajuns! 

Tovarăşii săi, ajutaţi de câţiva din personalul cos- 
moportului, deschiseseră spatele maşinii şi acum sco- 
teau afară rămăşiţele lui Jacob Chen. Corpul său era 
înfăşurat într-un giulgiu din pânză neagră, dar, când 
lumina căzu din plin, ea scoase la iveală o pată roşietică 
în dreptul locului în care ar fi trebuit să fie inima. 

— De omul care l-a omorât — căpitanul Inkoos auzi 
acum vocea ca venind nu numai de la o mare distanţă în 
spaţiu, ci şi de la o mare depărtare în timp — ne vom 
ocupa desigur noi. Doriţi să trimiteţi reprezentanţi care 
să fie martori la execuţie? Va avea loc mâine! 

Căpitanul Inkoos îşi reprimă înfiorarea. Spuse re- 
pede: 

— Nu! 

Şi, realizând cât de brusc şi de nepoliticos trebuia să 
fi sunat glasul ei, se grăbi să adauge: 

— Considerăm că Jacob Chen nu avea dreptul să 
intervină în ritualul vostru. El a părăsit nava de capul 
său, fără să spună nimănui unde se duce. Şi-a atras sin- 
pur asupra lui soarta. 

- Dorinţa sa de a se alătura ritualului, spuse băr- 
batul. Înţelegeţi, noi nu avem nici O obiecţie. Este liber 
pentru oricine să o facă. Numai că noi nu credemrcă el 
a cunoscut raţiunea, sensul ritualului. Şi nici nu a reuşit 
să îl afle. 

Căpitanul Inkoos îşi simţi buzele groase şi netede 
strângându-se, subțiindu-se, în timp ce studia chipul 
bărbatului din faţa sa. Borul pălăriei lui îi ascundea 

aproape toată fruntea, dar ploaia strânsese blana în 
mănunchiuri subţiri şi ea putea ghici de unde începea 
linia părului. Avea o frunte înaltă, de intelectual, o gură 
senzuală, obrajii supţi ai unui pustnic... 

„..ŞI O invita la o execuţie publică! 

-> Nu era treaba ei să înţeleagă, şi era profund re- 
cunoscătoare acestui lucru. Putea numai să-l dojenească 
pe Jacob Chen pentru că se pierduse singur şi să ex- 
prime mulțumiri politicoase acestor bărbaţi în robe ne- 
gre, strălucitoare, când cadavrul va fi transferat pe ram- 
pă şi să-şi amintească să le ceară o copie după desfăşurarea 
procesului, pentru a o include în raportul său către 
statul-major. 

— Nu va fi nici un proces, spuse bărbatul. Eu însumi 
am condus investigaţiile necesare. Eu sunt un supra- 
veghetor, un custode al justiţiei. Cred că voi aţi numi 
asta magistrat. Fapta s-a petrecut în timpul ritualului, 
sub privirile tuturor. Când cineva face asta, o face în 
mod deliberat. Pentru a-i restitui rea/ifarea în cadrul 
existenţei îl lhchidăm. Nimic altceva! 

... Acelaşi zid de care se loveau de un an de zile, de 
la primul contact. Căpitanul Inkoos se întrebă dacă nu 
cumva Jacob Chen deschisese o breşă în acest zid în 
ultimele sale clipe, înainte ca viaţa să 1 se scurgă prin 
Jocul în care cuțitul îi fusese împlântat în piept. Cei pa- 
tru ofiţeri porniră să urce cadavrul pe o îargă; neatent, 
unul dintre ei îl atinse cu mâna şi, când şi-o retrase, 
vârfurile degetelor îi erau pătate cu sânge roşu-maroniu. 

Aceştia sunt oameni, îşi spuse ea. Au strămoşi co- 
muni cu mine. Toate fiinţele umane sunt între ele cel 
puţin veri. Toate fiinţele umane pot vorbi una cu cea- 
laltă şi se pot înţelege. Când a fost redescoperită, această 

lume a fost considerată ca fiind foarte asemănătoare cu 
oricare alta. Şi de ce nu ar fi fost? Avea acest port spa- 
tial, cu o flotă de nave de transport care călătoreau spre 
asteroizii locali, pentru exploatarea minelor şi a ra- 
finărulor, şi spre un observator ştiinţific de pe un satelit 
mai important, iar standardul de viaţă era tolerabil, deşi 
mai curând neinteresant dacă l-ai compara cu cel de pe 
alte lumi colonizate. Luând în considerare îndelungatul 
interval de timp care trecuse de la precedentul contact 
cu alte neamuri ale rasei, limba vorbită aici era uimitor 
de apropiată de cea standard vorbită pe Pământ. 

Numai că, în realitate, nu era. La prima vedere, 
cuvintele arătau că au un sens, dar apoi, într-un fel sau 
altul, parcă erau deformate prin intervenţia unei di- 
mensiuni aparte... 

Acesta fusese motivul pentru care trimisese după 
Jacob Chen — pentru că avea nevoie de un profesor în 
pantologie care să depăşească bariera de neînțelegere. 
Doar că...! 

Işi ridică privirile spre rampă. Corpul neînsufleţit, 
acoperit, era mânuit de cei patru ofiţeri cu stângăcie, şi 
asta, pentru că nu intra în sarcinile lor obişnuite de 
serviciu să mânuiască placa lipsită de inerție a unei tărgi. 
În absenţa deprinderilor, ofiţerii se comportau ca şi cum 
atât targa, cât şi încărcătura ei ar fi cântărit foarte-mult. 

Se va face o anchetă. Care va fi verdictul ei? Tu nu 
al ordonat unui pantolog să-ţi dea socoteală pentru 
mişcările lui. Tu ai apelat la el, înfăţişându-i o proble- 
mă, în speranţa că i se va părea suficient de interesantă 
pentru a îndreptăţi apelul la aptitudinile sale. Într-un 

cuvânt: un pantolog ştia mai bine ca oricine altcineva ce 
să facă. 

Dar putea, la fel ca oricine altcineva, muri! 

Şi, dacă Chen dăduse greş, cine se va găsi să dez- 
lege problema? 

Omul în robă neagră şi cei din personalul portului 
spaţial stăteau în picioare, tăcuţi; nu se puteau auzi de- 
cât sunetul plou şi zgomotul paşilor pe rampa metalică, 
în timp ce ofiţerii se întorceau la locurile lor. 

Nimeni nu ar fi putut-o învinovăţi pe ea, se gândi 
iarăşi căpitanul Inkoos. Dar vor da vina pe Chen, un om 
care putea face să renunţe la convingeri cele mai avansate 
computere, care putea să descopere greşelile de logică 
ale celor mai logice maşini ale umanităţii? Dar despre 
aceşti oameni în robe negre şi pălării cu boruri de blană 
ce s-ar putea spune? Putea fi numită vina lor? Putea fi 
considerat cineva vinovat pentru firea sa înnăscută? 

Cu toate acestea, bătrânul şi obositul Pământ va 
cere cu insistenţă să 1 se indice cel puţin cauza acestei 
morţi. Intr-un moment când jumătate dintre cetăţenii 
să1 se îndoiesc de motivaţia continuării existenţei, când 
Sistemul Punţii este singurul lucru care mai aduce o cât 
de câtă noutate în vieţile lor — în condițiile în care gus- 
tul pentru noutate a început să se atrofieze — ar putea 
foarte uşor să apară un val de disperare; şi, ca de obicei, 
el s-ar reprezenta grafic în funcţie de numărul de sinu- 
cideri. | 

Aceasta s-ar fi putut, fireşte, întâmpla chiar şi fără 
să se ofere vreun motiv anume. Străvechiul Pământ 
recunoştea însă o lege pe deasupra tuturor celorlalte: 

legea cauzei şi a efectului. Efectul putea fi suportat nu- 
mai cu condiţia ca cineva să înţeleagă cauza. 

Cum de nu se putea aplica această lege şi pe 
Azrael? 


La o comandă nerostită, personalul cosmoportului 
se dispersă înspre clădirile administrative, ghemuite jos, 
la marginea terenului pentru azraelizare. Bărbatul cu 
care căpitanul Inkoos vorbise până nu demult spuse din 
nou: 

— Inţelegeţi, regretăm evenimentul. 

— Vă cred. 

— Regpretăm existenţa lui, repetă bărbatul. 

Se uită apoi la însoțitorii săi şi, la semnul său, toţi 
patru se urcară înapoi, în maşina lor. 

Căpitanul Inkoos îi urmări îndepărtându-se cu 
demnitate şi se gândi că şi ei ar fi putut, dacă nu azi, 
atunci mâine, să se dezbrace până la brâu şi să se ofere 
singuri drept jertfă durerii. Durerea este singura rea- 
litate, spuneau ei. Plăcerea poate fi negată; chiar plic- 
tiseala, stare nedefinită, inexpresivă, face plăcerea de 
neconceput, imposibilă. Cel mai fericit om poate fi az- 
vârlit în culmea mizeriei de perfidia unui dinte cariat sau 
de şfichiuitura biciului tras pe spate. Uneşte realitatea 
cu conştiinţa, spuneau ei, folosind durerea. Şi dacă 
aceasta din urmă dă greş, oricine poate invoca ultima 
dintre realităţi, acționând în aşa fel, încât să-şi cauzeze 
propria moarte. Aici, ca pe multe alte lumi mai înapoiate 
decât Pământul, oamenii acuzaţi de crimă erau con- 
damnaţi la moarte. Omoară în prezenţa unor martori şi 
la rândul tău vei fi omorât. (Şi cel pe care-l alegi din 

întâmplare poate fi Jacob Chen, unicul, genialul, 
pantologul...) 

Până aici era clar. Ce rămânea încă un mister era 
aceasta: cum reuşea o societate să continue să existe 
când crezul său fundamental era anti-viaţa? 


Observă că principalul ei ajutor, comandantul 
Kwan, se apropiase de ea, astfel încât să poată vorbi fără 
să fie auzit de membrii micului cortegiu, care acum 
rupseseră rândurile. 

— Ce impresie crezi că le-am făcut? murmură el. 

Căpitanul Inkoos dădu din cap, încercând să evite 
astfel răspunsul. 

— Vom fi oare vreodată în stare să ne descurcăm cu 
ei? insistă Kwan. 

— Întreabă viitorul, oftă căpitanul Inkoos şi urcă 
rampa. 

Bocancii ei grei izbeau cu un zgomot pătrunzător, 
ca bătaia de tobă dintr-o paradă funerară. 


Aşa cum se întâmpla cu majoritatea planetelor care 
prin caracteristicile lor permiteau să fie locuite de oameni, 
Ipewell avea un satelit mare şi o planetă primară de tip 
G. Dar nu avea Lună şi nici Soare. 

Acestea erau suplinite de Ochiul de Noapte al 
Mamei şi Ochiul de Zi al Mamei. 

Altădată nu avea nici o şansă de a obţine permi- 
siunea să iasă afară singur, ci numai dacă unul dintre 
Ochii Mamei era deschis. Dar, comportându-se în ulti- 
ma vreme atât de bine, încât familia mai-mai că devenise 
suspicioasă, Lork (al-treilea-fiu-al-Garriei) născocise 
cum să lungească şi să prelungească perioadele când 
putea fi ascuns vederii celorlalţi, fără ca cineva să îl în- 
trebe unde a ajuns. 

In această seară: marele risc, cea mai mare miză! 

Astăzi exista un interval de patru ore întregi între 
dispariţia Ochiului de Zi în norii roşi ai apusului şi des- 
chiderea Ochiului de Noapte printre stele. Chinuit pe 
jumătate de teamă şi pe jumătate de nelinişte la gândul 
curajului său, Lork se strecură afară din imensa grădină 
a gospodăriei familiei, prin aleea dintre lăptărie şi grâ- 
nar, Şi se repezi pe poteca interzisă, printre tufişurile de 
pe malul râului. Poteca aceasta era interzisă pentru că pe 
ea şerpuise cândva cursul unui pârâu, dar nimeni nu mai 
văzuse aici un pârâu de când se ştia. 

Cu prudenţă la început, apoi cu viteză sporită pe 
măsură ce se îndepărta şi mai mult de casă şi, implicit, de 
riscul de a fi auzit, îşi croi drum printre cele două me- 
andre ale râului. In cele din urmă se opri acolo unde fu- 
sese tăiată o crestătură în trunchiul gros şi spongios al 
unui bre/labush. 

— Jeckin? şopti el. Eşti acolo? 

Jeckin (al-optulea-băiat-al-Fabiei) se ridică din 
întuneric, răsuflând uşurat. 

— M-am gândit că te-au întors cu siguranţă din 
drum, spuse el. Nu ştiu exact de cât timp aştept, dar am 
simțit că parcă ar fi trecut o veşnicie. Mă aşteptam ca 
dintr-o clhpă într-alta Ochiul de Noapte să se deschidă! 

- Doamne fereşte! exclamă Lork. 

Scuipă apoi în jos şi lovi cu piciorul în sol de trei ori— 
asta, nu pentru că în realitate ar fi şi crezut în astfel de 
superstiții, ci pentru că atunci când este în joc o cauză 
atât de mare eşti dator să-ţi iei toate precauţiile posibile. 

— Dar oricum va trebui să ne grăbim. Să mergem! 

Jeckin dădu din cap aprobator şi-şi făcu loc, cu 
atenţie, printre tufişuri. Se strecurară amândoi printre 
frunzele abundente, veştejite şi îşi făcură apariţia pe o 


36 


pajişte plantată cu iarbă adusă de pe Pământ. Pajiştea se 
întindea fără întrerupere până la linia orizontului. La o 
mare distanţă, în fată, putea fi văzută o incandescenţă 
roşiațică. Aceasta constituia destinaţia lor. 

Incepură să fugă. 

Zece minute mai târziu, se aflau prea aproape de 
lumină pentru a mai putea continua să fugă neobservaţi. 
Jeckin arătă cu mâna spre un pâlc de arbori, şi Lork îşi 
mormăi încuviințarea. Unul după altul se ghemuiră la 
adăpostul arborilor, trăgând adânc aer în piept, pentru 
a-şi recăpăta respiraţia. Apoi, liniștiți, înaintară, târşâin- 
du-se pe genunchi şi pe coate; la un moment dat se ridi- 
cară puţin şi... 

— Ţi-am spus că de aici putem vedea nava spaţială! 
spuse încet, dar triumfător Jeckin. 

— Este imensă! şopti Lork. Câţi oameni are la bord? 

— Am auzit că ar fi o mie, dar eu nu cred. Nici tu nu 
poți crede. 

Lork nu era chiar aşa sigur; pentru el, acest re- 
ceptacul arăta destul de mare pentru a putea înghiţi o- 
raşe. Dar nu avea nici un chef să discute în contra- 
dictoriu. Tot ce vroia el să facă era să se desfăteze pri- 
vind. 

Scânteind fără intensitate în ultimele clipe ale a- 
murgului, nava se odihnea în vârful unei coline de o sută 
de metri. Era perfect sferică, cu excepţia unui vârf 
vertical de metal îndreptat înspre satelitul geosincronic 
de comunicaţii prin releu, pe care îl lăsaseră pe orbită 
atunci când coborâseră şi care acum strălucea pe cerul 
de noapte al lui Ipewell într-o manieră pe care Lork şi 
Jeckin o păseau incomprehensibilă şi pe care majoritatea 

celorlalţi oameni o găseau blasfematoare. Cum de în- 
drăzneau aceşti noi veniţi să întineze domeniul Mamei? 

Ipewell era singura lume locuită de oameni, din 
cele descoperite până acum, care îşi pierduse absolut 
toate cunoştinţele de călătorii spaţiale, chiar şi în for- 
mele lor cele mai rudimentare. Până şi poveştile popu- 
lare privitoare la Pământ fuseseră suprimate cu severi- 
taie. 

Dariată că aceşti străini ştiau cum să sfideze Mama 
într-un asemenea grad, încât să înfipă o nouă stea în 
bolta cerească, iar băieţii îşi făcuseră curaj să vină să-i 
viziteze. Dacă ei ar fi fost prinşi, în mod sigur ar fi fost 
castraţi. Şi operaţia ar fi fost dusă la bun sfârşit cu cleşti 
înroşiţi în foc. Prin urmare nu era deloc o călătorie care 
să fie tratată cu uşurinţă. 


Încercând ca nici măcar să nu respire prea tare, 
Lork continuă să privească fix. Acum vederea i se aco- 
modase şi putea observa că strălucirea roşiatică venea 
de la luminile portabile aflate la poalele colinei, unde 
fusese aranjată o tabără temporară de barăci din prefa- 
bricate. 

— Crezi că ar trebui să mergem jos şi să căutăm pe 
cineva? sugeră el în cele din urmă. Să-ţi asumi acest risc 
şi totuşi, pur şi simplu, să rămâi ascuns... 

— Vine cineva! răspunse Jeckin. Nu vezi? 

Mijindu-şi ochii- el fusese într-adevăr întotdeauna 
cu vederea cam scurtă, iar ochelarii erau rezervaţi în 
exclusivitate fetelor-, Lork  desluşi în cele din urmă 
două figuri neclare mişcându-se pe terenul cu iarbă. 
Pentru o clipă înspăimântătoare, se gândi că cele două 

persoane se îndreptau în mod intenţionat spre ei, apoi 
acestea se întoarseră într-o parte şi Lork realiză că ele 
jeşiseră afară numai pentru a se plimba. Fără îndoială, 
direcţia potecii lor ducea în partea aceasta şi, încet, auzi 
vocea cu o nuanţă de amuzament a unei femei, care 
spunea ceva şi sfârşea cu un râset. 

O, nu! 7Zrebuiau să fie femei persoanele pe care să 
le întâlnească pentru întâia oară în această expediţie 
periculoasă! Imaginează-ţi o femeie ascultându-i cu 
simpatie! Dar, mai ales, diferitele tipuri de zvonuri fe- 
meieşti răspândite ca şi cum ar fi adevărate la bordul 
navei spaţiale! 

Aproape că o luă la goană spre casă, dar Jeckin îl 
prinse ferm de picior şi o clipă mai târziu descoperi că 
presupunerea sa era greşită: nu erau două femei, ci o 
femeie şi un bărbat. Vocea ultimului era mai morocă- 
noasă şi se auzea mai puţin bine decât a partenerei sale. 

— Ce facem? şopti Lork. 

— Ne ridicăm în picioare şi ne prezentăm, desigur, 
îndată ce vor veni mai aproape! Nu ăsta ne este planul? 

Da, poate că da. Numai că cei doi păreau să fi ajuns 
deja atât de aproape cât îşi propuseseră. Se aflau pe o 
pantă nu prea înclinată, dominată însă de culmea unde 
stăteau Lork şi Jeckin. Privind în jur şi decizând că locul 
era destul de retras, bărbatul desfăşură ceva semănând 
cu o saltea, pe care o cărase cu el. Femeia îl ajută să o 
întindă pe iarbă. Lork simţi cum i se ridică părul măciucă. 
Fi, doar nu aveau de gând să... 

Dar de la această distanţă el putea să vadă foarte 
clar că femeia nu era însărcinată. Într-adevăr, după 
standardele de pe Ipewell, ea era slabă. Pe de altă par- 
te, bărbatul era un exemplar frumos, astfel încât oricărei 

mame i-ar fi fost greu să-l păstreze pentru ea. Erau o 
pereche ciudată, în viziunea sa; poate totuşi datorită 
faptului că popoarele stelare au reglementări obligatorii 
în privinţa paternităţii. Lork înţelegea vag că modul de 
viaţă pe care vizitatorii îl practicau diferea de acela cu 
care el era obişnuit, dar nu avea nici un fel de experienţă 
care să-l ajute să şi-l imagineze cum ar fi putut arăta. 

Bărbatul se întoarse şi-şi intinse braţele către fe- 
meie. Se îmbrăţişară. 

— O, nu! explodă Lork şi sări drept în picioare. 

Bărbatul şi femeia ţâşniră brusc fiecare într-o altă 
parte, smulgându-şi în mod reflex ceva de la brâu. Două 
lumini puternice — care i se părură înspăimântatului 
Lork cel puţin la fel de strălucitoare ca şi Ochiul de Zi- 
îi făcură să încremenească pe el şi pe Jeckin. Acesta din 
urmă, nefericitul, care apucase să se ridice prea mult în 
picioare, blestema în şoaptă. 

După o pauză, bărbatul vorbi în dialectul Ipewell. 

— Aşa! Doi „băgători de seamă“! spuse el. 

— Nu... 0...nu !bolborosi Lork încurcat şi realiză 
pentru prima dată că aceea nu era o formă de adresare 
respectuoasă pentru bărbaţii superiori, conform obice- 
iurilor de pe Ipewell. 

Bărbatul, fiind incapabil să se reproducă, era prin 
definiţie inferior. Deci părea greşit să vorbeşti cu un 
bărbat de pe stele ca fiind egal. 

— Noi nu am vrut decât să... å... 

Cum să exprime în cuvinte impulsul care îi mânase 
pe ei să desfidă ordinul personal al Mamei Uskia, ordin 
ce interzicea tuturor celor de sex masculin să se apropie 
de nava spaţială? 

Fu însă salvat din acest zbucium. Femeia le vorbi 
direct, fără înconţur, şi reflexul îl făcu să-i răspundă 
instantaneu. 

— Cine sunteţi voi, de fapt? 

Tremurând, el ù comunică numele lor. 

—Jeckin (al-optulea-băiat-al-Fabiei)? repetă femeia. 
Am auzit despre familia ta. Viaţa trebuie să fie destul de 
infernală pentru tine şi fraţii tăi, nu-i aşa? 

Ei bine, acesta nu era genul de remarcă pe care să 
îl aştepţi în mod normal de la o femeie! Încuraj at, Jeckin 
izbucni: 

— Da, da! Pentru că mama-mea-de-fapt are unspre- 
zece copii, ceea ce ar trebui să-i aducă o mare onoare, 
dar noi suntem toţi de sex masculin, absolut toţi, şi ea 
este depăşită acum de situaţie, iar ruşinea de a nu avea 
fiice dezonorează familia! 

Jeckin îl strânse de braţ pe prietenul său, într-un feft 
anume, de natură să-l liniştească. Ştia foarte bine şi el cât 
de insuportabilă le făcea Fabia viaţa copiilor săi din 
cauza sexului lor. Dar care altă femeie ar fi putut 
împărtăşi acelaşi punct de vedere? 

Cei doi băieţi stătură tăcuţi pentru o vreme, as- 
cultând, dar fără să înţeleagă ceva pe timpul cât cei doi 
de pe navă schimbară între ei câteva păreri pe jumătate 
perceptibile. Ceea ce în scurte intervale ajungea până la 
urechile lor nu prea avea nici un sens: ceva despre 
restaurarea echilibrului genetic, pruncuciderea celor de 
sex masculin şi probabilitatea relativă a hormonilor. 

In cele din urmă, bărbatul se întoarse cu un zâmbet 
şi vorbi cu o voce prietenoasă: 

— Ei bine, acum dacă tot sunteţi aici, poate ne 
explicaţi pentru ce aţi venit. Staţi jos — nu, aici, pe saltea; 
este destul de mare. Hai să vă auzim povestea! 

Timizi, ei se supuseră. 

Fay Logan le acordă toată atenţia pe care le-o pu- 
tea oferi. Acesta nu era într-adevăr tocmai modul în care 
îşi propusese să-şi petreacă seara, dar... Ea şi însoţitorul 
său îşi stinseseră lanternele şi abia acum puteau să 
stabilească trăsăturile băieţilor. Fay Logan putea afirma 
că arătau bine- cu părul negru, cu pielea probabil mai 
curând închisă la culoare, asemenea majorităţii oame- 
nilor de pe Ipewell, şi amândoi cam de aceeaşi vârstă, 
cincisprezece ori şaisprezece ani. Şi inteligenţi. Şi 
frustrati. 

Apoi gândul ei se îndepărtă de la asta şi descoperi 
că îl ţintuia cu privirea pe Hans Demetrios. El stătea cu 
picioarele încrucişate, ţinându-şi capul într-o parte, 
încordat de concentrare. Simţi o strângere de inimă. 

Acesta era domeniul care îi stârnea lui interesul. 
Nu ea. Nu o oarecare fiinţă umană, nici chiar el însuşi, 
ci numai tiparele de probleme pe care specia umană şi le 
crease în timp ce îşi găsea drumul, orbecăind dintr-o 
parte în cealaltă a universului. 

Pe jumătate glumind, ei spuneau că există o nouă 
umanitate care se dezvolta şi că Hans Demetrios a- 
parţinea acesteia, ca şi Jacob Chen şi încă o mână de alţi 
oameni; ca şi cum un subconştient al speciei reacţiona 
peste generaţii pentru a se asigura că oamenii vor 
continua să depăşească îndrăzneala propriilor maşini. 
Dacă era aşa, rasa lor trebuia să fie o rasă flămândă, 
avidă. Oricine putea să vadă acest lucru. Din punctul de 
vedere al fizicului Hans Demetrios nu semăna câtuşi de 

puţin cu Jacob Chen şi totuşi lucrul pe care-l aveau în 
comun apărea în ochii lor care străluceau înfometați, în 
muşchii încordaţi ai obrazului, în abilitatea lor de a ajun- 
pc la un repaus total când minţile le erau angrenate în 
genul de analiză pe care nimeni altcineva n-ar fi îndrăznit 
să îl abordeze. 

Erau numiţi pantologi. Aproximativ, denumirea 
însemna savanţi în toate. Hans era tânăr, dar era deja un 
membru de frunte în societatea lor. Şi avea să ajungă 
departe. Deja el era inaccesibil pentru Fay Logan, care 
crezuse că îl iubeşte. 

Ea încercase să păstreze legătura. Cunoştea mij- 
loacele cu care oamenii investigau cosmosul, înţelegea 
superimbecilitatea computerelor, care transformaseră 
generatii de abilitate mascată în ceea ce oamenii simpli 
luaseră drept inteligenţă superioară. Ea lucra cu ele tot 
timpul. Cu o concentrare teribil de extenuantă şi cu 
condiţia să nu fie perturbată chiar şi de ceva pe tot atât 
de neînsemnat ca deplasarea unui fir de praf prin fața 
privirii sale, ea putea să programeze cu vocea un com- 
puter pe o întindere de câteva mii de cuvinte până să 
apară inevitabilul, prietenosul mesaj în legătură cu o 
incompauibilitate implicită, care să fie verificată şi re- 
mediată. Pe câtă vreme — şi astfel de zvonuri ţineau! — 
lacob Chen putea vorbi un program de un milion de 
cuvinte sau chiar mai mult, fără nici o eroare, având 
nevoie cam de o lună ca să-l parcurgă şi nu trebuia 
niciodată să fie ajutat sau chiar să-şi facă el însemnări. 
Totul se afla în capul său. Totul dintr-o dată. 

Cât despre Hans... Astăzi îl văzuse terminând 
programul pentru Puntea Ipewell nu pentru că fusese 
angajat să îl facă, ci, pur şi simplu, pentru că ţinea 

să-şi ocupe timpul cu ceva. Işi sacrificase două săptămâni 
pentru asta, lucrând câte zece ore pe zi, făcând pauză 
doar pentru mese şi somn, şi fără să comită nici o sin- 
gură eroare. Nici măcar una, care poate ar fi slujit la a 
demonstra că era încă om! 

Oricine putea să intre în camera unde lucra, dar 
Hans ar fi privit spre el doar când ar fi simţit nevoia să 
se lase distras, şi ar fi dat din cap, şi ar fizâmbit, după care 
şi-ar fi continuat lucrul. 

El trăieşte într-un univers diferit, se gândi Fay. Şi 
totul este atât de nedrept, de inechitabil, că el se poate 
încă întoarce şi poate vorbi cu noi, iar eu nu pot să ajung 
până acolo unde este el dus... 

— Am să vă explic, le spunea Hans, pe un ton con- 
fidenţial, celor doi băieţi. Bănuiesc că v-aţi întrebat cum 
de oameni atât de asemănători cu voi pot să coboare din 
cer, nu? Ei bine, ca să mă exprim în modul cel mai 
simplu, acest lucru este posibil pentru că acele lumini pe 
care le vedeţi pe cerul de noapte sunt de fapt sori, ca 
acela care încălzeşte planeta pe timpul zilei. Aţi auzit de 
planete, da? Bun! Nu eram prea sigur cât de multe lu- 
cruri li se spun băieţilor pe aici! 

Şi un zâmbet cald îi făcu pe copii, în mod vizibil, să 
se relaxeze. 

Era incorect! Incorect! 

— Noi am început să ne răspândim de pe prima 
noastră planetă, Pământul, cu multe secole în urmă. Nu 
am să încerc să vă prezint toate motivele pentru care am 
făcut-o — câteodată au fost considerente politice, 
câteodată economice, dar, îndeosebi, a fost vorba în- 
tr-adevăr de un prilej de a da O linie nouă bunului şi ve- 
chiului nostru neastâmpăr. În definitiv, strămoşii noştri 

fuseseră lipiti de o minge de noroi vreme de milioane de 
ani şi parcă se simţise timpul pentru o schimbare. Şi 
Ipewell este unul dintre locurile unde oamenii au venit, 
hotărâți să-l colonizeze şi să-l schimbe. Dar o planetă 
este mare şi fiinţele umane sunt mici. Ai nevoie de o 
mulţime de oameni pentru a cuceri o nouă lume, mult 
mai mulți decât pot fi ţinuţi în viaţă într-o singură navă 
spaţială. Aşa că, de obicei, coloniştii iau cu ei bănci de 
spermă, şi ovule, şi utere artificiale, astfel încât să fie în 
stare să se înmulțească foarte repede de îndată ce găsesc 
o planetă locuibilă. 

Cum existau adunate toate elementele necesare, 
un dezastru teribil- probabil că un cutremur sau un val 
de maree- a tlistrus tot acest tip de echipament la puţin 
timp după prima debarcare aici, pe Ipewell. Ceea ce a 
reprezentat o adevărată tragedie, pentru că Ipewell este 
una dintre puţinele planete ideale pe care am întâl- 
nit-o vreodată: fără răpitori naturali importanţi, fără 
maladii locale serioase, nimic care să nu poată fi stă- 
pânit printr-o acţiune normală şi de bun simţ. De fapt, 
aceasta este planeta cea mai asemănătoare cu Pămân- 
tul dintre cele patruzeci, de care am aflat până acum. 

Impresionaţi, băieții dădură simultan din cap. 

— Dar, ca să o colonizeze, strămoşii voştri aveau 
neapărat nevoie de o populație foarte numeroasă. Ţinând 
seama de faptul că nu puteau să se înmulțească din ute- 
rele artificiale, ei au convertit fertilitatea sexului feminin 
în fetiş şi femeile fertile şi-au asumat poziţia dominantă 
în societatea voastră. Desigur, efectul moştenit al mili- 
oanelor de ani de evoluţie ca specie bisexuală nu putea 
fi anulat peste noapte, dar ei au încercat absolut totul ca 
să facă asta, mergând până acolo încât să inventeze 


45 


legende despre Mama cea Mare, cu Ochiul ei de Noapte 
şi Ochiul ei de Zi. Or, acestea sunt ceea ce sunt, ştiţi şi 
voi: doar poveşti, la care cineva s-a gândit ca să justifice 
matriarhatul — oh, scuzaţi-mă!-—, conducerea de către 
femei. i 

Băieţii tresăriră la unison. Intrucât amândoi Ochii 
erau închişi în acest moment, blasfemia, natural, trecuse 
nepedepsită..., ceea ce era încurajator. 

— In cele din urmă, continuă Hans, şi cele mai ra- 
pide nave pe care le-am putut construi — chiar dacă ele 
au depăşit limita a ceea ce de generaţii a fost considerată 
ca o lege universală, şi mă gândesc la viteza luminii, dar 
n-am să vă bat la cap cu asta! —, chiar navele noastre cele 
mai rapide, spuneam, s-au dovedit inadecvate pentru a 
ne putea păstra contactul cu toate planetele pe care 
specia noastră s-a răspândit, şi pentru o perioadă de 
timp destul de lungă am întrerupt complet legătura cu 
ele, cu excepţia planetelor mai apropiate. Şi nu ne-am 
putut permite să facem decât unul sau două zboruri pe 
an înspre şi dinspre acestea. Cu aproape o sută de ani în 
urmă, lucrurile s-au schimbat, o dată cu inventarea Sis- 
temului Punţii. O cunoaşte vreunul dintre voi pe Mama 
Uskia? 

Lingându-şi buzele, Lork şi Jeckin făcură un schimb 
de priviri. Pentru ei, asta era mai curând ca şi cum ar fi 
fost întrebaţi dacă îl cunosc pe Atotputernicul Dum- 
nezeu. Dar, în cele din urmă, Lork spuse: 

— Ei bine, presupun că trebuie să o fi văzut. Şi în 
mod sigur să fi auzit de ea! | 

— Deci atunci trebuie să fiţi informaţi că ea nu se află 
pe Ipewell în momentul de faţă? 


46 


Vestea, într-adevăr, se împrăştiase: că Marea Mamă 
va sta cu Ochiul ei pe lucruri până la întoarcerea Uskiei. 
l.ork aprobă din cap cu îndrăzneală. 

— Ni s-a spus că a plecat spre Rai, pentru că a fost 
perfectă, întrucât a avut şapte copii de sex feminin! 

- Ei bine, ah! nu este chiar aşa! îşi înăbuşi Hans un 
zâmbet. In momentul de faţă ea se află pe planeta de pe 
care a venit nava noastră spaţială, pe Pământ. Se află 
acolo pentru a negocia conexiunea planetei Ipewell la 
Sistemul Punţii. Cu ajutorul acestuia, materia incluzând 
ȘI oamenii vii — poate fi transportată de la o lume la 
alta... deşi, desigur, cel mai important lucru pe care-l 
transferăm este întotdeauna ştiinţa. 

Noi, pământeni, ne-am asumat această mare sar- 
cină, de a reuni umanitatea dispersată pe toate planetele 
spre care a călătorit până acum. Aceasta nu presupune 
un cost, ceva pentru care celelalte lumi ar trebui să 
plătească. Este datoria noastră în faţa speciei umane. 
liste cea mai mare ambiţie a noastră. Oricine poate 
merge cu Puntea oriunde îşi alege el sau ea, cu obligaţia 
ca el ori ea să nu ducă cu sine arme sau boli — deşi noi 
putem vindeca acum aproape orice fel de boală! Singura 
condiţie pe care o admitem este aceasta: ca Oricine să 
poată folosi Punuile. 

— Dar, presupunând..., Lork se opri, dându-şi sea- 
ma de propria-i stângăcie... Presupunând, reluă cu mai 
multă hotărâre, că cineva a făcut ceva rău şi vrea să 
folosească Puntea pentru a scăpa? 

— Vrei să spui pentru a scăpa de pedeapsă? Aha! 
Asta este o întrebare extrem de perspicace! Dar dă-mi 
un exemplu ! 

— Păi...ăă... vreau să spun că dacă ei ne prind aici, 
vorbind cu voi, ne vor condamna să fim... 

Cuvintele îi pieiră, pur şi simplu. 

— Pedepsiţi pentru ce vină? Pentru că staţi de vor- 
bă cu un nou prieten? După legile Pământului aceasta 
nu este o infracţiune! Desigur, dacă aţi omorât pe ci- 
neva... 

— Să omorâm pe cineva? explodă Jeckin. Vrei să 
spui aşa cum, de exemplu, omori un juncan pentru car- 
ne? Dar oamenii nu se omoară! De ce ar face-o? Doar 
nu poţi să mănânci oameni! 

Se îndoia teribil de această idee, era atât de străină 
de modul său de a gândi...! 

— Eu cred că tocmai de aceea Ipewell se va alătura 
Sistemului Punţii. Care operează după legile Pămân- 
tului. Până acum, nici una dintre legile voastre nu a pă- 
rut să le contrazică pe ale noastre, cu excepţia celor ca- 
re se aplică dezavantajatelor persoane de sex masculin. 
Şi acest gen de lucruri, desigur, noi, pur şi simplu, 
nu-l vom tolera. 

— Dacă construiți o Punte aici, îndrăzni Lork, vom 
putea... vom putea şi noi să o folosim? 

— Dacă după legile Pământului aveţi vârsta la care 
sunteţi consideraţi răspunzători din punct de vedere 
Juridic, răspunsul este da. 

Fay îi auzi pe cei doi băieţi suspinând ca unul sin- 
gur. Propriul său suspin trecu astfel neobservat decât de 
ea însăşi. 

Când, în cele din urmă, băieţii porniră spre casă, 
grăbindu-se, pentru că era timpul ca Ochiul de Noapte 
să se deschidă, ei mergeau într-o tăcere apăsătoare. Se 

simțeau ca nişte sclavi ale căror lanţuri fuseseră rupte pe 
neaşteptate. 

— L-ai crezut? întrebă Jeckin când ajunseră la po- 
teca de lângă râu, unde trebuiau să se despartă. 

— Aş vrea să pot, răspunse Lork, cu cumpătare. 

— Şi eu la fel. 

Pentru un timp ascultară clipocitul apei, scrutân- 
du-se unul pe celălalt, ca şi cum ar fi vrut să-şi descopere 
sinceritatea. 

In cele din urmă, Jeckin spuse cu greutate: 

— Lork, dacă se va întâmpla, dacă ei vor face a- 
ceastă..., această Punte despre care ne-a vorbit el şi noi 
vom putea pleca de aici spre alte lumi..., ei bine, o vom 
lace? 

— Mama Uskia şi toate surorile ei la un loc nu vor 
putea să mă oprească! replică Lork. 

Jeckin privi în sus, printre frunzişul des de 
brellabush. Ochiul de Noapte se înălța pe cer. 

— Ea ne urmăreşte! spuse el. 

— Lasă să o facă, răspunse Lork. Cred că va trebui 
să urmărească o mulţime de alte lucruri mult mai abo- 
minabile decât ceea ce facem noi doi. 

Jeckin chicoti pe înfundate. Îl strânse repede pe 
prietenul său de braţ şi dispăru în întuneric. Lork îi în- 
toarse spatele în acelaşi chip. Pe drumul spre casă, înce- 
pu să cânte. 


IV 


Dintr-o poziţie avantajoasă, divină, şaptezeci de 
metri deasupra podelei sălii de tranzit a Centrului Pun- 
ţii, Jorgen Thorkild privi în jos, la oamenii care treceau 
dedesubtul picioarelor sale, şi se gândi la insecte. Sau la 
semnalele din circuitele unui computer. Sau la produ- 
sele chimice pe cale de a fi prelucrate într-o fabrică. La 
orice altceva, în afară de fiinţe umane! De la această 
distanţă, ei nu aveau o identitate proprie. La fel de ano- 
nimi ca moleculele şi aproape la fel de numeroşi, ei erau 
conduşi, şi îndrumați, şi comandaţi de către deciziile 
impersonale ale maşinilor. 

Dacă acesta ar fi fost Olimpul şi eu aş fi fost Zeus 
înarmat cu fulgerele pe care să le arunc, eu n-aş omori 
oameni. Eu doar aş schimba câteva intrări în băncile de 
memorie, gândi. 

Ce naiba s-a întâmplat în definitiv cu importanţa 
omului? 

In spatele său uşa care conducea spre platforma 
avantajoasă se deschise în linişte. El se întoarse, aşter- 
nându-şi pe faţă o mască politicoasă. 

Primul pe care îl văzu era Moses van Heemskirk, 
care niciodată nu pierdea un prilej ca acesta. N-ar fi pu- 
tut să fie mai mândru de Sistemul Punţii nici dacă i-ar fi 
inventat el însuşi principiul. Dar, până la această dată, 
probabil că şi credea că o făcuse! 

Aproape şaizeci de oameni îl urmau, în două grupuri 
distincte, de mărimi aproximativ egale — doar că cel de 
pe Ipewell era alcătuit în întregime din femei, în timp ce 
grupul din Azrael era compus în exclusivitate din bărbaţi. 
Amândouă erau,evident, aranjate pe grade în interiorul 
lor: conducătorii îşi aduseseră cu sine respectivele suite, 
pentru că încă se bizuiau pe personalul ajutător uman şi 
pe secretari. In rarele ocazii când trebuise să facă vreo 
vizită oficială pe o altă planetă, Thorkild îşi purtase 
„Suita“ într-o simplă curea plină de microcircuite. Aici, 
în interiorul Centrului Punţii, nici măcar asta nu trebuia 
să facă. 

_itrecu prin minte că răspunsul la întrebarea men- 
tală de acum o clipă trebuia probabil căutat în faptul că 
în zilele noastre elita Pământului găsise mult mai con- 
venabil (mult mai potrivit?) să se însoţească cu maşini 
previzibile. El însuşi era indignat pentru că trebuise să 
fie prezent pentru aceşti... aceşti turişti. Oricine dintre 
cei o sută de oameni din personalul său ar fi putut să fa- 
că această muncă cu un adevărat entuziasm... 

Ei bine, faptul că avea delegați de pe două lumi as- 
pirante era dintr-o dată fără precedent, şi asta se în- 

tâmpla în timpul perioadei sale de conducere. Trebuia 
să trateze deci totul cu maximum de consideraue. 


Platforma avantajoasă şi bula etanşă care o închi- 
dea aveau un indice de refracție egal cu cel al aerului. 
Majoritatea vizitatorilor rămaseră în urmă, temători, 
chiar şi atunci când van Heemskuirk păşi în faţă, cu mâ- 
na întinsă spre Thorkild. Doi dintre ei însă îl urmară, şi 
aceştia erau, evident, cei mai importanţi. 

— Bună, Jorgen! tună van Heemskirk. Dă-mi voie 
să-ţi prezint pe onorabilii delegaţi ai ultimelor lumi ca- 
re aspiră la calitatea de membri ai comunităţii noastre 
interstelare - Mama Uskia din planeta Ipewell şi Lan- 
caster Long de pe planeta Azrael! Prieteni, acesta este 
Directorul Jorgen Thorkild, a cărui muncă neobosită în 
serviciul Sistemului Punţii constă în a stabili pentru 
toată lumea de pe cele patruzeci de planete sarcina fie- 
căruia! 

De obicei, Thorkild întorcea linguşelilor grosolane 
ale lui van Heemskirk câteva comentarii amuzante şi 
autopersiflante. Astăzi însă nu se putea gândi la aşa ce- 
va. Ridică numai din umeri şi înclină capul, primind o 
încruntare din sprâncene din partea bărbatului gras. 
ştia cărui fapt i se datora asta: aceluiaşi motiv care îl 
făcuse pe van Heemskirk ca mai întâi să îi prezinte lui 
delegaţii, şi nu invers, să îl prezinte pe el delegaților, 
deşi, comparativ, statutul lor legal de pe lumile proprii 
de reşedinţă era probabil categoric superior celui de pe 
Pământ al lui Thorkild. In ochii lui van Heemskirk, 
prestigiul Pământului conta deasupra tuturor celorlalte 
planete. El niciodată nu obosea să reamintească oame- 
nilor că Pământul a ajuns acolo primul. 

Unde a ajuns? La ce destinație? 

Circumspecte, şirurile şi coloanele se desfăşurau 
de-a lungul platformei avantajoase, şuşotind cu vene- 
raţie despre proporţiile reale ale sălii de tranzit. Bine că 
O făceau, doar era cea mai mare clădire de pe toate 
planetele cu fiinţe umane. Dar Thorkild mai auzise şi 
altă dată astfel de ooh-uni şi aah-uri. El îşi concentră 
atenţia asupra celor doi cărora de-abia le fusese prezentat. 

Mama Uskia: o femeie oacheşă cu figura teşită, 
îmbrăcată într-o bluză albă, strâmtă, cu guler şi manşete, 
şi în pantaloni albi foarte strânşi pe ea, tăiaţi pentru a 
expune un pântece protuberant ca un pepene. Însărcinată 
şi mândră de asta. Pe Ipewell, fertilitatea era emblema 
statutului social — de aici onorificul Mamă aşezat înaintea 
numelui ei. Avea prins de guler un microfon, şi firul 
flexibil şi subţire cobora de la el pe gulerul descheiat al 
bluzei, dispărând între movilele grase ale sânilor. 

Probabil că făcea o înregistrare sonoră a călătoriei 
sale pe Pământ, deşi rămânea un mister de ce ar fi pre- 
ferat o înregistrare numai de sunet atâta vreme cât avea 
la dispoziţie versiunea solido, cu mult mai instructivă. 

Şi Lancaster Long; extrem de înalt, cu o palmă mai 
mult în lăţime decât însuşi Thorkild, purtând osplendidă 
robă purpurie şi o pălărie cilindrică din blană albă. Te- 
nul său era mai curând gălbui. Nasul, puternic arcuit, şi 
ochii negri, pătrunzători îi împrumutau aspectul unei 
păsări de pradă. 

- Faptul în sine de a fi impresionați putea fi lăsat pe 
seama subalternilor. Amândoi aceşti conducători se 
duseră până la cea mai îndepărtată margine a platfor- 

mei şi priviră fix în jos, evaluând ceea ce vedeau. După 
o pauză, Long întrebă: 

— De câte ori este mai mare acest loc decât baza de 
pe Marte unde am fost aduşi la început? 

— In termeni de capacitate de manevrare? De şase 
sau opt mii de ori, răspunse Thorkild. 

Se făcuse linişte. Imediat însă van Heemskirk începu 
să se agite. El nu îndura cu uşurinţă inactivitatea. 

— Hmm... Jorgen! Vorbeşte-le prietenilor noştri 
despre Sistem, sugeră el. Orice crezi că ar putea să-i 
intereseze. In fond, este extrem de impresionant, 
nu-l aşa? 

Exista oare ceva ce ei ar fi putut să nu ştie încă? 
Ce-şi putea imagina van Heemskirk că nu ar şti? Fuse- 
seră instruiți înainte de a pleca de acasă, apoi pe Marte, 
apoi din nou, de vreme ce fuseseră trimişi spre Pământ... 
Dar Thorkild se supuse şi începu să recite fraze cunoscute, 
învăţate papapgaliceşte: 

— Staţia de pe Marte nu este necesar să fie mai ma- 
re. Este destinată numai oamenilor ca voi, care trebuie 
să treacă prin carantină şi să se pregătească psihologic 
pentru o primă vizită pe Pământ. In afară de perioadele 
când stabilim un nou contact cu o lume aspirantă, staţia 
se află în rezervă — inactivă, cum aţi putea spune —, ex- 
ceptând cazul când cineva raportează un risc de boală 
epidemică. Acesta este singurul lucru împotriva căruia 
stăm în permanenţă de gardă: întâmplarea ca totuşi câ- 
teva microorganisme de pe o lume pe care noi încă 
n-am explorat-o în întregime să se poată dovedi că sunt 
fatale fiinţelor umane la scară interstelară. Atunci vo- 
luntarii se prezintă singuri şi din resursele computerului 
nostru construim antiagentul necesar. Până acum nu am 

dat greş în acest sens, şi este de asemenea bine, pentru 
că, o dată ce lumile voastre sunt incluse în Sistemul 
Punţii, veţi avea acces nelimitat la el. Vă puteţi face o 
idee despre anvergura sa uitându-vă în jurul sălii. Aici 
avem Punţi direcționate spre toate lumile locuite, plus 
altele, cu mult peste osută, care ne faclegătura cu navele 
spaţiale care sunt în mod continuu în căutarea altor 
lumi, pe care încă nu le-am recontactat. Construim pe o 
scară generoasă. Ne aşteptăm ca echipamentul nostru 
prezent să rămână adecvat pentru cel puţin încă o sută 
de ani. A 

Cuvintele sale justificau o pauză. Işi dăduse pe de- 
plin seama de microfonul Mamei Uskia şi de purtarea ei 
capabilă de emoții puternice, suspicioasă. Ce ar putea 
cineva ca ea să păsească interesant în aceste cuvinte 
aride, uscate ca nişte frunze moarte? Pe o planetă ca a ei, 
ființele umane nu erau încă reduse la starea în care 
puteau fi procesate ca un flux de informaţii, fără înfăţişare, 
evaluate ca o medie, prezente sau absente numai ca 
variaţii statistice. Cam singurul lucru pe care îl putea 
spune acestor oameni care nu îl mai auziseră vorbind 
până atunci era ceva ce van Heemskirk şi cei de dinaintea 
lui l-ar fi considerat ca dezastruos de nepotrivit. Adică 
le-ar fi putut vorbi despre modul în care oamenii, din 
punctul de vedere al maşinăriilor care conduceau în 
momentul de faţă Sistemul Punţu, erau atât de previzibil, 
încât traficul de zi cu zi putea fi prevăzut cu o precizie 
de plus sau minus zero virgulă unu la sută. 

Care ar fi reacţia Mamei Uskia dacă el ar veni şi ar 
spune pe şleau că funcţia lui, în ultimă instanţă, consta 
în a garanta că planetele lor se vor supune de asemenea 
aceluiaşi tipar rigid? 

Dar cum ar reacţiona Long la acest lucru? El avea 
întipărită pe față o expresie care sfida investigația, 
examinarea amănunţită. Mai curând reflecta plictiseala. 
Poate că asta şi era! Intenţia care se afla în spatele 
aducerii acestor delegaţii la actualul Centru al Punţii era 
de a transmite în locurile lor de baştină mărimea fizică 
a acţiunii, deşi, cu siguranţă, oricine avea o imaginaţie 
normală ar fi putut să-şi reprezinte asta anticipat, iar 
simpla privire a acestui loc şi a oamenilor care forfoteau 
prin el n-ar fi reuşit niciodată să fie nici pe jumătate atât 
de impresionantă ca ceea ce vizitatorii deja trăiseră prin 
călătoria lor cu Puntea. Li se demonstrase că vor putea 
străbate osută de ani-lumină printr-un singurpas. După 
asta, nu mai era nimic... sau era? 

Acum, privind spre Long, constată că îi era impo- 
sibil să-şi smulgă de la el privirea atentă. De ce? Dato- 
rită înălţimii lui? Erau totuşi o mulţime de pământeni 
care-l puteau întrece cu o jumătate de metru. Atunci, 
pentru înfăţişarea sa sfrijită şi nasul acvilin? Dar acum 
oricine putea fi oricât de gras sau de slab şi-ar fi dorit el 
sau ea şi putea să poarte orice faţă care ar fi corespuns 
propriului său gust. Sau poate pentru asociaţiile 
subconştiente ale îmbrăcăminţii sale, care mergeau 
înapoi până în antichitatea clasică? Într-adevăr, movul 
era culoarea tradiţională a prinților, dar oricine putea 
cumpăra îmbrăcăminte pe care să o schimbe continuu 
într-o mie de culori pe zi şi să înceapă din nou a doua zi 
să-i schimbe culoarea, fără să se repete. 

Nu, motivul era întrucâtva lăuntric. O problemă de 
personalitate. Long avea un — cum să-l numească 
el? — un aer de... prezenţă. Da, asta era! Ca şi cum el ar 
fi fost mai prezent, mai mult aici decât Thorkild, sau 
van Heemskirk, sau Mama Uskia, în mod cert era mar 

mult aici decât oricare dintre oamenii-moleculă care 
inundau podeaua de tranzit, aflată deocamdată dede- 
subtul lor. 

Pe neaşteptate, Long îşi întoarse capul şi întâlni 
imediat privirea lui Thorkild. În adâncul întunecat al 
irişilor săi, gândi pământeanul, oricine s-ar putea pierde, 
ca şi cum s-ar afla în spaţiu. 


Începând să fie în mod serios alarmat, van He- 
emskirk interveni din nou: 

—Jorgen, încearcă să ne vorbeşti despre oamenii pe 
care îi putem vedea acolo jos — cine sunt ei, încotro se 
duc. În fond, una este să-ţi fie arătat un lucru prin sta- 
usticile nude, nenuanţate, şi cu totul altceva este să fu 
aici şi să-l urmăreşti pur şi simplu cum se petrece! 

Da, desigur că el putea face asta. Dar aşa ceva nu i 
se mai întâmplase. Nu 1 se mai întâmplase nici să-şi 
întoarcă privirea după ce o întâlnise pe cea a lui Long. 
Când făcuse asta, simţise ceva ca un declic ireal — nu, nu 
un declic, era greşit spus, dar ceva.. Îşi hăitui memoria 
şi găsireprezentarea pe care o căuta: sensul unei contracţii 
şovăitoare, aproape echivalând cu înfruntarea mută, 
când desparţi o pereche de magneti. 

Cunoscând pe dinafară programele de tranzit, în 
prealabil, pentru cel puţin o săptămână, nu trebuia, de- 
sigur, decât să aibă dibăcia de a alege unul sau două 
grupuri de acolo, de jos, şi să spună ceva despre ele... 
Ah, acolo era o linie izolată cu puţin peste o sută de 
bărbau şi femei, strălucitori în uniformele de culoare 
roşu aprins. Ştia cine trebuiau să fie. 

Activizând distorterul pe bula de închidere, astfel 
încât aria în discuţie să fie mărită rapid, spuse: 

— Ei bine, spre exemplu, încolo se îndreaptă echi- 
pajul navei de cercetare Eridanus — echipajul de schimb, 
care se întoarce la datorie după concediu. Probabil că 
voi aţi aflat deja de sistemul cu care operăm, că avem 
două echipaje pentru fiecare navă de cercetare, pe care 
Je schimbăm prin rotaţie la anumite intervale, pentru că 
este o slujbă care presupune izolare şi uneori este şi 
destul de plicticoasă, întrucât trebuie să cauţi printre 
stele planete ca a ta proprie, planete îndepărtate de 
restul comunităţii umane. Ei da, ca ale voastre, până 
când au fost, de curând... 

Dar probabil că li s-a tot spus asta de atâtea şi atâ- 
tea ori! De ce să vorbească în vânt? 

Îngrijorat de-a binelea acum de ciudata incoerenţă 
a lui Thorkild, van Heemskirk se grăbi să-i vină în aju- 
tor: 

— Este cea mai remarcabilă realizare a speciei 
noastre! declamă el, folosindu-şi vocea de orator pu- 
blic. De aici, verigi invizibile se întind peste ani-lumină 
pentru a uni planetă cu planetă, cum legăturile trainice 
de dragoste unesc o familie. Da, aşa e, pentru că, în ciu- 
da acestei separări temporare, noi suntem în definitiv o 
singură mare familie, nu-i aşa? 

Exact de la începutul cuvântăru lui, Mama Uskia se 
întorsese, asigurându-se că microfonulsău era îndreptat 
astfel încât să-i reţină cuvintele. Cu mai mult discer- 
nământ, Long nu acorda nici o atenţie accesului bom- 
bastic al politicianului. De îndată ce acesta termină, el se 
adresă lui Thorkild: 

—S-arpărea că postul pe care-l detii, Directore, este 
unul complex şi foarte solicitant, care reclamă multe 
îndatoriri! 

— Aşa şi este! îl asigură van Heemskirk. Unul din- 
tre posturile de cea mai mare responsabilitate din ga- 
laxie! 

Lonp nici măcar nu-şi mută privirea pentru a con- 
firma întreruperea. Van Heemskirk îi înregistră indi- 
ferenţa şi se congestionă la faţă. Un imbold de amu- 
zament coloră gândurile cenuşii ale lu: Thorkild. Dacă 
îl putea lua prin surprindere atât de uşor pe van He- 
emskirk, cu siguranţă că Long era un individ remarcabil. 

Amintindu-şi destul de târziu că întrebarea iniţială 
îi fusese adresată lui, Thorkild dădu din cap aprobator. 

— Şi eşti mulţumit? continuă Long. 

— Mulţumit? Thorkild răsuci în mintea sa cuvântul 
pe toate feţele... Nu încă! Bănuiesccă nu ar trebui să fiu 
până când nu vor fi adunate în Sistemul Punţii toate 
planetele în care s-au stabilit fiinţele umane. Şi este 
posibil ca nici atunci. 

— [n măsura în care se poate spune, în momentul de 
faţă, observă Long, asta deja s-a cam întâmplat sau este 
pe punctul de a se întâmpla. Deduc că a trecut un de- 
ceniu de când ultima nouăplanetă a fost, după cum spui, 
inclusă în Sistem. Dar, lăsând deoparte necunoscutul, 
există posibilitatea ca Sistemul Punţiu să se fi extins deja 
până la limitele lui. Ceea ce am vrut să te întreb a fost mai 
curând dacă eşti mulţumit de munca ta. Mi-am exprimat 
mai clar. acum intenţia? 

Ar fi posibil, dacă aş şti ce mulţumire era... 

Aceasta este natura muncii mele: să duc oameni de 
aici acolo, să împing mărfuri pretutindeni în cantităţi 

uriaşe, să stau ca un tată adoptiv în faţa deciziilor luate 
de un betiv, mare iubitor de bere, care cântă un cântec 
deocheat — când ceea ce vreau eu cu adevărat este să fiu 
doar atât, un tată, chiar şi al unui copil adus de soartă. 
Până şi luarea propriilor mele decizii nu-mi oferă decât 
satisfacția unui surogat. Dar toate acestea, chiar şi ultima, 
sunt constrângeri! Ei mă obligă! Imi este interzisă 
libertatea de a greşi! 

Oare şi Saxena suferise această agonie? Oare a- 
cesta era motivul pentru care el se sinucisese? Indis- 
cutabil, nu fusese în nici un caz chinul de a fi respins de 
Alida... 

Dar cu voce tare spuse: 

— Munca există şi, pentru că pot să o fac, o fac. De 
asemenea, cât timp merge, cred că este mulţumitoare. 

— După modul în care înţeleg eu lucrurile, insistă 
Long şi colţurile gurii sale se lăsară în jos, în semn de 
dezaprobare, tu eşti răspunzător de ceea ce, în mod 
treptat, a devenit fundamentala rațiune a Pământului de 
a dăinui. Sistemul Punţii ne-a fost descris în mod re- 
petat ca cel mai mare darpe care planeta-mamă l-a oferit 
vreodată copiilor săi. 

Intorsătura frazei pe care el o folosise atrase în- 
treapa atenţie a Uskiei;poate că fusese deliberat folosită, 
poate doar întâmplător... 

-Dat fiind că deţu controlul total al acestei operaţii, 
ar trebui să rezulte că tu te bucuri de cea mai mare rea- 
lizare personală trăită de cineva în întreaga istorie. Din 
câte mi-am dat seama, cu o clipă în urmă, nu eşti de acord 
în întregime cu modul în care Inspectorul van Heemskirk 
a definit Punule — asemănătoare, a spus el, cu legăturile 
de afecţiune care unesc familia umană. Ei bine? 

Uskia, ca de obicei, îşi înclină microfonul pentru a 
prinde replica lui Thorkild. Probabil că iritarea neaş- 
teptată din cauza manierismului îl provocă să riposteze 
brusc şi tăros înainte să se gândească bine la ceea ce 
plănuise să spună: 

— Este mai mult decât bâjbâitul unui crustaceu sau 
decât o pânză de păianjen, lăsă el să-i scape. Dacă chiar 
vreţi să ştiţi! Sau poate chiar mai puţin premeditat decât 
aceasta, chiar mai puţin raţional — poate ca tulpina unei 
plante agăţătoare, care pipăle în jur pentru a se prinde 
de ceva, precum şi pentru a se înfăşura în jurul cuiva, 
fără a avea cea mai întâmplătoare indicație de ce o face! 

—Jorgen! strigă van Heemskirk, îngrozit, şi porni în 
faţă, spre el. 

Fu împiedicat însă de Uskia. 

— Un moment! spuse ea. Directore Thorkild — şi era 
evident din modul cum îşi strtâmba gura că încă nu se 
obişnuise să vorbească politicos unei persoane de sex 
masculin — ai putea să fii atât de amabil ca să explici ce 
sunt lucrurile cu care ai comparat Sistemul Punţii: un 
crustaceu şi o pânză de păianjen. Pe Ipewell nu-l avem 
pe nici unul din ele, deşi anumite vieţuitoare din eco- 
structura noastră locală sunt asemănătoare. 

— Dacă ştii atât de multe, ripostă Thorkild, ce alt- 
ceva aş mai putea eu adăuga? 

O privire încruntată boți faţa teşită a Uskiei. 

— Eu ştiu! rosti ea sec. Dar şi fiica mea trebuie să 
ştie! 

Uskia trase în jos, până în dreptul mijlocului, fer- 
moarul bluzei sale bine strânse pe corp, şi Thorkild vä- 
zu că firul microfonului, fixat pe loc de banda adezivă, 
ducea spre un difuzor de mărimea unui buton conectat 

la ombilicul ei şi întors spre interior, pentru a se adresa 
foetusului în creştere. 

Thorkild încercă să-şi împiedice un rânjet, dar 
muşchii obrajilor 1 se crispară. Activând din nou defor- 
matorul, le arătă, pesticulând, imaginile mărite pe care 
le proiectase pe peretele bulei. 

— Vedeţi mulţimea cenuşie? Aceia sunt emigranţi 
în drum spre Lumea lui Platt şi Kayowa. Opt mu pe zi 
ŞI... 

Degeaba... Ideea difuzorului introdus în ombilicul 
ei! Nu poţi să începi să-i educi de foarte tineri! Of! 

Şi hohotul de râs isteric începu şi păru că nu se va 
mai opri niciodată. El reuşi să-şi deschidă cu forţa ochii 
de trei ori consecutiv: o dată — pentru a-l descoperi pe 
van Heemskirk arătând gata să explodeze; a doua oară 
- pe Uskia, cu faţa contorsionată de mânie din cauza 
insultei pe care i-o adusese el; a treia oară — pe Long 
Lancaster care arăta ca îngerul negru, după care fusese 
numită şi planeta sa. 

Apoi, hohotul îi umplu ochu de lacrimi, care îl 
Orbiră. 


V 


Teoretic, toate treburile de pe Pământputeau fi, de 
secole, bine conduse de la distanţă: proiectele serioase 
puteau fi suplimentate chiar cu sintetizatoare feromone*, 
care induceau în eroare, la fel de bine, nasul, cât şi ochii 
şi urechile, amăgind că cealaltă parte la conversaţie era 
prezentă fizic. 

Practic, un oarecare atavism adânc înrădăcinat re- 
mitea interlocutorul, dacă nu dintr-o necesitate strictă, 
atunci în orice caz dintr-una plăcută, pentru a purta dis- 
cuţii faţă în faţă. A 


lka 
* Pheromone (engl.) — semnal chimic (asemănător unui 
miros) care este emis de un animal şi care influenţează compor- 
tamentul celorlalţi. Se întâlneşte la multe specii de animale cu rolul 
de a atrage perechea de sex opus în procesul împerecherii. (nota 
trad.) 

Poate se întâmpla asta pentru că, la nivelul subcon- 
ştientului, ceea ce trebuia să fie discutat dobândea o a- 
parentă strălucire, o importanţă suplimentară dacă ci- 
neva întreprindea o călătorie pentru a-l dezbate. Pre- 
simţirea finalităţii, sensul acesteia, consolida în timpul 
călătoriei atenţia şi concentraţia, chiar dacă putea tot- 
odată să antreneze şi oboseala. 

Alida Marquis se întrebase de câteva ori — deşi 
strict confidenţial, numai pentru auzul celor mai intimi 
prieteni ai săi — dacă viteza şi comoditatea călătoriei cu 
Puntea constituiau motivul care o făcea pe aceasta 
fundamental nesatisfăcătoare. Puţini oameni realizau 
acest lucru, dar datorită Punţii chiar şi echipajele de pe 
navele spaţiale care se reîntorceau la datorie trebuiau să 
aştepte aliniate în singura, imensa, sală de tranzit, care 
conducea afacerile din afara lumii pentru întreaga 
planetă. Pământul era destul de bogat pentru a putea 
construi o mulţime de Centre ale Punţu, dar, pentru a 
păstra cel puţin o aparenţă de „adevărată“ călătorie, 
oamenii erau încă obligaţi să-şi croiască drum spre 
punctul lor de plecare interstelară prin mijloace în- 
vechite. 

Cu o singură excepţie, desigur, dacă cineva se în- 
tâmpla să lucreze în Centrul Punţii. De acolo, la cele 
patruzeci de lumi se putea ajunge lesne pe jos. Cum se 
putea ca o asemenea minune să devină un fapt banal al 
existenţei zilnice? Şi totuşi aşa se întâmplase, şi în a- 
ceastă situaţie era ceva fundamental greşit. Mirosea a 
Criză. Incercase să-i explice presimţirile sale lui Thor- 
kild, dar el întotdeauna evita subiectul, ca şi cum i-ar fi 
fost mai degrabă teamă că ar putea fi constrâns să 
continue cu o discuţie despre soarta lui Saxena. La rân- 

dul ei, aceasta ar fi condus inevitabil la întrebarea de- 
spre relaţia lui cu Alida, şi ea nu avea încă nici o tragere 
de inimă să discute despre asta. Să iubeşti timp de zece 
ani un bărbat, şi el să se sinucidă fără să te prevină, fără 
să ceară ajutor... 

Ei bine, poate că presimţirile ei în legătură cu de- 
zastrul erau iluzorii ŞI se datorau acelui şoc! 

Dar nu putea să nu se simtă îngrijorată pentru 
Thorkild. În ultimul timp devenise atât de... de înde- 
părtat... Nu-i mai făcea de multă vreme nici măcar vi- 
zitele curente, pe care, de la numirea lui în funcţie, şi le 
îngăduise, nu atât pentru că el şi le-ar fi dorit- sau cel 
puţin aşa simţea ea!-—, cât pentru că, preluând postul lui 
Saxena, el se aşteptase şi la gratificaţiile care veneau o 
dată cu slujba. 

Era, după cum se ştie, pentru colegii de profesie, o 
tradiţie, venită din moşi-strămoşi, să savureze plăcerea 
sexuală. Alida făcuse asta cu toţi membrii Comitetului 
de Planificare al Oraşului Punţii, al cărui preşedinte ex 
officio era, în calitatea ei de Inspector al Relaţiilor 
Inter-Lumi. 

Avea aproape şaptezeci de ani, dar putea să trea- 
că, după standardele epocii pregalactice, că are treizeci; 
înaltă, impunătoare, cu o voce gravă, cu o minte pă- 
trunzătoare ca laserul, ar fi trebuit, în mod normal, să fie 
mulţumită de atenţiile lui Thorkild. În fond, un bărbat 
numit la cârma corabie Directoratului la patruzeci de 
ani trebuia să fie o persoană foarte însemnată. 

Dar asta numai dacă el nu ar fi atât de obsedat de 
misterul morţii lui Saxena, cum de altfel era şi ea în- 
săşi... Numai dacă el ar fi capabil să o scoată din starea 
asta cu o explicaţie convingătoare... 


65 


Trebuia să pună capăt acestei stări, şi încă imediat! 
Erau afaceri care trebuiau perfectate şi ceilalți patru 
membri ai comitetului tăceau, ca şi cum ar fi aşteptat să 
fie chemaţi la ordine. 


Se aflau în biroul ei, în cel mai înalt turn care do- 
mina Oraşul Punţii. De la ferestre, acesta din urmă pu- 
tea fi văzut întinzându-se până la linia orizontului şi 
dincolo de ea: locul unde patruzeci de lumi se întâlneau 
faţă în faţă în timp ce acest comitet lucra. Era ambiția 
oricui de pe Pământ ca, măcar, să ia o vacanţă aici. Era 
grandiosul atestat, de notorietate publică, al succesului 
planetei-mamă în stabilirea pânzei de legături inter- 
stelare. Acel bloc de un kilometru pătrat era o replică a 
Lumii lui Platt; în barurile de la subsol puteai să mă- 
nânci sticks-uri crocante cu piper şi să-ţi îndepărtezi 
apoi usturimea persistentă cu tonice mentolate, în timp 
ce sunetele ascuţite ale muzicii unui flaut, ca o furtună 
peste vârfurile . copacilor, îţi făceau capul să vâjâie. 
Dincolo se afla un lagăr care imita Shialongtwi, şi unde 
acompaniamentului de clopote solemne li se alăturau 
oamenii, care demonstrau cu steaguri enorme, colorate, 
al căror simbolism relata istoria luptelor strămoşilor lor 
pentru a supune şi a civiliza o lume străină. Jos, lângă 
malul mării, se aflau casele cu spaţii largi între ele, tipice 
Gloriei, unde în noaptea aceasta, ca de obicei, ei vor 
dansa pe iarbă şi vor arunca, unul în îmbrăcămintea 
celuilalt, cu spini şi scaieţi, iar cei care nu vor vrea să fie 
prinşi şi obligaţi să se asocieze vor trebui să-şi aducă 
aminte că scaieţii nu se înfig în piele. Gloria era uneori 
nostimă. Poate că ar fi avut datoria morală să îl invite pe 
Thorkildsă meargă împreună cu ea acolo, într-o noapte. 

Ar fi putut face astfel o breşă în zidul care părea că se 
înălţase între ei. Şi erapăcat să se întâmple asta, cât timp 
oamenii sunt obligaţi să muncească atât de strâns 
împreună. 

De ce nu răspunsese Thorkild la apelurile ei te- 
Jefonice? 

Cu greutate, îşi întoarse privirea de la fereastră. Nu 
avea nevoie săprivească realitatea pentru a vedea oraşul; 
un model tridimensional al acestuia, generat de com- 
puter, fusese proiectat prin adâncimile transparente ale 
mesei în jurul căreia membrii comitetului stăteau aşezaţi. 
In afară de asta, avea încorporată în el şi agenda lor de 
lucru, prin proiectarea unor steluțe mici colorate, variind 
de la roşu la albastru deschis, în funcţie de pradul 
estimat de importanţă în domeniile care aveau legătură 
cuproblemele pe care intenționau să le ia în consideraţie. 
Azi era o situaţie neobişnuită; se aflau două stele care 
navigau în înaltul văzduhului şi care indicau lumile 
aspirante, încă nereprezentate în Oraşul Punţii. 

Deci... mai întâi, ce este mai important! 

— Va trebui să facem vreo redistribuire majoră a 
spaţiului terestru? îl întrebă pe Metchel, de la Depar- 
tamentul de Mijloace şi Resurse. 

— Nu în întregime pentru o vreme, răspunse Met- 
chel arătându-şi dinţii din faţă, exagerat de mari, în- 
tr-un zâmbet de iepure. Putem pune în ordine sectorul 
Kayowa de îndată ce programul curent de emigrație este 
îndeplinit; asta ar însemna trei sau patru luni. Ceea ce ar 
trebui să fie de ajuns pentru lpewell, care deduc că este 
în ultimul grad de înapoiere, numai dacă nu cumva este 
vorba de vreo brusc renăscută pasiune pentru primiti- 

vism şi analiza computerului nu arată nici un semn în 
acest sens. 

Incă o dată: dovadă că ființele umane ajunseseră să 
se ajusteze potrivit limitelor propriilor maşini. Alida 
suspină şi făcu o notă, şoptindu-i-o computerului său 
personal. 

— Ce se aude totuşi cu Azrael? 

— Păi, nu vom putea şti până nu primim raportul lui 
Chen, nu? 

Bella Soong de la Departamentul de Ecologie 
Adaptivă se aplecă în faţă şi întrebă: 

— Chen? Jacob Chen? Este pe Azrael? Probabil că 
au dat de bucluc dacă au trimis după el! 

Alidei îi stătea pe limbă să o întrebe de ce nu as- 
cultase încă ştirile. Apoi îşi reaminti că trecuse atât de 
mult timp de când nu mai fusese descoperită vreo nouă 
lume colonizată, încât Bella fusese trimisă anticipat în- 
tr-un concediu de studiu. Numai că întâlnirea, fără pre- 
cedent, în acelaşi timp, cu două lumi aspirante con- 
dusese la rechemarea ei, pentru că locţiitorul său era 
încă incomplet calificat. 

— Căpitanul navei de cercetare l-a cerut pe Chen, 
preciză Alida. Pantologul ei permanent a condus cu bi- 
ne programul Punţii, dar, când s-a ajuns la analiza cul- 
turală, n-a mai putut coopera. 

— In cazul acesta cred că ar trebui să începem cel 
puţin cu pregătirile preliminare pentru o zonă Azrael în 
Oraşul Punţii, spuse Bella. Cunoscându-l pe Jacob atât 
de bine cum îl cunosc eu, presupun că vom avea re- 
zultatele lui înainte de a fi pregătiţi să le asimilăm, dacă 
nu facem nici un fel de pregătiri. 


Cd 

Alida îşi îndreptă privirea în jos, în masă, gândin- 
du-se la contradicţia dintre culturi, la dialectele diferite, 
la obiceiurile fantomatice -— religiile (deşi arhaică, a- 
ceastă noţiune exista!) —, pe care existenţa Sistemului 
Punţii le dorise din belşug pe leneşul, vanitosul Pământ. 
Acum, ca şi înainte, în interiorul Oraşului Punţii aveau 
loc chiar lupte, invariabil datorită confuziei, neînţele- 
gerili, invariabil scuzate prin..., dar câteodată erau şi 
răniţi, şi fuseseră chiar şi o moarte sau două de când 
preluase ea postul şi din cauza asta, în mod ciudat, îi era 
ruşine.. 

Lovi partea de sus a mesei cu palma deschisă. 

— Nu, noi nu îndrăznim să încurajăm speranțele 
oamenilor înainte de vreme. Admit că Jacob Chen este 
un geniu, dar dacă au fost nevoiţi să trimită după el, asta 
înseamnă că au găsit ceva extrem de dificil. Ipewell arată 
însă ca un caz obişnuit şi clar, aşa că vom putea continua 
cu acesta. Mai târziu voi discuta cu Moses van Heemskirk 
ŞI vă vol ţine la curent. Acum, ce ar mai fi...? 

Examină cu atenţie imaginea; steaua cea mai roşie 
care rămăsese era deasupra zonei Lumea lui Riger şi era 
codificată pentru Laverne, psihologul însărcinat cu 
adaptarea obiceiurilor, un bărbat extrem de inteligent, 
cu un zâmbet ipocrit de care nu se despărţea nici în pai. 

De ce devenise atât de cinică? Alida simţi un fior. 
Maşinile nu erau de acord cu ea, fără doar şi poate, din 
moment ce, fiind numit, el îşi condusese departamentul 
atât de eficient pe cât şi-ar fi putut dori. Îşi reprimă 
aversiunea de scurtă durată. 

— Laverne! După câte s-ar părea, iarăşi ai dureri de 
cap? 

Metafora îi provocă zâmbetul, ca de obicei. 

— Da, un predicator de pe Riger, pe nume Rungley. 
Ai auzit de el? 

— Cel care ţine şerpii în mână? Desigur! 

— L-au lăsat să se dezlănţute în această dimineaţă la 
ordinele lui Thorkild. Koriot Angoss l-a asigurat că va 
fi totul în regulă. Dar, având în vedere că, pe Riger, 
Rungley este numai un membru al unei secte minoritare 
fanatice, el este aici o ciudăţenie şi o pacoste. 

— Cum? 

— Ideea lui Angoss era că ar fi trebuit săi se dea nişte 
şerpi ucigători şi astfel să fie aruncat în spital şi apoi 
trimis acasă ruşinat, în încurcătură. Numai că rezultatele 
investigaţiilor lui din carantină au arătat că posedă 
enzima S-herpetinase. O cobră neagră îi poate scuipa 
veninul în Ochi şi el doar şi-i şterge, pentru a le îndepărta 
lacrimile. 

Alida deveni încordată. 

— Vrei să spui că este imun? 

— Ca un buştean din pădure. Enzima a fost selectată 
pentru unul dintre strămoşii lui, la întâmplare, pentru 
cine-ştie-cât-de-multe generaţii, şi, de când cu emigrația 
pe Riger, s-a dezvoltat în mod deliberat. El o are din 
ambele ramuri ale familiei sale. 

— Ce prevezi? 

— Iu transmit estimarea completă. Dar, în esenţă, 
îmi este teamă că tineri plictisiţi şi imprudenţi vor în- 
cerca să-i imite faptele şi oamenii care nu au enzima lui 
vor avea nevoie de o îndelungată chimioterapie inten- 
sivă. S-ar putea chiar să pierdem o viaţă sau două şi 
nu-i nevoie să-ţi spun ce se va întâmpla în acest caz, 
nu-i aşa? 

Într-adevăr, nu era nevoie! Dar, în timp ce Alida 
încă încerca să găsească pentru a exprima în cuvinte ceva 
mult mai constructiv decât supărarea ei pe Thorkild, 
care ar fi trebuit să-şi întârzie decizia până când era 
terminat raportul din carantină, proiectorul tridimen- 
sional din capătul îndepărtat al biroului emise semnalul 
său ascuţit de prioritate în ordinea urgenţei. Toți se în- 
toarseră pentru a vedea apărând imaginea Inspectorului 
van Heemskirk. El avea o expresie irascibilă şi dârele de 
transpiraţie îi pătau roba. 

O senzaţie extraordinară, de emoție absurdă, o 
cuprinse pe Alida. Până acum nu-l mai văzuse niciodată 
pe acest curtenitor politician într-o asemenea stare de 
agitație. Şi nici cu vocea asta. 

— Aţi discutat despre Azrael? lătră el. 

— Da, desigur! răspunse ea. Nu în detaliu, dar... 

— V-aţi pierdut timpul. Nu avem despre ce detalii să 
vorbim până acum. Ştiţi că l-am trimis pe Jacob Chen 
acolo pentru a efectua cercetarea socială? Ei bine, a fost 
prins într-un fel de ritual local... Şi l-au omorât. 

Toţi îşi auintiră privirile îngrozite pe faţa rotundă a 
lui van Heemskirk, care strălucea de transpiraţie. 

— Şi asta nu este tot! continuă el. A trebuit să-l pu- 
nem pe Jorgen Thorkild sub sedative. A avut o cădere 
şi a insultat-o pe reprezentanta de pe Ipewell. Iar Sis- 
temul se simte ca şi cum s-ar îndrepta spre oprire. 

Urmă un moment de încremenire. In cele din ur- 
mă, Alida se ridică. 

— Consider că este mai bine să opresc această şe- 
dinţă şi vin să te văd, zise ea. 

— Da, este ceva care nu trebuie discutat de la dis- 
tanţă. $i adu-l şi pe Laverne cu tine. Orice planetă cu 
obiceiuri care duc la omorârea unui pantolog de seamă 
o să aibă nevoie de o adaptare specială, excepţională. 


O femeie înaltă, care purta o uniformă de culoare 
roşu aprins, era prezentă fizic în biroul lui van He- 
emskirk, avea faţa la fel de fină şi de nobilă ca o sculp- 
tură din abanos; îi fusese prezentată ca fund căpitanul 
Lucy Inkoos, proaspăt venită cu Puntea din Azrael. Tot 
prezent, dar numai ca imagine — în realitate, se afla la 
jumătate de lume distanţă, în grădinile Gobi — era 
Ministrul Shrigg. Sarcina lui era să facă legătura dintre 
guvernanţi Şi cei care erau guvernaţi, să acţioneze ca un 
purtător de cuvânt în faţa publicului când exista vreun 
risc ca cel din urmă om să se îndoiască de competenţa 
elitei administrative. Când Alida şi Laverne ajunseră, el 
tocmai spunea tare: 

— Desigur, se va face o anchetă! 

Tonul său era acela al unuia pentru care anchetele 
oficiale erau principala rațiune a vieţii. Şi aşa şi era. Pă- 
mântul, o singură planetă, fusese, pentru jumătate de 
mileniu, prea populată pentru a putea fi condusă în 
vreun mod traditional. Trebuise să fie condusă ca o 
maşină de o complexitate imensă, de experţi consacraţi. 
Dar să încerci să gpuvernezi patruzeci de planete...! Nu, 
tot ceea ce se putea spera era că ei vor considera ca fiind 
în propriul lor interes să coopereze dupăplanul imaginat 
cu un secol în urmă pe Pământ. 

Pasivă, dar suspicioasă, masa umanităţii a trebuit să 
fie în mod constant conciliată. Câteodată asta a în- 
semnat recurgerea la practicile de demult de a numi un 

(ap ispăşitor, altă dată a fost de ajuns să 1 se ceară scuze 
pentru o preşeală şi să accepte că din acest lucru tre- 
buiau trase învăţăminte. Dar moartea unui pantolog a 
cărui faimă fusese, de zeci de ani, interstelară... 

Alida nu şi-ar Îi dorit să fie în situaţia lui Shrigg. 
(Situaţie? Dar ei erau prezenţi, iar el nu... Constantul 
paradox revenea! Cum puteai să te ocupi de o pro- 
blemă reală, dacă tu însuţi erai absent? Chiar dată fiind 
posibilitatea de a merge în Oraşul Punţu să vadă facsimile 
ale lumilor colonizate, chiar fiind garantat faptul că, atât 
de simplu, doar solicitând un număr de pe listapermanent 
deschisă, ei puteau vizita orice altă planetă pe care o 
alepeau, ei bine, cu toate acestea, oare locuitorii de pe 
Pământ gândeau despre restul galaxiei că ar îi inferior 
imaginilor so/ido din propriile lor case?) 

Ei, probabil că moartea şocantă a lui Jacob Chen... 
Se prinse singură la strâmtoare. Sinuciderea lui Saxena 
ar fi trebuit să o înveţe mai 'mult decât să încerce şi să 
transforme moartea într-un eveniment pozitiv. Dar 
căpitanul Inkoos îi replică lui Shrigp; 

— Ancheta nu-ţi va spune nimic nou faţă de ceea ce 
poteu să-ţispun. Chen s-a hotărât să ia parte la un ritual 
al morţii. Obiceiurile locale permit acest lucru. Apoi 
victimele sunt răzbunate. Am fost invitaţi să asistăm la 
execuţie. 

Prompt, Shrigg puse genul de întrebare pe care 
publicul s-ar fi aşteptat să îl exprime: 

— Intenţiona să se lase omorât? 

— Cred că s-a jucat cu posibilitatea de a evada. 

— Hmm! Un act cam riscant, n-ai zice? Dar pan- 
tologul din echipajul täu? Fiecare navă de cercetare are 
unul, nu? 

— El nu a reuşit să ducă la bun sfârşit programul 
social decisiv care ne-ar fi dat posibilitatea să creăm o 
interconexiune compatibilă Pământ-Azrael. Pe motiv 
că vrea să-şi perfecţioneze competenţa în culturi în- 
crucişate, a înaintat o cerere în acest sens şi i s-a aprobat 
o permisie pentru studiu, care să fie consumată că- 
Jătorind pe toate planetele locuite. Când am înaintat 
cererea pentru înlocuirea lui, nu am specificat numele 
lui Chen şi am fost chiar surprinsă când a venit el. 

- Tu ai fost cel care a aprobat această repartizare, 
Moses? ceru Shrigg. 

— Chen ducea lipsă de solicitări, replică van 
Heemskirk. A fost decizia lui, nu a mea.Eu numai 
i-am atras atenţia asupra problemei. Ştii doar cum sunt 
pantologii. Evident, am fost mulţumit cândel a consimțit. 

Shrigg îşi muşcă buza de jos, îngândurat pentru o 
vreme. Până acum, totul părea că fusese făcut în strictă 
concordanţă cu regulamentul. Spuse cu răceală: 

— Dar noi avem reprezentanţi de pe Azrael chiar 
aici, pe Pământ, nu-i aşa? Care negociază contractul 
obişnuit al Sistemului Punţi? 

— Desigur! răspunse prompt van Heemskirk. 

— Şi îndrăznim să încheiem un asemenea contract 
fără o totală înţelegere a modului lor de viaţă. Vă pun în 
vedere că prima prioritate este de a ne crea interfaţa 
noastră. Dar cine dintre pantologii noştri supraviețuitori 
va accepta sarcina? Laverne? 

Psihologul păru că anticipase întrebarea. Cu toată 
convingerea pe care şi-o putea extrage de la computere- 
le sale de comunicaţie în şoaptă, spuse: 

— Cereţi-l pe Hans Demetrios. Este foarte tânăr, 
dar pare să promită foarte mult. In prezent se află pe 
Ipewell şi sunt informat că a ajuns să se plictisească atât 
de mult după etapele contactului preliminar, încât a 
scris un program pentru Puntea Ipewell doar ca să se 
distreze. Până acum merge ireproşabil. Ce părere ai? 

— Ei bine, cred că n-are sens să riscăm altul dintre 
pantologii noştri avansați, spuse Shrigp şi în acceptarea 
sa ironică putea fi auzit tot cinismul miliardelor pe care 
le reprezenta, care au luat experienţa lor de călătorie 
interstelară la mâna a doua nu pentru că guvernul lor ar 
fi decretat aşa, ci pentru că nu este timp să laşi pe oricine 
să viziteze orice lume umană sau chiar să petreacă o 
vacanţă în Oraşul Punţiu. 

Uşurată că discuţia nu fusese prea lungă, Alida 
reuşi să ridice problema care o interesa pe ea cel mai 
mult: 

— Ai spus cumva că Jorgen a avut o criză nervoasă? 
Când? Şi de ce? 

— Se pare totuşi, preciză van Heemskirk cu pru- 
denţă, că i-a fost provocată de delegatul de pe Azrael, 
Lancaster Lang. 

— Unde te duci, Hans? 

De îndată ce avu timp, Hans Demetrios privi în- 
tr-acolo. Panoul glisant care închidea intrarea în cabina 
sa rămăsese întredeschis şi era un singur membru al 
echipajului navei căruia el i-ar fi acordat dreptul de 
a-i tulbura intimitatea: Fay Logan. Faţa ei apăru în 
deschizătură, cu buzele întredeschise şi umezite stră- 
lucitor, cu ochii uşor mijiţi, dar scânteind. 

— Intră! o invită elşi adăugă: Inapoi pe Pământ! Au 
trimis după mine. 

— Pământ! repetă ea, luată pe neaşteptate. 

In timp ce intră în cameră privirea îi fu atrasă de 
dezordinea din jur; birourile se goleau singure, în con- 
formitate cu programul, îmbrăcămintea pe aici, instru- 
mentele de lucru pe dincolo, microcărțile în cutii de 

carton ordonate. Chiar şi biblioteca navei, proiectată ca 
să facă faţă nevoilor de informaţie a peste o sută de 
membri ai echipajului, nu putea satisface foamea de in- 
formaţie a unui pantolog, aşa încât Hans călătorise cu 
propria bibliotecă. Era mult mai ieftin decât să reac- 
tiveze o Punte de câte ori s-ar fi plictisit. 

Si ea ştia totul despre capacitatea lui de a se plictisi. 

Inchise panoul şi se rezemă de el. 

— Nu mi-ai spus că al să părăseşti Ipewell! 

- Tocmai mi s-a comunicat. Îmi pare Tău. 

Ţintuindu-l cu privirea în timp ce îşi strângea apa- 
ratul său preferat de citit microcărţi şi îl punea în am- 
balajul propriu, Fay se gândi: da, îi pare rău. Era sincer. 
Dar asta nu înseamnă că îi pare rău că nu mi-a spus; mai 
curând, îi pare rău că nu i-a trecut prin minte să-mi spu- 
nă. El nu acordă niciodată suficientă greutate posi- 
bilităţii ca vieţile altor oameni să poată fi la fel de im- 
portante ca a sa proprie. 

— Cu cât timp în urmă? îl provocă. 

— O, nu mai mult de o oră, presupun. 

— Şi deja te-ai pregătit să pleci. Trebuie să fie foar- 
te urgent! 

Nu reuşi să-şi împiedice glasul să sune sarcastic. 

— Ei, da, presupun că este un fel de urgenţă. Dar, în 
fond, am terminat totul pe Ipewell: interfaţa culturală 
este gata, programul Punţii este gata, ce altceva ar mai 
fi de făcut aici? A fost într-o oarecare măsură uşor 
pentru că populaţia este mică şi omogenă. 

Mică? Sunt linii de milioane de oameni aici! Chiar 
dacă oamenii nu sunt numărau cu miliardele, cum sunt 
pe Pământ, cu siguranţă... Dar universul unui pantolog 

nu putea fi acelaşi cu al ei — altminteri şi ea ar fi fost unul 
dintre ei! 

Pentru prima dată îi trecu prin minte cât de groaz- 
nic trebuie să fie să locuieşti într-un cosmos în care oa- 
menil sunt atât de anonimi, atât de uşor de substituit unii 
în locul altora şi atât de incredibil de prostănaci, încât 
computerele trebuiau să-i găsească ori de câte ori se 
încurcau şi să-i împacheteze pentru tranzitul interstelar. 
Hans fusese tandru cu ea, afectuos, grijuliu; rămăsese 
însă o barieră la nivel mental, pe care, în acest moment, 
ea ştiu că îi era destinat să nu o poată trece niciodată. 

— Inteleg. Deci... ce ai de gând să faci? se interesă, 
posomorâtă. 

— Jacob Chen a fost omorât pe Azrael când încer- 
ca să se prindă în dinamica culturii locale. Ei mă trimit 
pe mine să îi termin munca. Este o mare onoare. 

Sfârşi cu strânsul microcărţilor şi începu să reveri- 
fice ce făcuse maşinăria cu cristalele de înregistrare. 

Fay închise pentru o clipă ochii. Dincolo de pleoa- 
pe, păru să se vadă pe ea însăşi, reflectată aşa cum pro- 
babil trebuiau să o vadă alții: indiscutabil drăguță, cu o 
piele perfect bronzată, cu o faţă minunat proporţionată, 
cu ochi viorii, care contrastau admirabil cu părul ei 
blond, cârlionţat... Hans îi spusese ceea ce i-ar fi spus şi 
alţi bărbaţi, numai că el o făcuse în stilul său propriu, 
imparţial şi acordând cuvintelor o evidentă greutate, 
fapt care, într-un anumit fel, îi făcuse declaraţia mult mai 
sinceră şi mai prețioasă. li spusese: „Eşti frumoasă, o 
ştii!“ Şi aşa era şi el! gândi ea. 

Dar acum, când îl privea din nou, Fay realiză că el 
nu-l acorda nici o atenţie în plus dincolo de acea fărâmă 
pe care oricine o merita. 

Încercă pentru ultima oară să-l reţină în întregime 
pentru ea. 

— Hans, uită-te la mine! îi ceru, atingându-i uşor 
braţul. 

Inainte de orice răspuns, el zâmbi, chiar dacă tre- 
bui să se pregătească, aşa cum îl văzuse făcând de atâtea 
ori pânä atunci, când discuta cu computerele: este necesar 
pentru mine să fiu distras şi de aceea am să o fac, dar în 
afara serviciului şi nu de bunăvoie... 

[i trecu prin minte să îl sărute, mai întâi pe obraji şi 
pe pleoape, apoi, cu înverşunare, pe gură, cu intenţia de 
a-i retrezi bucuria pe care o împărţiseră. Abandonă însă 
ideea şi se mulţumi cu un simplu sărut. 

— Asta, improviză ea, a fost un fel de a spune adio. 

Hans... reacţionă însă ciudat. 

— Poate că nu va fi un adio, îi strânse el mâna, în 
semn de consolare. Nu trebuie să presupui că mă vor 
omorî şi pe mine! 

Reproşul lui implicit îi aduse aminte de lumea re- 
ală. Ca toţi ceilalţi pe care îi cunoştea, Fay era la curent 
cu statutul de pantolog al lui Chen. Fusese un savant 
dintre cei mai însemnați; o verigă de legătură cu con- 
cepţia originală a ideii care fusese ridicată la rang de 
credinţă: convingerea că întotdeauna vor exista oameni 
care vor putea să-şi învingă în argumentare propriile 
maşini. 

Se cuvenea să i se spună şi ei ce se întâmplase,pen- 
tru a-l feri pe Hans de pericol. 

— Ce n-a mers? întrebă în cele din urmă, eliberân- 
du-i mâna. 

Mijloacele care i-ar fi îngăduit lui să-i proiecteze 
toate detaliile, folosind disponibilităţile navei, fuseseră 

acum depozitate, în ordine, în şase lăzi. Decât să des- 
pacheteze din nou, el preferă să-i povestească în cuvinte 
simple întâmplarea. 

— Inteleg, spuse Fay în cele din urmă. Se apelează la 
tine pentru a fi trimis să înfrunţi o problemă care l-a 
omorât pe Chen. Tot ceea ce contează în viaţa ta este să 
existe o dificultate, şi este de preferat una de care alt- 
cineva a fost deja învins! 

— O, nu! veni imediat răspunsul lui. 

ŞI apoi, ca şi cum permanenta sa curiozitate ar fi 
reacționat din nou: 

— Ce te face să spui asta? 

- O, am înţeles acest lucru în noaptea în care i-am 
întâlnit pe cei doi băreţi, Lork şi Jeckin, spuse ea cu un 
suspin. Le-ai explicat ce s-a întâmplat cu această cultură 
mai clar decât am reuşit noi ceilalţi într-un an, de când 
vorbim cu oamenii responsabili! 

— N-am ce face! replică Hans, pe un ton ofensat. 

ŞI apoi, cu o senzaţie de oboseală: 

— Mi-e teamă că văd lucrurile diferit. 

Acesta era cel mai personal comentariu pe care 
ca-l scosese vreodată de la el. Îi zâmbi şi îi făcu semn să 
continue. 

— N-am ce face! repetă el şi începu să se plimbe cu 
paşi mărunți de-a lungul şi de-a latul, între zidurile 
strâmte ale camerei. Nu ştiu cât de adevărată este ideea 
că asistenţa computerelor ne-a constrâns către această 
hiperofensivă sau mai bine zis exaltare evolutivă, dar ea 
se potriveşte, nu? Cineva trebuie să conducă! Eu nu 
vreau să fiu ajuns din urmă de maşini! 

Işi strânse pumnii. 

— Ştii, mă înspăimântă ceea ce fac, ceea ce sunt silit 
să lac! Trebuie să mă cert cu computerele medicale ori 
de câte ori fac ele o verificare a personalului navei, 
pentru că ele nu înţeleg unde vreau să ajung. Munca mea 
angajează toate lucrurile, fiecare facultate în parte, ca 
atunci când te apăţi cu degetele de la mâini şi de la 
picioare, de un perete vertical de stâncă. Te ridici şi 
fiecare 1nch* este o realizare, iar o singură mică alune- 
care este sfârşitul. Îţi vine să crezi că este atât de î îngro- 
zitor? Oricine altul poate cădea şi o poate lua de la în- 
ceput. Un pantolog trebuie să admită că el va reuşi de la 
început. Dacă mi s-ar întâmpla mie să cad, aş înceta să 
mai fiu ceea ce sunt, şi asta ar fi infinit mai rău decâtsă... 
Oh!... să fiu paralizat într-un scaun cu rotile! Poate că 
Jacob Chen a preferat moartea unei nereuşite! Nu 
ştiu! Tot ceea ce știu este că eu aş fi preferat-o! 

— Deci..., îndrăzni Fay. 

El o întrerupse brusc: 

— De ce trebuie să fac ceea ce fac? O, fireşte, pentru 
că sunt egoist! O dată ce ai reuşit pentru un timp, nu mai 
vrei să faci nimic care ar putea să atragă riscul unei 
înfrângeri. Tensiunea în sine devine atractivă. Nimic 
altceva nu te epuizează, nu te consumă atât de mult! Dar 
îți şi câştigă admiraţia, şi asta nu este destul pentru a-ţi 
plăti eforturile, şi atunci, uneori, primeşti un premiu. Şi 
tu tocmai m-ai văzut primindu-l. Asta este tot. 

— Tu vorbeşti încă despre Lork şi Jeckin? întrebă 
ea, derutată. 


* Inch — a 36-a parte dintr-un iard şi a 12-a parte dintr-un 
picior, egal cu 2,54 cm (nota trad.) 

— Dar despre cine altcineva? Ei vor fi eliberaţi. O 
ştiu! Am analizat această cultură, am învăţat-o în de- 
taliu, în simboluri, cântărindu-le, înmagazinându-le în 
bănci de memorie, arătându-le computerelor acolo unde 
ele mă interpretau greşit, concepând teste pentru 
interacţiune cu Pămânul şi cu celelalte planete din Sis- 
temul Punţii... Această cultură este sterilă. Se îndreaptă 
către un colaps. Am hrănit foamea din ochii acestor co- 
pii! Chiar n-ai văzut-o? 

— Ba da, recunoscu ea, simplu, în şoaptă. 

— Când vor construi Puntea Ipewell, inginerii vor 
urma instrucţiunile computerelor. Dar eu am învăţat 
computerele ce să spună. Eu i-am eliberat pe aceşti 
băieţi. 

Brusc, parcă simțindu-se stânjenit pentru că apu- 
case să vorbească atât de deschis, Hans se opri din mer- 
sul său prin încăpere. 

— Cred că este timpul să cam plec. Trebuie să tri- 
mită o punte pământeană special pentru mine şi n-aş 
vrea ca ei să irosească energie. Imi pare rău, Fay. 

- Pentru ce? ripostă ea şi apoi, fără să-i lase timp să 
răspundă, continuă: Spune- mi totuşi ceva înainte de a 
pleca: Jacob Chen trebuie să fi avut peste şaizeci de ani, 
nu? 

— Şaizeci şi dol. 

— Şi a fost pantolog toată viaţa? 

Hans chpi din ochi. 

— Mda, cred că da. Avem foarte adesea tendinţa de 
a Îi copil-minune. 

— Când ai descoperit că şi tu ai să fii unul? 

— Nu eu am făcut-o. Alţi oameni au descoperit-o 
pentru mine. Eu eram tocmai pe punctul de a învăţa să 
citesc când e1 au înţeles acest lucru. 

— Şi câți ani aveai atunci? 

— O! zâmbi el copilăros şi totodată conştient de si- 
ne. Nu trecusem întru totul de cea de-a treia zi de naş- 
tere. 

— Deci eu am venit cu o jumătate de secol prea târ- 
ziu pentru a mai încerca să te prind din urmă, spuse ea 
şi zâmbi cu amărăciune. Nu contează. Mă voi consola cu 
convingerea că nu voi fi ultima persoană care să-şi 
frângă inima ca s-o aşeze alături de a ta. Pot doar să sper 
că vor continua să fie destule pentru a te salva de la... 

Cuvintele i se stinseră şi el o privea, sincer, fără să 
înțeleagă: acest bărbat care înţelesese, aproape literal, 
orice altceva, totul! 

Fay nu resimțea ca pe o compensație firească, bi- 
nemeritată pentru durerea ei faptul că obținuse acest 
mic triumi împotriva strălucirii universale a unui pan- 
tolog. Dar în realitate tocmai asta era! 

- Vă conectăm cu Pământul într-un minut, spuse 
vocea hpsită de emoție a unei înregistrări filtrate de 
sistemul PA*. Aşteptaţi aprinderea luminii verzi, vă 
Op. 

Când aceasta se aprinse, Hans dădu bagajului său 
bătaia uşoară cu palma, necesară pentru a se alinia pe 
banda portbagaj, şi îl urmă dincolo de linia trasată pe 
podea, care delimita zona de tranzit. 

In timpul secundelor care-i mai rămăseseră. îna- 
intea propriei sale călătorii, el se gândi cum trebuia 
să-i fi afectat acest miracol modern pe Mama Uskia şi 


* PA — Public Address (System), Sistem de Comunicare 
Publică (nota trad.) 

pe însoțitorii săi, când au mers pe Marte. O Punte era 
ceva destul de simplu în principiu. Se baza pe faptul că 
un volum dat din spaţiu diferea de oricare altul numai ca 
dimensiune, deoarece era distorsionat de prezenţa 
materiei din vecinătatea sa şi de fluxul de energie care 
trecea prin el. Anulează aceste diferenţe, şi oriunde 
poate fi la fel ca în oricare altă parte. Deoarece toate 
planetele locuite de fiinţe umane erau cam de aceeaşi 
mărime şi descriau o orbită în jurul cam aceluiaşi tip de 
soare, nu era greu să reduci trăsăturile distinctive până 
la o stare efectiv nulă. Apoi, pentru o destinaţie parti- 
culară specifică era suficient så introduci o altă diferenţă 
planificată. 

La marcaj, maşinile ascultătoare făcură cu precizie 
acest lucru, şi vocea înregistrată îl invită pe Hans să 
meargă într-un volum de spaţiu identic cu unul de pe 
Pământ. Fra pe Pământ. li costase o sută de pigawaţi 
putere per kilogram de masă transferatăpentru a menţine 
identitatea celor două spaţii în timpul transmisiei, şi 
computerele, păstrând o supraveghere neîntreruptă 
asupra acestei identități pe care o stabiliseră, reacționară 
şi anulară în jur de zece la puterea a opta biţi-informaţie, 
care corespundea discrepanţelor iniţiale. 

Şi el, Hans Demetrios, le învățase pe computere 
după ce fel de discrepanțe trebuie să se uite. 

li părea foarte rău pentru Fay. Işi dorise din toată 
inima ca ea să fi putut să fie mai mult decât o persoană 
încântătoare, atrăgătoare şi extrem de inteligentă. 

Dar ea nu era! 

Fusese politicos din partea lui să-i satisfacă do- 
rinţele. Dacă ar [i refuzat-o, ar îi rănit-o. Dar, în cele din 
urmă, ea oricum fusese. rănită. Ceea ce îl chinuia. Un 

pantolop îşi dorea să ştie că oamenii pot trage foloase de 
pe urma existenţei sale, nu că suleră din cauza lui. Era 
o convingere pentru el că a cauza durere era inerent 
greşit, deşi, fireşte, pentru o asemenea concluzie nu 
existau mai multe argumente raţionale decât existaseră 
în zilele de demult, când oamenii credeau în religii, cu 
un Dumnezeu sau cu mai mulţi, toţi gata să-l pedepsească 
pentru purtarea lor necuviincioasă. Aceste credinţe 
nu-i salvaseră însă pe antici de la nenumărate secole de 
mizerie — război, sclavie, iobăgie, epidemii, secete şi 
foamete... Şi nimic nu mai putea să-l apere pe Hans 
de convingerea că, fără să vrea, făcuse nefericită o 
fiinţă ca Fay. 

Oricum, recunoaşterea faptului îi mai dădu putin 
curaj. Într-o zi, totuşi, îşi promise el, într-o zi după mai 
multă vreme, nu va mai face, cu siguranţă, acest pen de 
preşeală! 


Se amuză să găsească la capătul-receptor al Punţii 
pe cineva care se ridică pentru a-l întâmpina. Şi, pentru 
prima dată, realiză cu adevărat cât de importantă era 
misiunea care îi fusese încredinţată. Pentru că bărbatul 
înaintă spre el şi îi întinse mâna. Era prezent fizic, cu 
toate că o imagine tridimensională ar fi fost ceva mult 
mal obişnuit. 

După schimbul de amabilităţi, el continuă: . 

— Este noapte locală aici, jos, aşa că n-ai să te în- 
hami imediat la noua ta problemă. [i-am aranjat caza- 
rea în Centrul Punţii şi toate datele de care ai nevoie 
pentru studiu vor fi introduse în apartamentul tău. 
Mâine, la ora zece, trebuie să te întâlneşti cu Inspectorul 

pentru Relații, Alida Marquis —în persoană, la biroul ei, 
dacă nu ai nici o obiecţie. 

Cu cât îmbătrâneau şi deveneau mai singuratici, 
unii pantologi, din câte fusese Hans informat, mani- 
festau o repulsie în ase întâlni faţă în faţă cu cineva. Dar, 
evident, asta nu i se întâmplase şi lui Chen, care fusese, 
într-un anumit sens, cel mai mare dintre ei toţi. 

— Perfect, în ceea ce mă priveşte! spuse. Dar... 
ah!... ar mai fi doar un lucru... 

- Da? îşi ridică celălalt, atent, capul. 

— Vor avea loc funeraliile, sau vreun serviciu co- 
memorativ, sau orice altceva pentru Jacob Chen? Aş 
vrea să fiu şi eu prezent! 

— In condiţiile de faţă... nu. 

— Ce condiţii? 

— El şi-a înregistrat un testament, chiar înainte de a 
părăsi Câinele de Vânătoare pentru a porni pe ultimul 
său drum spre Azrael. A cerut ca, dacă va da greş în 
misiunea sa — şi cerința trebuia să fie luată în consideraţie 
dacă nu se întorcea să şteargă Înregistrarea —, corpul său 
să fie ars fără nici o ceremonie şi să nu Îi fie ţinut nici un 
memorial. S-a hotărât să i se îndeplinească această 
dorinţă. 

Hans simţi cum un fior de gheaţă îi cobora pe spi- 
nare. Cu câteva clipe în urmă fusese mândru că îl ale- 
seseră pe el să continue ceea ce Chen lăsase neterminat; 
acum, dintr-o dată, îi era îngrozitor de frică. 


Vl 


Câteodată, în vise, când era cu mult mai tânără, 
Alida vedea Sistemul Punţii ca pe un izvor de curcubeie. 
Într-o legendă de pe Norse exista un curcubeu- -punte, 
Bifrost, pe care eroii îl treceau pentru a ajunge în Val- 
halla. Încetul cu încetul, astfel de vise dispăruseră, la fel 
cum dispare şi mişcarea adevăratului curcubeu, 
întotdeauna mai întâi în câmpul următor, apoi peste 
următoarea fortificaţie, până când se stinge orice urmă. 

Oare Saxena se dusese pe tărâmul eroilor, el, care 
cedase ispitei otrăvii? $ 

Descurajată, rătăci prin oraşul poliplanetar, care 
luase naştere între un lanţ scund de dealuri şi un ocean, 
care, pe vremea aceea, se întindea spre insulele arti- 
ficiale. Aici puteau veni laolaltă oameni din toate lumi- 
le umane şi puteau pretinde că erau veri, cum ar fi putut 

la fel de bine să spună că erau prieteni. Oraşul fusese 
construit pe baza presupunerii că acolo va Îi o expansiune 
constantă de pământeni îndreptată în afară, spre alte 
planete, echilibrând în acest fel, cât de cât, fluxul celor 
care veneau ca turişti pe planeta-mamă. Dar ce efort îi 
costa să păstreze acest echilibru...! Într-adevăr, în 
general, vizitatorii din alte lumi stăteau cam în jur de o 
lună şi numai câţiva solicitau dreptul de a se stabili pe 
Pământ, şi numai trei la sută făceau şi oa doua călătorie, 
pentru că, dacă puteau să-şi economisească timpul — 
banii nu erau o problemă —, ei preferau să primească 
pentru reglarea întregului cont o secțiune, un profil al 
aşezărilor umanităţii. Totul, spre binc, desigur, cum 
scotea întotdeauna în evidenţă Laverne, pentru că 
planetele-fiice trebuiau de asemenea să păstreze legătura 
una cu cealaltă... 

Chiar şi aşa, era o luptă constantă pentru a deter- 
mină un eşantion semnificativ din populaţia Pământului 
să plece oriunde în altă parte, chiar şi pentru o simplă 
vacanţă. Completarea cererilor de emigrare în Kayowa 
şi Lumea lui Plati, câte patruzeci de mii pentru fiecare 
planetă, lua atât de mult timp cât prevăzuseră compu- 
terele, în ciuda unei campanii publicitare destinate a- 
tragerii unui aflux de voluntari. Personal, se aşteptase să 
se dovedească, cel puţin o dată, că maşinile au greşit. O 
făcuseră, şi chiar mai mult decât o singură dată, pe când 
eraea mai tânără, evident însă, maşinile progresaseră, în 
timp ce fiinţele umane rămăseseră unde fuseseră. (Rămă- 
seseră unde fuseseră! In epoca în care Punţile legau 
între ele stelele, de ce locuitorii Pământului nu mai pri- 
veau de mult timp spre acestea?) 


88 


Poate pentru că astă-seară pe Glory nu urma să se 
întâmple nimic despre care să se vorbească, doar po- 
vestitorii profesionişti de snoave vor executa mişcări şi 
câțiva turişti în vârstă. Un murmur fremăta printre 
clădirile diferite şi oamenii îl urmau, în căutarea ultime- 
lor şi celor mai noi zvonuri, aşa cum urmează frunzele 
moarte vântul. 

Mergând alături de ei, purtând o mască de aur şi 
nimic altceva în afară de o pelerină şi sandale, la care, 
dacă ar fi rămas pe Glory, ar fi trebuit să renunţe cu o oră 
în urmă, Alida îşi simți mintea rotindu-se de nenu- 
mărate ori, ca apelul de dezastru al unei nave spaţiale de 
modă veche. De obicei, când trecea prin microcosmul de 
care răspundea şi vedea toate costumele contrastând 
între ele, şi auzea răsunându-i în urechi diferitele pro- 
nunţii, se înveselea. In această seară însă simţi o a- 
meninţătoare senzaţie de întristare şi de prăbuşire, ca şi 
cum o pâclă umedă şi caldă s-ar fi apropiat nevăzută de 
sol. 

Thorkild suferise o criză nervoasă... Pentru că 1 se 
vorbise despre asta, ea putea simţi, aproape chiar ve- 
dea, pe fiecare dintre sectoarele Oraşului Punţii, ceva 
asemănător cu o copită monstruoasă care distruge to- 
tul: ca ceața cafenie şi monotonă a adevăratei Punţi 
împotriva curcubeului. E 

Thorkild suferise o criză nervoasă... Ea nu îl agrea 
prea mult, dar era obligată să-l respecte, căci, într-un 
anumit sens, oricine ar fi fost cel care deţinea directoratul 
Sistemului Punţii, el simboliza cea mai măreaţă realizare 
a Pământului. Şi avea să se prefacă oare în praf şi 

pulbere această realizare numai pentru că nu putea fi 
nimeni găsit care să se lupte cu o sarcină imposibilă? 

Thorkild suferise o criză nervoasă... În ciuda fap- 
tului că tăinuise foarte bine acest lucru, până în ultimul 
moment, ca şi Saxena! Şi predecesorul său se retrăsese 
datorită stresului insuportabil şi murise încă tânăr, şi 
persoana dinaintea lui şi, din nou, cel de dinaintea lui şi 
iar înapoi, până pe vremea când nu existau decât o 
duzină de lumi în Sistem. 

A stabili raporturi între atât de multe planete în- 
tr-un mod constructiv era o sarcină pentru zei sau pen- 
tru eroi; dar zeii muriseră, iar eroii trecuseră toţi din- 
colo de curcubeu şi în urma lor rămăseseră bărbaţi şi 
femei. Ei constituiau acea mână de oameni (din întreaga 
specie, câte mii oare?) care puteau să depăşească în 
raţionament un computer care acoperea un program de 
un milion de cuvinte; printre ei, se numărau câţiva care 
puteau defini o cultură planetară astfel, încât maşinile 
fără minte să o poată înţelege. Şi apoi erau oamenii- 
vreo câțiva- care puteau folosi mijloacele pe care 
computerele li le ofereau. Ea era unul dintre aceştia. 
Jorgen era altul. La fel era şi Laverne. Şi Moses de 
asemenea, cu toate manierele lui de politician: el făcea 
parte din clan, cu toate că Shrigg nu făcea şi, evident, că 
era indignat din această cauză. 

Oare trebuia ca totul, în cele din urmă, să se trans- 
mită succesiv unei singure persoane? Câteodată aşa 
înclina să creadă că ar trebui. Se simţea atât de sinpură 
de când îl pierduse pe Saxena... 


Dar, după cum realiză ea, tresărind, în realitate nu 
era! Grupul pe care îl urma absentă fusese înghiţit de o 

mulțime, de mii de ori mai puternică şi care se con- 
centra pe Riger, unde unele plante au frunzele roz şi 
toate clădirile aveau faţada dintr-un lemn elastic, roş- 
cat. Işi dădu seama cât de mare trebuia să fie înghesuiala 
din faptul că li se întâmpla foarte rar computerelor să 
activeze mecanismele de control al aglomerării, care se 
numărau printre cele câteva aspecte neautentice ale 
acestor zone, copie a lumilor din afară. Pământeni 
reacționară imediat la lămpile de semnalizare şi la ce- 
rerile mecanice politicoase care se auzeau prin aer; din 
când în când ea prindea câte un fragment de conversaţie, 
în care cineva îi explica unui vizitator din alară cum să se 
comporte, ce trebuia să facă, el sau ea, în replică. 

Cineva poate că ar fi trebuit să fie mândru de fap- 
tul că pământeni se aflau acum într-un grup şi nu trans- 
formaţi într-o gloată, se gândi Alida. Dar la ce altceva 
s-ar fi putut aştepta de la cei care se chinuiseră să vină 
până aici? Ei, doar nu alţii, erau admiratorii Sistemului 
Punţii. Ei trebuiau să înţeleagă problemele pe care le 
punea acest sistem... 

Dar le înțelegeau? Realizau cum trăsese el în jos, ca 
o avalanşă, existenţa oamenilor, care deşi aveau o putere 
incredibilă nu mai erau de mult la fel de liberi precum 
fuseseră cei de dinaintea lor — care îşi făceau munca 
pentru că treaba lor era acolo, care îşi asumau un lucru 
pentru că nu era nimeni altcineva care ar fi ii să 
şi-l asume? 

ȘI, dacă era aşa, de ce atât de mulţi dintre ei se 
adunau laolaltă pentru a urmări cum un predicator va Îi 
muşcat de un şarpe? 

Cel mai incomod cuvânt în orice limbă, îşi spuse 
Alida, trebuie să fie conștiință. Îl condusese pe Jacob 

Chen dincolo de porțile morţii; încă se mai înfiora când 
se pândea la puterea cu care îşi rostise el ultimul tes- 
tament în faţa videocamerei. Shrigg ar fi putut să deţină 
toate informaţule pe care le-ar fi dorit, cum un om 
întoarce, de exemplu, pietrele umede pentru a privi 
viermii zvârcolindu-se în lumina nefamiliară a zilei. 
Nimeni însă, deşi ei aveau să dăinuiască milioane de 
ani, n-ar fi putut contura sau defini sufletul unuia ca 
Jacob Chen. 

Acum, mulțumea în mijlocul căreia fusese prinsă se 
revărsa peste marginile amfiteatrului artificial din centrul 
secţiunii Lumii lui Riger din oraş. De o parte şi de alta, 
oamenii râdeau şi plumeau, transmiţându-şi unii altora 
navete policrome de lichior, oferindu-şi alte băuturi, 
mult mai exotice, de pe o mulţime de lumi, diverse 
droguri pentru a fi înghiţite, sau inhalate, sau frecate de 
membranele mucoaselor. In învălmăşeala creată de 
îmbrâncituri, ea simţi un bărbat apropiindu-se şi o mână 
care o cercetă pe sub pelerină. Putea fi socotit ca un gest 
de flatare şi dacă ar fi locuit pe Glory poate că aşa l-ar fi 
şi interpretat. Dar aici şi acum totul părea jignitor. Ea îşi 
împinse spre spate masca şi privi faţa mascată a celui 
care o atinsese şi care, întâlnindu-i ochii, se îndepărtă în 
grabă. 

Ii trecu prin minte că nu i-ar fi plăcut deloc să se 
confrunte cu o oglindă în timp ce mai avea încă întipărită 
privirea cu care îl recompensase pe îndrăzneţ. 

Brusc, dezgustată de ea însăşi şi de compresiunea 
atâtor oameni, pentru că era mult prea asemănătoare cu 
actualizarea himerei de care suferise toată seara — 
Sistemul Punţii semănând cu o copită maronie de ceaţă 
sufocantă —, îşi croi drum la întâmplare, prin mulţime. 

Impusese, cu siguranţă, un fel de autoritate, căci, spre 
surpriza sa, câteva clipe mai târziu se trezi izolată, 
într-o poziţie excelentă: pe vârlul unei mici movile, de 
trei sau patru metri lăume, care domina splendida ve- 
dere a scenei din josul pantei. Oamenii se înghesuiau 
unii în alţii, în genunchi, aşezaţi jos sau tolăniţi peste 
întregul petec de teren acoperit cu iarbă. Atunci, de ce 
ar fi trebuit ca să fie privilegiată... ? 

A, dar nu era singura. Stând în picioare, în faţa sa, 
se afla un bărbat din cale afară de înalt, cu o pălărie 
înaltă având borurile mărginite cu blană şi cu o robă 
impetuoasă de broderie albastră, cu fir de argint. 

Chiar şi din spate îl recunoscu, după înregistrările 
tridimensionale pe care le văzuse. Era conducătorul 
delegaţiei de pe Azrael, Lancaster Long. 

Șocul era îngrozitor. Alida încă nu se simţea pre- 
gătită psihic pentru a putea întâlni pe cineva de pe pla- 
neta ucigătoare, a cărei cercetare îl costase pe Chen 
propria viaţă. Tocmai de aceea întâlnirea urma să fie 
aranjată dinainte, cam peste o săptămână, când Moses 
van Heemskirk avea să termine faza de început a cer- 
cetărilor şi aveau să pornească negocieri serioase. 

Dar, cel puţin, bine că nu o remarcase şi el. Aten- 
tia îi era atrasă într-o parte şi abia apoi realiză de ce se 
uita el ţintă în Jos, înspre scenă, cu o asemenea inten- 
sitate. Următorul spectacol era pe punctul de a începe. 
ŞI cei care nu se pândiseră să-şi aducă binocluri — pentru 
că acest amfiteatru, fiind un duplicat al unuia de pe 
Riger, nu era echipat cu lentile aeriene sau chiar cu 
aparate de televiziune telecomandate — erau obligați să 
se bizuie pe propria vedere. Ea nu ar fi avut însă cum să 
obţină o vedere atât de bună din oricare altă parte. 

Prin urmare, rămase în acelaşi loc, dar se apropie cu 
un pas hotărât de Long. 

Pe scenă apăru un bărbat într-o cămaşă maronie şi 
pantaloni bufanţi maro. Se plasă la piciorul unui ca- 
duceu auriu, de două ori mai înalt decât el, iar ochii 
şerpilor săi încolăciţi scânteiau roşu funest. Evident, 
acest bărbat trebuia să fie Rungley. El avea o barbă de 
culoare castaniu-deschis, neîngrijită şi o claie deasă de 
păr ciufulit. In spate şi de o parte şi alta a sa se afla un cor 
de copii care cântau cu voci ascuţite şi stridente. Melodia 
era captivantă şi ritmată, dar nu-i putea înțelege 
cuvintele, deşi nici nu avea nevoie. A priori trebuia să 
aibă legătură cu legenda despre care învățase de pe 
benzile pe care le ascultase în timpul ultimelor zile. 
Cultul lui Rungley era mai puţin religios decât naţio- 
nalist, chiar dacă religiile încă existau pe Lumea lui 
Riger; fiecare ceremonie era o reconstituire a modului 
în care strămoşii lor învinseseră specia dominantă ini- 
tial pe noua lor planetă, o fiară cvasireptiliană care, din 
întâmplare, elimina jeturi de otravă prin capătul din faţă 
al corpului său. 

Mai târziu, când contactul cu Pământul fusese 
restabilit, computerele estimaseră că în aproximativ un 
milion de ani acele specii ar fi putut foarte bine să 
evolueze spre inteligenţă. Acelaşi lucru era adevărat 
pentru cel puţin alte cinci planete unde oamenii erau 
acum predominanţi. Poate că exista o povară de vino- 
văţie pe sufletul colectiv al Pământului care ar fi putut 
explica această monstruoasă depresiune pe care Alida şi 
atât de multi alţii o simțeau... 

Dar nu se afla niciodată vreo cale de a anula tre- 
cutul. Fiecare trebuia să se confrunte cu ceea ce exista. 

Eventual, pantologui ar fi putut să înalțe o versiune mult 
mai civilizată a umanităţii — doar că majoritatea lor erau 
prea puţin interesaţi în a-şi trece mai departe genele, 
trăiau vieţi solitare, indiferent dacă erau de sex masculin 
sau feminin... 

Oare elita speciei se îndrepta spre un impas? 
Aproape de scenă, privind fix în sus, la Rungley, se afla 
un grup de bărbaţi şi femei în haine negre, aşezaţi con- 
fortabil, ca şi cum şi-ar fi ocupat poziţiile cu mult timp 
înainte. I se păru că recunoaşte — deşi lumina era foarte 
slabă - membri ai personalului rezident de pe Riger, 
veniţi să vadă ce avea de gând concetăţeanul lor. Se 
purtă o mică discuţie. 

După ce discuţia se încheie, din spatele lor, o ladă 
fu ridicată cu braţele, cu deosebită grijă. Runpley o luă 
într-o mână vânjoasă şi cu cealaltă lovi capacul, care se 
deschise. Intinzându-se înăuntru, el scoase apoi şi-l 
prezentă mulţimii un şarpe lung, care se zvârcolea. 

Cu o parte a minţii sale, Alida reflectă cât de sur- 
prinzător era efectul pe care o asemenea creatură îl 
putea avea asupra unui public ca acesta, dintre care 
mulţi nu văzuseră niciodată vreun şarpe, exceptând 
înregistrările tridimensionale. A mai căsca gura la ani- 
malele aflate în cuşti încetase cu secole în urmă să mai fie 
un obicei răspândit. Grădinile zoologice rămase erau 
pentru scopuri educaţionale şipentru cercetare şi accesul 
la zonele sălbatice de conservare era chiar mai mult 
decât strict reglementat. 

Și iată, aici erau oamenii moderni care reacţionau, 
după cum considerau simplele evaluări ştiinţifice, la fel 
cum ar fi reacţionat şi verii lor dispăruţi, cimpanzeii şi 
gorilele: ascunzându-se numai la apariţia lui... 

Un val compact de tăcere păru să treacă prin mul- 
timea adunată, ca o zonă de fenol în heliul suprarăcit. 

Rungley se aplecă în faţă, lăsând lada să cadă, şi îşi 
vâri limba groasă între dinţii şarpelui. Şarpele îşi în lipse 
dinţii. Cu dinţii veninoşi înfipti în limba sa, Rungley 
introduse capul şarpelui în propria sa gură. Şi muşcă. 

Şi scuipă capul mort pe podea, împreună cu stropi 
roşiatici de salivă amestecată cu sânge. 

Urmă o pauză de teamă îmbinată cu respect, în- 
treruptă de ţipete. Apoi veni un tunet de aplauze şi stri- 
păte de: 

— Mai vrem! Mai vrem! 

Alida rămase împietrită, aproape asurzită de lo- 
viturile din urechile sale. Chiar şi când o voce pe care o 
recunoştea îi vorbi din apropiere ea nu putu să-şi smulgă 
de acolo privirea. Spuse doar: 

— Ce vrei? 

Era Koriot Angoss. 

— Să ştiu unde am greşit! răspunse el. Te-am re- 
cunoscut pe monitorul videocamerelor şi am fost sigur 
că nu se putea să vii aici din întâmplare... 

— Dar sunt aici! îl întrerupse ea. O jur! Da, sunt! 

— Dar de ce? gemu Angoss. Rungley este un şar- 
latan prăpădit! El a plasat şerpi în mijlocul mulţimii, 
astfel încât să poată face ceea ce tocmai ai văzut, şi 
este o şmecherie pe care vrăjitorii persani obişnuiau să 
o facă în timpurile preatomice, iar pe Riger noi o 
găsim mult prea dezgustătoare pentru a fi distractivă. 
Şi eu am crezut că pământenii au depăşit stadiul când 
a omorî animale era considerat amuzant! Nu puteţi 
invoca o lege de conservare? Chiar dacă el îşi aduce 
propriii şerpi? 

— I-ai spus lui Jorgen că ar fi mai sigur să fie lăsat să 
scape! pară Alida, întorcându-se, în sfârşit, pentru a-l 
privi pe Angoss. 

-Dar nu mi-am dat seama că el va intenţiona 
să-şi facă şmecheria pentru deliciul mulţimii! Importul 
de şerpi poate afecta ecologia- de ce Bella Soong n-a 
înaintat o reclamaţie? Şi dacă oamenii de pe Pământ nu 
se mai bucură de mult de actul uciderii spre propria lor 
plăcere, atunci de ce ovaționează!? 

Alhda încerca să încropească întruna justificări, mai 
mult în interesul colegilor săi decât al ei, dar fu în- 
treruptă. Bărbatul cu faţă de şoim, îmbrăcat în roba al- 
bastră, se întoarse spre el. 

— Individul acesta, Rungley, vorbi el... Sunteţi 
vreunul dintre voi de pe planeta lui? întrebă în cele din 
urmă. 

— Eu sunt! recunoscu Angoss. 

— Mă prezint: sunt Lancaster Long de pe planeta 
Azrael. L-am urmărit pe acest predicator de când a în- 
ceput spectacolul. Noi nu avem şerpipe Azrael, dar, din 
câte înţeleg, ei pot fi uneori veninoşi, or, eu l-am văzut 
pe Rungley muşcând de trei sau de patru ori din şarpe 
fără să manifeste nici un semn de boală. A ales cumva 
specii neveninoase şi, dacă aşa stau lucrurile, atunci de 
unde interesul acesta pentru reprezentaţia sa? 

— Nu sunt neveninoşi, spuse Alida, care îşi simțea 
limba mult prea groasă pentru a articula cuvintele. Dar 
Rungley este imun. 

O licărire de dezgust trecu peste trăsăturile regale 
ale lui Long. 

- El o ştie? 

— Oh! desigur! replică Angoss cu amărăciune. Crezi 
că şi-ar asuma riscul dacă n-ar şti-o? 

— Inţeleg|! vorbi Long pe un ton ce şfichiuia ca vân- 
tul iernii. Am sperat ca măcar o singură dată să găsesc 
aici O persoană care să ia viaţa în serios. In loc de asta, 
se dovedeşte că el este un şarlatan cinic şi oamenii sunt 
bucuroşi să fie induşi în eroare de el. Este în concordanţă 
cu tot ceea ce am văzut de când am fost amăgit să vin aici. 

Ofensată de maniera sa dispreţuitoare, Alida in- 
terveni prompt: 

— Explicä-te! 

— De ce ai nevote de o explicaţie? Un om nu se 
otrăveşte cu apă: te-ai duce să vezi un om bând apă? Aşa 
m-aţi convins să-mi pierd timpul! 

Strângându-şi roba în jurul său, Long porni să co- 
boare panta. Atât de evident era aerul său de coman- 
dant, încât oamenii se dădeau automat la o parte din faţa 
lui. 

— Cine este acesta? întrebă Angoss. 

Alida îi spuse ceea ce ştia despre Long şi despre 
planeta sa, în câteva propoziţii scurte, admirând, în 
ciuda voinţei sale, modul în care oamenii îl făceau loc, ca 
şi cum ar fi actionat şi în cazul lui acelaşi tip de reflexe 
care le dictase reacţia la şerpii lui Rungley. 

Angoss îi înţelese înaintea Alidei intenţia şi, cu un 
strigăt nearticulat, se trezi pe urma lui Long. Chiar şi 
după asta, Alida continua să stea surprinsă şi prostită 
pentru o clipă, până când înţelese şi ea şi se grăbi să 
coboare micul deal. 

Până când ajunseră ei la scenă — oamenii nefă- 
cându-le loc, aşa cum procedaseră în cazul lui Long-era 

prea târziu ca să mal intervină. Alida nu-şi pierdu timpul 
să ghicească de unde apăruseră toţi şerpi; orice com- 
puter i-ar fi spus, fără îndoială, dar nimeni nu se gândise 
săpună întrebarea potrivită, tot aşa cum nu îşi amintiseră 
să investigheze dacă Rungley avea enzima specială care 
să-l protejeze. Cineva putea să pună întrebările corect 
numai când ştia majoritatea răspunsurilor... 

Oricum, Long îi învinsese pe ea şi pe Angoss cu 
ultimul argument. 

El ajunsese pe scenă tocmai când o altă reptilă 
magnifică era predată predicatorului ca să se joace cu ea: 
un şarpe cu clopoței, aflat în plină maturitate şi având 
coada mai zgomotoasă decât gura. 

Înşfăcându-l, Long îl tinu în mână. Dispreţul său 
era, de asemenea, magnific. E îl domina pe Rungley şi 
predicatorul se dădu înapoi, în timp ce şarpele se agita 
lepănându-se în faţa sa. 

— Acesta nu este bărbat! strigă Long cu toată pu- 
terea vocii sale. Rungley al vostru este un şarlatan! El 
ştie că este imun la venin! Nu riscă nimic când permite 
unui şarpe să-l muşte! Faptele sale sunt o minciună şi o 
impostură! 

Un val de nemulţumire bodogănită pentru întreru- 
perea distracţiei lor tulbură mulţimea. E] îl înăbuşi cu o 
încruntare de lord. Şarpele încă atârna din strânsoarea 
lui, precum atârnase biciul care, în lumea sa, precedase 
moartea lui Jacob Chen. 

— Eu, spuse Long, nu ştiu decă sunt imun! Priviţi 
asta! 

Şi îşi scutură braţul stâng, îl dezveli de mâneca 
desfăcută şi îl oferi colulor gata pregătiți. 

Ajungând în biroul ei, a doua zi de dimineață, 
după o noapte nedormită, Alida fu pentru o lungă 
perioadă de timp incapabilă să se apuce de lucru. In 
schimb, se plimba cu pas mărunt mereu în jurul şi din 
nou în jurul mesei cu oraşul-imagine proiectat dede- 
subtul suprafeţei sale, lipsindu-i puterea de a-şi lua ochii 
de pe reprezentarea lui Riger. Memoria continua să reia 
pentru sine evenimentele nopţii trecute, din amfitea- 
tru: aproape-panica din mulţime, sosirea în zbor a am- 
bulanţei care să-l ducă pe Long, insistența unei mâini de 
tulburători ai ordinii ca Rungley să-şi continue de- 
monstraţia... dar el, realizând cum fusese privit de ei, 
refuzase să o facă... 

Şi asta dusese aproape la declanşarea unei revolte. 

La naiba cu Angoss, pentru că-l privise cu atâta 
uşurinţă pe Runpley! El îşi ceruse scuze de nenumărate 
ori, dar la ce folos erau scuzele acum? Si la naiba, de 
asemenea, şi cu Jorgen, pentru că se mulţumise să ac- 
cepte sfatul unuia din afara lumii lor, în loc să se bazeze 
pe propriul său raţionament. 

In cele din urmă izbucni pe neaşteptate într-un râs 
amar ŞI se întoarse spre punctele de control care pro- 
iectau titluri şi simboluri pe imaginea oraşului. Câteva 
momente ale muncii prilejuiau apariţia nostimă a şapte 
cuvinte, cu litere roşii, luminoase. i 

Ei atiră: DE CE ESTE ŞOARECE CAND SE 
ROTESTE? 

După un timp, răspunsul nu mai păru deloc ciudat. 

Işi impuse să se aşeze la masa sa de lucru. Nu mai 
rămăsese mult până la ora zece, când Hans Demetrios 
avea să apară, dar trebuia ca mai întâi să cheme măcar 
spitalul la care îl duseseră pe Thorkild. Dădu prin ur- 
mare secretariatului instrucţiunile necesare. 

— Care este numele şefului de la terapie? adăupă ca. 

— Doctorul Lorenzo, veni răspunsul cu modulaţii 
plăcute şi ea se nelinişti, speriată. Cum putea să nu ştie? 
El făcuse probele de expertiză la ancheta care a urmat 
sinuciderii lui Saxena; nu numai că se întâlniseră faţă în 
faţă, dar ea îi răpise o oră din timpul său după aceea, 
cicălindu-l pentru a obține cât mai multe şi mai corecte 
explicaţii. Mai târziu, în încleştarea deprimării, se gândise 
să-l consulte pe el în legătură cu starea sa, dar nu 
ajunsese niciodată la această hotărâre extremă. 

Oricum, nu trebuia să uite că el conducea în acest 
domeniu toate spitalele din emisferă... 

Secretariatul raportă că Lorenzo nu era în apro- 
pierea unui circuit solido, tridimensional, dar că putea 
să vorbească cu ea printr-o conectare numai la sunet: ar 
fi de dorit să se procedeze aşa? Serios, politeţea asta a 
automatelor mergea câteodată prea departe! Spuse pe 
un ton secun da şi, imediat, se supără pe ea însăşi: nimic 
nu era mai lipsit de sens decât cineva care să-şi piardă 
firea în faţa unei maşini. 

Aproape instantaneu, vocea familiară se auzi clar, 
profundă şi profesional liniştitoare: 

- Alida! Dă-mi vote să încep prin a spune cât de rău 
îmi pare că trebuie să reluăm legătura în aceste 
circumstanțe! Inţeleg că te interesezi de Jorgen? ^ 

— Da, desigur. Ai pus vreun diagnostic? 

— Mi-e teamă că doar am încercat unul. N-am prea 
avut şansa de a vorbi cu el de când a ieşit de sub seda- 
tive, dar analizele, cel puţin, sunt concludente. 

— Ce înseamnă asta? 

— Că nu este vorba de un fenomen neobişnuit. Ceea 
ce nu presupune că va fi mai uşor de tratat. Îţi este 
cunoscut termenul acedia? 

Alida ezită. 

— Mi-e teamă că nu sunt familiarizată cu termi- 
nolopia psihiatrică, recunoscu în cele din urmă. 

- Oh, ea pre-datează cu mult apariţia medicinei 
psihologice ca disciplină independentă. 

Tonul cuvintelor lui Lorenzo suna astfel, încât 
Alida îşi putea imagina zâmbetul uşor protector care 
trebuia să se afle pe fața vorbitorului şi, încă o dată, tre- 
mură, ajunsă la limita enervăril. 

— Iniţial, era un concept teologic: lenea, unul din- 
tre cele şapte păcate de moarte. Păcat...? 

— Da, ştiu ce înseamnă. 

— Ai fi mirată să afli cât de mulți oameni din zilele 
noastre nu ştiu asta!? Şi, de altminteri, din punctul meu 
de vedere, este un lucru bun. Pacienţii mei par să adu- 
ne cu vârf şi îndesat, în cursul natural al vieţii lor, su- 
ficiente poveri de vinovăţie, fără să li se mai şi spună că 
totul este inevitabil, întrucât o divinitate geloasă le-a 
vrut acest lucru strămoşilor lor. Totuşi, ca o valoare de 
referinţă, păsesc folositoare această noţiune particulară. 
Demult, în timpurile medievale târzii, a devenit mult 
mai sofisticată şi, în cele din urmă, a fost transformată în 
ceea ce deseori a fost numită «noaptea neagră a 
sufletului», o stare în care oricine se întreba dacă existenţa 
avea totuşi vreun sens. Desigur, aceasta era ceva eretic, 
pentru că celor credincioşi li se cerea să accepte apriori 
că, se înţelege, creaţia avusese un scop, chiar dacă cei 
creaţi nu-l puteau înţelege. Fireşte, ţi-ai dat seama, 
vorbesc de o tradiţie creştină, care s-a dovedit excesiv de 
contaminantă. Alte religii au reuşit să scape din această 
capcană specială... 

— Strămoșii lui Jorgen erau creştini, nu-l aşa? şopti 
Alida. 

— Da, într-adevăr. ŞI, dacă îmi vei scuza remarca, 
aşa au fost de fapt strămoşii tuturor celor aflați în pre- 
zent într-o poziţie de înaltă autoritate. Aşa erau şi ai lui 
Saxena, şi ai tăi... 

El aşteptă o clipă, ca şi cum îşi propusese să o lase 
să reacționeze, dacă asta ar fi vrut. Dar ea nu spuse 
NIMIC. 

— Acum, nu neapărat că o asemenea influenţă ar fi 
esenţială pentru debutul bolii, continuă el. În ultimele 
două decenii au fost raportate cazuri ale bolii pe fieca- 
re continent. Fatalismul relativ al majorităţii celorlalte 
tradiţii acţionează într-adevăr ca o barieră protectoare, 
dar aceasta nu reprezintă în nici un caz o garanţie uni- 
versală a imunităţii. Un exces de satisfacţie, o absenţă a 
contestării, oricare din diferitele instabilităț fiziologice, 
oricât de minore, care afectează sistemul nervos central 
— oh, chiar şi existenţa motivată a unor stimuli —, toate 
pot conduce spre o personalitate vulnerabilă. Ca şi 
febra, constituie o reacție posibilă din numărul destul de 
restrâns, limitat, al reacţiilor care pot fi provocate de un 
câmp larg de factori determinanţi. 

— Mulţumesc pentru prelegere! îl întrerupse Alida 
cu o urmă de nerăbdare în glas. Dar ai uitat care este 
disciplina mea? 

— lartă-mă! Greşeala îmi aparţine, pentru că am 
folosit această terminologie specială, cu asociaţiile ei 
strict specializate, în loc să spun cu indiferenţă — aşa cum 
ar face-o mulţi dintre colegii mei- că el s-a scrântit la cap, 
şi-a scrântit mintea. Este posibil ca analogia fiziologică 
să fie mult mai potrivită. Chiar şi un atlet antrenat, cu 
muşchii într-o condiţie excelentă, este vulnerabil la o 
bruscă şi neaşteptată luxaţie, ca atunci când îţi suceşti o 
gleznă pe o pietricică care ţi se rostogoleşte sub picior. 
Aşa şi cu mintea antrenată... 

— Ceva în legătură cu ce a spus Lancaster Long? 
propuse Alida. 

-De unde ştii asta? Ai vorbit cu el de la întâmplare? 
Când? 

— Nu, sigur că nu! Dar Moses van Heemskurk a fost 
acolo când a început totul, şi el mi-a spus. 

Şi — continuă mintea e1 să alerge — noaptea trecută, 
la Riger, ar fi trebuit să-l contest pe Long, în legătură cu 
ce a zis..., doar că el a preferat să fie muşcat de un şarpe 
cu clopoței. 

— Inţeleg. 

Putea, practic, să-l audă pe Lorenzo muşcându-şi 
buza, în timp ce el făcea, în şoaptă, consideraţii aproape 
imperceptibile: 

— Ei bine, aşa cum am spus, este pe departe mult 
prea devreme pentru o diagnoză, darmite pentru un 
prognostic! Dar te asigur că vom face tot posibilul. Şi îți 
promit să te ţin la curent. 

— Sper că o să puteţi să ni-l înapoiaţi în curând. Ştiţi 
că pentru prima dată avem de negociat simultan cu do- 
uă lumi aspirante. Şi încercarea de a funcționa fără un 
Director al Sistemului... 

— Vom face tot posibilul, repetă Lorenzo şi închise 
circuitul. 

Alida oftă. Desigur, fusese incorect din partea ei să 
exercite atât de devreme presiuni asupra lui în acest caz. 
Dar dacă nu ştia ce 1 se întâmpla lui Jorgen... 

Brusc însă realiză că, de fapt, nu ştia prea multe 
despre ceea ce se întâmpla în general; deocamdată, azi 
neglijase să verifice ştirile. Ordonă secretariatului să-l 
prezinte informațiile urgente, de importanţă imediată, 
sub formă de titluri, cu rezumate alăturate şi, cu o urmă 
de uşurare, constată că aproape tot ce citea pe ecran se 
potrivea cu estimările sale. Ancheta în legătură cu 
moartea lui Chen era în curs de desfăşurare. Delegatul 
din Azrael era în spital şi Rungley îi explicase colapsul 

ca datorându-se lipsei de credinţă în... mă rog, în ceca 
ce credea predicatorul: probabil, în S-herpetinase! Koriot 
Angoss făcuse o declaraţie preliminară. Tratativele 
pentru o Punte Ipewell aveau să decurgă după planificare. 
Cele pentru o Punte Azrael erau temporar amânate, în 
aşteptarea verdictului în cazul Chen... 

— Dar Shrigg nu are nici un drept să facă asta! 
exclamă Alida cu voce tare, întinzând mâna spre un 
comutator pentru apelul din afară. 

In mijlocul acestei mişcări, încremeni. Avusese 
brusc impresia nebună că se uita la un om mort. 

Apoi iluzia trecu. Pupitrul îi transmitea imaginea 
lui Hans Demetrios, pentru a o informa că ajunsese în 
biroul periteric, şi ceea ce o izbi de la început, părân- 
du-1-se atât de cunoscută, fu privirea lui — o privire isco- 
ditoare, flămândă, pe care o avusese şi Chen... 

Nu o mai văzuse niciodată pe faţa altcuiva decât pe 
a unui pantalog. 

— Pofteşte-l înăuntru, spuse ea cu un aer obosit şi 
păşi pe lângă birou, pentru a-l întâmpina. 


Strângându-i mâna, el încuviinţă din cap la vederea 
semnului pe care ea îl înscrisese în adâncimile mesei. 

— Înţeleg punctul tău de vedere, zise el. 

Făcându-i semn spre un scaun, Alida ripostă: 

— Ce vrei să spui? 

— Răspunsul la întrebarea ta, desigur! Nu este oa- 
re: «cu cât mai sus, cu atât mai puţini»? 

Un zâmbet se aşternu brusc pe faţa ei. 

— Ai dreptate! Nu mă aşteptam ca tu să ştii. De fapt, 
nu mă aşteptam delocsă ştie prea mulţi oameni. Trebuie 
să fie o foarte veche fărâmă de nonsens. 

— Secolul al douăzecilea. Şi, sincer, sunt surprins că 
al auzit de el. Dar este adevărat, nu-i aşa? 

— Atât de adevărat, încât câteodată îl găsesc înspăi- 
mântător, spuse ea cu o voce ştearsă. 

Hans îşi manifestă acordul încuviinţând din cap. 
Apoi, pentru un timp, ei rămaseră aşa, aşezaţi şi pri- 
vindu-se unul pe celălalt. Treptat, Alida simţi cum sen- 
timentul de descurajare o părăseşte. Să cunoască răs- 
punsul la acea întrebare străveche şi să înţeleagă de ce 
fusese împinsă să-şi facă din el motto-ul ei era mai mult 
decât s-ar fi aşteptat de la Thorkild, Saxena, sau de la 
oricine altcineva pe care îl întâlnise vreodată. Inainte 
vreme, când vorbise cu Hans, nu îl considerase decât un 
alt pantolog, cu alte cuvinte, cineva căruia îi fusese sortit 
să urmeze un drum special în viaţă, marcat pentru el de 
predecesori şi care era constrâns de exigenţele sarcinilor 
pe care numai un pantolog şi le putea asuma. 

Poate că vârsta, pe care de altfel o ascundea atât de 
bine, o ajuta să dea totuşi ce era mai bun din ea. În- 
tâlnindu- | din nou, acum, în felul acesta, simți că 1 se 
transmite un puternic semn al individualităţii lui, ca şi 
cum ceva ar fi şerpuit, urcând în spatele ochilor săi, 
pentru a izbi apoi în ea ca un şarpe... Stop! Trebuia să 
se elibereze de imaginile pe care Rungley i le lăsase 
moştenire prin testament! 

Rungley? 

Nu: Lancaster Long. 

În grabă, spuse: 

— Tu eşti obligat să mergi cu mult mai sus decât voi 
ajunge eu vreodată. Aş vrea să ştiu dacă ar trebui să te 
invidiez. 


= 

— Ce înseamnă a invidia? Noi suntem cei mai lipsiţi 
de libertăţi din cei fără libertăţi... 

Şi ridică din umeri: din moment ce nu putea fi însă 
ajutat... 

— Dar nu m-ai invitat aici să vorbesc despre mine 
însumi. De Azrael este vorba? 

Cu evident efort, ea îşi mână gândurile înapoi, pe 
făgaşul lor normal. 

- Da, şi mai există o complicaţie suplimentară. Ai 
văzut ştirile cu Ministrul Shrigg ordonând amânarea 
negocierilor Punţiu? 

- Da. 

— Ce părere ai despre asta? 

— Imi imaginez că n-a avut de ales. 

- Dar accesul la Sistemul Punţii este dreptul şi pri- 
vilepiul oricărei lumi umane! Nu poate şi nu trebuie in- 
terzis! A 

Hans evită să răspundă direct. In schimb, spuse: 

— Urmăream ştirile noaptea trecută când a venit 
prima informaţie despre delegatul de pe Azrael care 
I-a îngăduit şarpelui să-l muşte. Dar, de fapt, tu ai fost 
prezentă, nu-i aşa? 

— Da! 

— Ştii de ce a făcut-o? 

— Eu... îngăimă ea şi îşi trecu degetele prin păr, în 
timp ce privea în depărtare. Nu! Tu știi? 

Intenţionase ca întrebarea să fie ironică; el o luă 
însă la valoarea ei nominală: 

— Studiul meu asupra materialului ce mi-a fost fur- 
nizat la venire îmi permite o presupunere: a făcut-o 
pentru că nu a ştiut dacă muşcătura îl putea omori. 

Alida reflectă asupra cuvintelor, în speranţa că vor 
deveni mai clare dacă le va examina din diferite unghiuri. 
Nu deveniră însă. Într-un târziu, scutură din cap, 
renunțând. 

— Cum se simte Directorul Thorkild? întrebă Hans. 

— Eu... De ce schimbi brusc subiectul? 

— Nu am schimbat subiectul. 

O uriaşă şi pe jumătate conturată umbră de teroare, 
în adâncul minții ei: Alida se luptă să găsească sensul 
acestei observaţii şi se apropie decisiv de el. Dar sensul 
era mai rău decât umbra. 

— Am sunat la spital şi am vorbit cu şeful serviciului 
de terapie, spuse ea. Este doctorul Lorenzo... 

— §i...? 

— Mi-a vorbit despre unul din cele şapte păcate de 
moarte. 

— Inţeleg. Hans se încruntă și privi în gol. Bănuiesc 
că ar putea fi acedia... Da? Trebuie să vorbesc cu 
Lorenzo... Ştii ce a zis Long la Centrul Punţii? 

— Moses van Heemskirk a fost acolo şi mi-a repetat 
ŞI mie ieri. Dar ce are a face asta cu...? Oh! Înţeleg ce 
al gândit când ai spus cănu ai schimbat subiectul. Sau cel 
puţin cred că înţeleg. Nu pot să nu sper că greşesc. 
Fă-l puţin mai simplu dacă poți. 

— Am să încerc! Incruntându-se, se lăsă pe spate şi 
privi spre tavan, apoi reluă: Cu cât mai sus, cu atât mai 
puţini... Acolo unde este Thorkild, unde eşti tu, mairău 
încă, acolo unde s-a dus Chen sunt, într-adevăr, foarte 
puţini dintre noi. Pot să simt înlăuntrul meu un ecou 
slab despre cum va fi când voi atinge acel tip de nivel... 


109 


E] nu spusese, remarcă ea, „dacă“. El descrisese 
viitorul pe care îl considerase adevărat întreaga sa viaţă. 

— Starea aceea se compune din singurătate, istovire 
şi sentimentul că, deşi eşti invidiat de alui oameni, eşti 
totodată folosit de ei, pentru că ei pot să nu ştie nicio- 
dată cât de mult te costă pe tine să-ţi susţii eforturile. Aşa 
că, la sfârşit, elogiul şi recunoştinţa lor trebuie să sune a 
gol. Singurul elogiu care contează devine propriul elogiu. 
Şi cât de mult timp poate o ființă umană să trăiască cu 
asta? Doar atât cât se poate convinge singură că munca 
sa de sclav va deveni ceva care să merite osteneala. Dacă 
te loveşti de acest lucru sau dacă eşti condus — cum 
bănuiesc că a fost condus Chen - spre convingerea 
fermă că te poticneşti dintr-un alt motiv, cum ar fi vârsta 
înaintată sau judecata slăbită, te sfărâmi în bucățele. 
Jorgen Thorkild a cedat. Dar el a fost împins să cedeze. 
Şi noi ştim de către cine. Aşa că am de gând să fac un joc 
calculat. 

Alida simţi că o ia frigul; ar fi vrut să tremure, dar 
nu putea, pentru că, de fapt, în cameră era o căldură 
confortabilă. 

— Ce ai de gând? apucă ea taurul de coarne. 

— Am de gând să-mi dezvolt în cap, cu statutul de 
folosire imediată, o ipoteză ale cărei implicaţii mă în- 
grozesc. Sper să o pot menţine la acel nivel şi să nu-mi 
îngădui vreodată să cred în întregime în ea până când nu 
îşi vor face apariţia destule dovezi care să o contrazică. 
Cum am să reuşesc asta, pur şi simplu, încă nu ştiu. Va 
trebui să descopăr din mers. Niciodată nu mi-am 
închipuit că va fi necesar, în mod deliberat, să mă pro- 
tejez singur împotriva acceptării a ceea ce îmi 

dictează puterile mele de judecată, dar dacă eu mă 
conving, de acest lucru şi apoi altcineva dovedeşte că am 
greşit..., ei bine, atunci sunt sigur că tu ai întâlnit destui 
pantologi ca să realizezi ce se va alege din mine... 

— Care este ipoteza? strigă Alida. 

Ea observă, neliniştită, că faţa lui strălucea de 
transpiraţie. 

Oare acesta era tipul de agonie pe care îl îndurase 
şi Saxena, slăbirea puterii de caracter, care l-ar fi 
permis să recunoască în mod deschis? 

— Am de gând să fac singura presupunere pe care, 
din câte îmi dau seama, Jacob Chen nu şi-a permis-o. 
Tonul lui Hans rămăsese perfect calm. El nu a putut 
accepta, nici măcar pentru o chpă, ceea ce eu suspectez 
că trebuie să fie adevărul: că oamenii de pe Azrael sunt 
pregătiţi să îndure ceea ce ei consideră a fi povara 
existenţei, singură şi exclusivă, pentru că ei îşi imagi- 
nează că este de datoria lor să îi pună capăt. 

— Dar ar putea doar să se sinucidă, nu să se şi o- 
moare unii pe alții! 

— Această durere ar fi insuficientă. Destinaţii cum 
sunt suferinţei, ei construiesc astfel, încât să fie ceva de 
distrus, se reproduc astfel, încât să fie mai mulţi de ucis! 
Au existat aici, pe Pământ, în trecutul îndepărtat, secte 
milenare de acest tip; majoritatea oamenilor fiind îr.să 
ocupată cu latura pozitivă a vieţii, ele au avut un succes 
MIC, cu excepţia epocilor când marile terori existau 
pretutindeni — cu puţin înainte de anul 1000, spre 
exemplu, sau în timpul foametelor şi epidemiilor- şi, în 
plus, când oamenii erau într-o stare de cinstire a lui 
Nemesis, pentru că bunul trai şi confortul se îndepăr- 
taseră prea mult de ei. Lorenzo spune că Thorkild este 
o victimă a acediez, coşmarul unei existente fără rost. 

Thorkild ocupă unul dintre cele mai importante şi mai 
responsabile posturi de pe planetă! Şi ştii ce i-a făcut o 
singură întrebare a lui Lancaster Long! Mai eşti încă tot 
atât de nerăbdătoare să legaţi Azrael-ul în Sistemul 
Punţii? Împotriva voinţei lui Long? Când ar putea să le 
facă acelaşi lucru tuturor celor de pe Pământ? 

Alida îşi puse mâinile pe ochi. Era derutată. Capul 
îi răsuna ca un dangăt de clopot. 

- Pari să insinuezi că el ar refuza o Punte! În plus, 
dacă oamenii săi vor să facă prozeliţi pentru credinţa 
lor... 

— Inspectore Marquis, spuse Hans pe un ton uni- 
form, de un secol, Sistemul Punţii a constituit principalul 
motiv pentru ca oamenii de pe Pământ să-şi continue 
ocupațiile obişnuite. Ceea ce face Sistemul este menţi- 
nut pentru a justifica plictiseala oamenilor, mânia, 
frustrarea — pe scurt, existenţa lor continuă. Pe Azrael 
ei îşi fac vieţile să pară mai reale omorându-se sau o- 
morând. Ce mult le place să ne rănească pe noi, cei ca- 
re negăm ceea ce pentru ei este adevărul cel mai evi- 
dent, şi cum altfel ne-ar putea răni decât prin dispre- 
ţuirea publică a ceea ce preţuim noi cel mai mult? 

— Dar beneficiile de a avea acces la Punti... 

— Sunt nimic în comparaţie cu efectul spunerii unui 

simplu „nu“! 


După o tăcere lungă şi înspăimântătoare, ea reluă: 

-— Mă gândesc că tu deja crezi mai mult de ju- 
mătate... 

— Nu spune asta! se înfurie el. Este o analiză ipo- 
tetică, nimic mai mult! Eu o supraextind pe cât de de- 

parte pot, în speranţa că unele fleacuri ale probei con- 
trare îi vor face pe unui din membrii lor importanţi să se 
certe. De aceea, dacă nu ai nici un alt motiv în plus ca să 
mă opreşti, propun să vorbim cu Dr. Lorenzo chiar 
acum Şi cu Inspectorul van Heemskirk şi cu căpitanul 
Inkoos şi cu oricine altcineva pe care l-aş putea găsi în 
grabă! Şi apoi, dacă ei nu vor putea să mă vindece de 
iluzia mea, va trebui să merg pe Azrael şi să găsesc acolo 
greşeala. Acolo trebuie să fie o greşeală. Vreau să fie 
acolo o greşeală! 

Alida respiră adânc. 

— Da, desigur, acolo trebuie să fie, spuse ea. Ca 
Inspector al Relatiilor şi eu am un interes în asta, fiind 
unul dintre ei. Vrei să ne întâlnim în această seară 
pentru a compara însemnările în legătură cu ce am fost 
în stare să aflăm? 

Propunerea era mult mai ostentativă decât oricare 
alta pe care o făcuse în cincizeci de ani, însă ea simţi 
nevoia să o întărească: 

— Cu cât mai sus, cu atât mai puţini, în regulă! con- 
tinuă. Dar nu mai puţini decât este inevitabil! 

Mai reflectă un timp asupra acestui lucru şi în cele 
din urmă ridică din umeri, decisă. 

— Foarte bine. O să te chem la ora nouăsprezece şi 
treizeci. 

Işi luă apoi rămas bun. Când uşa se închise, Alida 
îşi spuse cu voce tare: ` 

— La sfârşit vei deveni necruțătoare. Dar nu vei 
putea să mai faci nimic. Deci trebuie să te iert anticipat. 
Nu-i aşa? 

Apoi şterse întrebarea prostească din proiecția 
oraşului şi îşi continuă munca obişnuită, de zi cu zi. 


[i 


Vocea lui Lorenzo provenea dintr-o cutie mică, 
albă, aşezată pe o masă sculptată şi spunea: 

- Când aud numele lui Jorgen Thorkild, oamenii 
se gândesc la tot ce se asociază cu acesta: Sistemul Pun- 
ţii şi stelele pe care le leagă laolaltă, toate lucrurile 
minunate pe care contactul interstelar le-a făcut posibile. 
Dar dobândirea unei asemenea înalte poziţii ca a voas- 
tră nu este de ajuns. O dată dobândită, ea trebuie justi- 
ficată. 

-Cum ai putea să ştii tu? întrebă Thorkild, ridicând 
cutia de pe masă. Eşti doar o maşină! 

Aerul era cald şi suprasaturat, greu-siropos din 
cauza parfumului imenselor flori care acopereau fiecare 
din sutele de tufişuri de pe terenurile spitalului. Acestea 
erau aranjate cu multă ingeniozitate, pentru a ascunde 


114 


maşinăriile de supraveghere şi control care urmăreau 
pacienţii oriunde s-ar fi dus, orice ar fi făcut sau ar fi 
spus. Dar, din cauza riscului de a agrava iluziile de care 
sufereau unii dintre ei, cum ar fi fost, de exemplu, 
convingerea că plantele, şi copacii, şi alte obiecte vorbeau 
cu ei, nu ar fi fost necesari interlocutori telecomandati 
identificabili, asemănători cu cel pe care Jorgen tocmai 
îl ridicase acum gânditor. 

Din loc în loc existau bălți, puţin adânci, pe ale cà- 
ror suprafeţe nemişcate ca o oglindă se întindeau nu- 
feri, roz, albaştri şi galbeni. Aprecie distanţa până la 
cea mai apropiată dintre bălți, îşi trase braţul înapoi şi 
făcu imediat cutia să zboare spre ea. 

— Corect, sunt o maşină, aprobă cu înţelepciune 
cutia. Dar principiile după care am fost programată, de 
către fiinte umane, aminteşte-ţi că sunt... 

Şi, atingând suprafaţa bălții, împroşcă în jur cu apă. 

Thorkild îşi şterse mâinile de un praf imaginar şi se 
aşeză Jos. In câteva minute ceea ce făcuse era în mod 
obligatoriu raportat doctorului Lorenzo, şi el sau o ima- 
gine solido automată a acestuia avea să apară pentru 
a protesta. Cu toate acestea, dacă n-ar fi fost decât numai 
acea mare uşurare de a scăpa de argumentele neo- 
bosite ale maşinii, şi tot merita să suporţi prezenţa 
doctorului. De ce nu putuse Lorenzo cu căpăţâna sa de 
dovleac să înțeleagă că ceea ce-şi dorea cel mai mult 
acest unul singur dintre toţi pacienţii săi era, pur şi sim- 
plu, să nu mai trebuiască să pândească pentru un timp? 
Să reacționeze, da! Să raţioneze..., vă rog, nu! Şi iarăşi, 
şi iarăşi nu încă ! Nu atunci când încercarea de a răs- 
punde la o întrebare simplă te poate duce pe drumul 

unei orbiri mentale de la care nu există nici o scăpare, 
nici la dreapta, nici la stânga! Dacă va găsi vreodată o 
astfel de scăpare, ea va trebui să fie orientată ori în sus 
— înspre manie — , ori în jos — într-o criză sinucigaşă. Și 
el nu vroia să fie țintuit în nici una dintre aceste alterna- 
tive! Vroia, desigur, să iasă din asta! Dar dorea să-şi 
găsească propriul drum, nu unul prescris în prealabil 
de un terapist, nu contează cât de hărăzit profesiei. El 
vroia să găsească o cale de evadare la fel de neverosimilă 
cum ar fi fost drumul unei Punţi spre propriul său stră- 
bunic. În momentul de faţă nu ştia nici măcar dacă acest 
drum există. Se agăța însă, fără nici un temei, de 
convingerea că nu era imposibil să existe. Acesta era 
motivul pentru care refuzase până acum să-l lase pe 
Lorenzo să-i facă o analiză chimică totală a organis- 
mului, motivând că, personal, era prea important (dar 
în realitate el ura acest cuvânt!) pentru a risca să fie 
destabilizat de aditivi sistemici de genul celor prescrişi, 
din rutină, în zilele noastre, pentru „trecătoarea tulbu- 
rare a personalităţii“. 

Cu toate acestea erau aditivi şi aditivi, şi singurul 
articol care rămânea în picioare..., pe masa joasă, era 
un pahar de vin rece. Nu avea nici o obiecţie împotriva 
lui sau a conţinutului său. Luând paharul, se aşeză pe 
iarbă şi se pregăti să contemple un arbust înflorit din 
apropiere. 

Printre crengile dese ale acestuia, descoperi brusc 
o fată goală, care stătea în picioare, şi pete de umbră i 
se jucau pe corp. Fata îl privi cu ochii mari, sfioşi, ca un 
pui de cerb sperios. 

— Nefret! o strigă el şi îşi întinse mâna ca să repună 
paharul, la loc, pe masă. 

— Te-am văzut când ai aruncat cutia în apă, zise fa- 
ta, şi o undă de venerație tremură în vocea el. Eşti no- 
TOCOS! 

— Norocos, Nefret? 

Pe Thorkild nu-l preocupase să vorbească spre ea; 
rareori i se întâmplase să procedeze aşa de când îl läsa- 
seră afară pentru odihnă. Dar aproape tot timpul fuse- 
se asigurat că oricine putea să vorbească doar spre ea, 
nu cu ea; or, aceasta era o realizare formidabilă. 

Ea ezită, uitându-se în stânga şi în dreapta, printre 
crengi, apoi alese o ramură mai groasă, încărcată cu 
splendide flori, ca de ceară, pe care o rupse de jos, de 
lângă rădăcină. |inând-o în faţă, ca pe o torţă, de a cà- 
rei lumină părea că ar avea nevole, fata făcu, înainte de 
a îndrăzni să se aventureze în poiana largă, câțiva paşi 
prudenţi înspre Thorkild. El văzu astfelcă ea îşi desenase 
pe piept, cu nămol de la unul din eleştee, nişte ochi 
deschişi. 

— Norocos? spuse Thorkild din nou, stânjenit. 

Fa avea însă şi propriii săi ochi, şi aceştia erau 
teribil de pătrunzători. li reaminteau puţin de cei ai lui 
Lancaster Long. | 

— Pe mine mă vor vindeca, zise Nefret. Dar nu şi pe 
tine. Tu nu-i laşi. 

— Nu poţi vindeca pe cineva care nu este bolnav, fu 
de părere Thorkild. 

— A fi bolnav înseamnă a fi diferit, spuse Nefret. 

L.ăsă apoi în jos capătul rupt al ramurii înflorite şi 
începu să smulgă petalele, una câte una. Din nou nu se 
mai uita la Thorkild. 

— Eu sunt maleabilă, spuse în cele din urmă. Pot 
simţi cum medicamentul pătrunde în interiorul meu 

chiar acum. Aşa cum mâinile modelează lutul umezit. 
Intr-una din zilele acestea am să fiu pe deplin retăcută. 
Nu am să mai fiu deloc eu. Se întâmplă pentru a treia 
oară, din câte îmi amintesc, înţelegi? Eu sunt prea sla- 
bă pentru a lupta cu schimbările. Nu am nevoie decât 
să nu observ când îmi suflă ei medicamentele în aer, şi, 
iată rezultatul, chiar înăuntrul meu, ca şi cum ar fi pro- 
pria mea respiraţie, şi se transformă într-un nou eu şi 
încep să mă comport în modul în care vor e1, în modul pe 
care ei îl consideră corect. Dar tu, tu eşti tare, in- 
flexibil. Nu te vor modela în alt chip decât în acela în care 
exişti. Dacă vor continua să încerce, te vor sfărâma 
în bucățele mici şi în praf, şi vei scânteia din ele în lumi- 
na soarelui. 

-Cum se face că eşti aici pentru a treia oară, Nefret? 
întrebă Thorkild. 

De departe arăta prea tânără; corpul ei era încă pe 
jumătate de copil, figura ei abia se forma sub pielea 
bronzată şi netedă. 

— Pentru că am fost diferită. 

- Cum adică eşti diferită? 

— Pentru că eu nu vreau să fiu la fel cu toată lumea. 
Nu vreau să fiu făcută să cred că sunt fericită. Dacă ar 
urma să fiu fericită, eu vreau să fiu fericită! Altfel prefer 
să rămân aşa cum sunt. 

Un picior sub a cărui talpă scârţâia la mers pietrişul 
unei cărări anunţa că venea cineva mal curând în per- 
soană decât sub formă de înregistrare tridimensională. 
Ea lăsă creanga să cadă şi se aruncă pur şi simplu îna- 
poi, în tufişuri, dispăruse înainte ca floarea aflată în 
vârful crengii să atingă solul. 

Thorkild luă o înghiţitură din vinul său înainte de 
a se întoarce pentru a se convinge că noul-venit era, aşa 
cum se aşteptase, Lorenzo. 

— A1 ajuns repede, spuse el. 

— Eram deja pe drum, zâmbi Lorenzo. Agăţând cu 
piciorul un scaun care se găsea în apropiere, îl trase spre 
el şi se aşeză. Presupun că ai aruncat cutia de te- 
rapie în eleşteu? 

— Ah, asta trebuia să se întâmple mai de mult, zise 
Thorkild cu ironie. O ruşine! Înseamnă însă că probabil 
aţi făcut-o rezistentă la apă. 

— Are certificat de garanţie împotriva a orice, de la 
aer lichid la fier lichid. Deci este încă unul din lucrurile 
de care nu poţi să fugi. 

— Eu nu fug! explodă Thorkild, încleştându-şi 
pumnii. Mi-am dorit să te pot face să înţelegi acest lucru 
simplu şi evident! Eu nu, repet, nu fug nicăieri, nu mă 
ascund, nu mă dau în lături, nu trag chiulul, nu mă 
eschivez, nu... 

— Atunci ce faci tu? îl întrerupse Lorenzo, cu o iz- 
bucnire de autoritate. 

— Eu caut un loc care să merite să fug spre el! 

Replica era neaşteptată; Thorkild avu pe moment 
satisfacția de a-l vedea pe Lorenzo în dificultate. Dar 
asta ţinu doar câteva secunde, timpul necesar pentru a 
le şopti computerelor sale de la spital un mesaj şi pen- 
tru a primi răspunsul în scopul găsirii unei noi căi de a- 
bordare a pacientului de acum înainte. 

— In cazul acesta, Jorgen, de ce încă nu l-ai desco- 
perit? Ai lucrat în Sistemul Punţu toată viaţa, din clipa 
când ţi-ai încheiat educaţia. Ai arătat o asemenea înţe- 
legere a acestuia, încât... 

— Încât ei m-au ales Director la vârsta mea absurd 
de timpurie! Şi? Nu a fost decizia mea —a fost a alt- 
cuiva! La care s-a adăugat verdictul unui grup de ma- 
şini! 

— Cu cât crezi că ar trebui să fii mai în vârstă decât 
eşti ca să fii pregătit să-u menții slujba? 

Asta era o lovitură sub centură. Thorkild îşi închise 
ochii şi se înfioră. 

— Vorbesc serios! insistă Lorenzo. Hai, spune! 

— Ah, cum naiba aş putea ghici? Au existat oameni 
mai în vârstă decât mine care ar fi putut fi aleşi — au 
existat oameni mai tineri care să ajungă la asta! 

— Hmm! spuse Lorenzo şi transmise cu voce în- 
ceată o observaţie. 

Enervat, Thorkild strânse din pumni. 

- Ce pui acum în fişierul meu? izbucni. 

-O remarcă în legătură cu atitudinea ta referitoare 
la vârsta cronologică. Imi sună ca un fleac de atavism. 

— Şi ce vrea să însemne asta? 

— Chiar eşti interesat? vru să ştie Lorenzo. 

Thorkild era pe punctul de a exploda, dar se stă- 
pâni. Ce capcană perfectă! De îndată ce avea să admi- 
tă că într-adevăr era interesat de ceva anume, exista ris- 
cul de a putea fi tratat în acelaşi mod ca Nefret: modelat 
ca lutul moale! Se întoarse cu spatele, rostogolindu-se 
pe o parte pe iarbă. 

— Formidabilă confirmare! replică Lorenzo. Am să 
pun computerele să lucreze la asta chiar acum, spuse el 
şi se ridică în picioare. Ah, apropo! Ce aveam de gând 
să-ţi spun era că Alida s-a interesat de tine. A sunat de 
patru ori în ultimele două zile. 

— Şi nu mi-ai spus atunci când era pe linie? 

- Nu a cerut să vorbească cu tine. Vroiasă ştie doar 
cum te simţi. 

— Ah, politeţea ei condiţionată! La asta este bună. 
31 bine, am văzut destul din acest mod de lucru ca 
să-mi ajungă pentru o viaţă. Am să uit de orice afecţiune 
pe care am avut-o vreodată faţă de ea şi am să privesc în 
altă parte. Dezaprobi legăturile dintre pacienţi, doc- 
tore? Eu, mai degrabă, mă simt atras de micuța Nefret. 
A fugit când a auzit că vii. Poate că dacă pleci s-ar putea 
reîntoarce. 

— Destul de ciudat să vorbeşti despre aşa ceva, 
spuse Lorenzo. 

Părea că nu înţelege. Thorkild îi aruncă o privire 
suspicioasă. Asta era problema lui: era perceptiv! Chiar 
acum Directorul Sistemului Punţiu vroia să fie în- 
conjurat de oameni care ar Îi putut să asculte pur şi sim- 
plu, fără să critice. 

— Spune-mi ceva, continuă Lorenzo. 

— Sunt sigur că orice aş putea să-ţi spun eu, îl în- 
trerupse însă Thorkild imediat, ai putea învăţa la fel de 
uşor din fişa mea! N-am fost eu monitorizat şi analizat 
toată viaţa? M-ar fi înălţat maşinile la poziţia mea de 
aşa-numită glorie dacă oamenii nu ar fi crezut că înre- 
pistrările pe care le-au făcut ei constituiau o expresie 
analogă tolerabilă a personalităţii mele? Ah, sunt 
într-o stare de virtuală eternitate, ca şi tine! Peste o su- 
tă, poate peste o mie de ani cineva care ar vrea să ştie 
cum eram noi va putea să lovească uşor o anumită înre- 
pistrare din câteva miliarde şi noi vom fi acolo, mân- 
când şi bând şi făcând dragoste şi, în general, va putea să 

examineze amănunţit mişcări umane, în special cum şi 
când folosim Puntile. 

- Punţile — mişcări umane, şopti Lorenzo. 

= Ce? 

Inspăimântat, Thorkild se ridică în capul oaselor. 

— Îmi pare rău, am vrut să transmit în şoaptă. 
Tocmarintroduceam în fişier un postulat al echivalenţei. 

Thorkild se ridică în picioare; îl depăşea cu mult ca 
înălțime pe Lorenzo, care rămase în aparenţă calm. 

— O, nu, n-ai vrut să faci asta! An vrut ca eu să aud 
asta! 

— Dacă încă poţi să [ii supărat înseamnă că nu ai 
pierdut toate contactele cu noi, ceilalți. Incă poti să fi 
mândru! 

— Mândru? Ai înnebunit! Eu am renunţat la mân- 
drie. 

— Când? j 

— Stiu exact când! In momentul când am realizat că 
singurul motiv pe care îl aveam ca să fiu mândru îl 
constituia faptul că eram atât de bun, încât să fu folosit 
de alţi oameni. 

- Când a fost asta? 

- Nu ţi-am spus oare? Când am încercat să răspund 
întrebării lui Lancaster Long şi am văzut-o pe Uskia cu 
un difuzor conectat în ombilic, astfel încât copilul ei ne- 
născut să poată trage cu urechea la ceea ce se întâmpla. 
Si m-am gândit: aici sunt eu muncind ca un sclav, trans- 
pirând pentru toate, de la nesemnificative amănunte la 
marile linii politice, adoptând ca un părinte deciziile al- 
tor oameni şi pretinzând că sunt ale mele, suportând 
reproşurile când deciziile se dovedesc a fi greşite... ŞI 
oare lac acest lucru pentru propriul meu bine? Nu, nu 

îl fac! Îl fac pentru superstiţioşi idioţi, imbecili, cu bur- 
tile mari ca Uskia! Trebuie să fiu mândru de asta? 

— Crezi că acest gând l-a împins pe Saxena la sinu- 
cidere? 

Era întrebarea pentru care Thorkild îşi adunase 
toate puterile. Se întoarse, murmurând: 

— Eu ar trebui să ştiu? Intreab-o pe Alida! 

— Tu nu ai întrebat-o? 

Thorkild mormăi ceva şi îşi goli paharul de vin. 

— Nu ai întrebat-o, nu-i aşa? Pentru că ea a refuzat 
orice formă de intimitate cu tine, nu? Şi subconstientul 
tău a interpretat asta drept o dovadă de inferioritate a ta 
faţă de Saxena... 

— La naiba, am eliminat de ani de zile acest tip de 
nonsens superficial din sistemul meu! Şi încă am 
făcut-o eu însumi! 

— Asta, spuse Lorenzo cu discernământ, sunt pre- 
gătit să o cred. Un om care poate fi Directorul Siste- 
mului Punţii nu are nici o nevoie de prauilicaţii minore 
ca acestea. El, în mod automat, posedă destule alte te- 
luri pentru... 

— 'Ţeluri? Thorkild căscă. La fel ai putea spune şi 
despre... despre un spor de ciupercă împrăștiat de un 
suflu de aer. Nu ştie unde se duce, dar se consolează 
singur cu speranța că există ceva în spatele acestei par- 
cele de sol îngrăşat de frunze. Ei bine, noi am trecut de 
prima noastră parcelă şi ce am găsit? Mai multe la fel! 
Rezultatul: suntem re duşi la a acţiona de dragul acţiunii, 
dezvoltare de dragul dezvoltării. 

— ŞI toate acestea ti-au fost desluşite de câteva cu- 
vinte ale lui Lancaster Long? 

— Bănuiesc, zise în silă, că ai putea spune că între- 
barea lui le-a adus în centrul atenţiei. 

— Inteleg. | 

Lorenzo se întoarse şi o luă când într-o directie, 
când în cealaltă, de la un loc la altul şi înapoi, de mai 
multe ori, în timp ce continuă să întrebe: 

— Spune-mi, te rog, altceva — ceva ce nu pot găsi în 
înregistrările tale, pentru că gândurile nerostite nu 
apar la maşinile pe care se pare că le urăşti atât de mult. 
Te-ai gândit vreodată să-ţi faci timp ca să întemeiezi o 
familie? 

— Dar calitatea de părinte este o îndatorire de zi cu 
zi! Cel puţin douăzeci de ani! 

— Ştiu, ştiu! Acesta este motivul pentru care, mult 
prea adesea, oameni ca tine o lasă pe seama omului 
obişnuit, ca şi cum douăzeci la sută dintr-un timp de 
viaţă modern şi activ ar fi prea mult, o încercare pe... 

— Taci din pură! şuieră Thorkild. 

Lorenzo aproape se supuse, însă îşi rezervă dreptul 
să subvocalizeze un alt comentariu pe fişele din spital. 
Chiar înainte ca pe Thorkild să-l trădeze temperamen- 
tul el reluă: 

— Foarte bine, ai o eficacitate de grad zero în pri- 
vinţa paternităţii. Eşti destul de diferit de Uskia, spre 
exemplu. Tu... 

- Despre ce tot behăi acolo? 

-Totul este o chestiune de ipoteze, insistă Lorenzo 
conciliator. 

— Atunci, tu şi ipotezele tale ar fi trebuit să-i faceţi 
faţă lui Lancaster Long! Dacă sunt mai mulţi oameni ca 
el acolo de unde vine el, ne vor zeâlţâi şi pe noi ceilalţi 
când se vor conecta la Sistem! 


124 


Lorenzo arătă brusc mult mai bătrân. Vocea sa 
era joasă şi fragilă când spuse: 

— S-au decis să nu o facă. 

- Ce? 

— S-au decis să nu o facă, îşi impuse Lorenzo un 
zâmbet şters. Ai putea încerca să te gândeşti cu foarte 
mare atenţie la câteva din consecinţele probabile. Eu 
deja am cerut computerelor mele să lucreze la asta şi, 
îndată ce vei dori să te arăţi din nou interesat de uni- 
vers, am să le pun să funcţioneze pentru tine. Dar... ştii 
ce înseamnă numele planetei lui Long? 

Thorkild rămăsese încremenit, ca o statuie. 

—Azrael este numele legendar al Îngerului Mortii! 
lătră Lorenzo. Şi se pare că nu a fost ales la întâmplare! 
Dacă eşti atât de sătul de viaţă, de ce nu copiezi exem- 
plul lui Saxena în loc să-mi mănânci mie timpul, când 
sunt convins că până mâine dimineaţă voi avea cel pu- 
tin o mie de cazuri mai grele decât al tău? 

Se învârti pe călcâie şi se îndepărtă păşind cu aro- 
ganţă. Dispăruse cu mult înainte ca privirea şocată cu 
care Thorkild îl urmărise plecând să se schimbe în- 
tr-una ceva mai apropiată de privirea umană. 

— Dar este o greşeală, spuse Alida pe neaşteptate. 
Nu dăm dovadă de politeţe aşteptându-l, nu-i aşa? El 
ne tratează ca pe nişte cerşetori! 

Alida stătea cu Moses van Heemskirk şi cu alţi 
câţiva oficiali pe scaunele capitonate, confortabile, din 
holul de intrare al casei care fusese destinată delegaţiei 
de pe Azrael pe durata şederii ei pe Pământ. Laverne ar 
fi trebuit să fie printre ei. Lăsase vorbă că va întârzia 
pentru că Uskia plănuise să se întoarcă pe Ipewell cât 
mai curând posibil şi câteva impedimente minore 
apăruseră pe neaşteptate în contractul Punţu pentru 
planeta ei. 

Mulţi străini de pe alte lumi folosise această im- 
pozantă clădire. De obicei, perioada de negocieri era 
destul de lungă pentru a permite să se imprime asupra 

locului unele caracteristici ale personalităţilor celor 
care o ocupau temporar — câteva sugestii despre carac- 
teristica lumii lor de acasă. Nici o urmă a lui Long sau 
a însoţitorilor săi nu putea fi însă detectată aici; nu era 
nici măcar mirosul slab de bucătărie străină care în tre- 
cut îmbibase de foarte multe ori aerul clădirii. Numai 
când şi când cineva putea fi auzit lansând un ordin scurt 
sau traversând coridorul în pantofi moi, cu foşnetul 
unei lungi robe negre. 

Moses van Heemskirk îi zâmbi cu amărăciune 
Ahdei, ceea ce nu se prea potrivea cu faţa sa rotundă. 

— Un om îndărătnic! spuse el. Şi noi atârnăm de 
decizia lui ca de o funie legată de gât ! 

— Să preşim noi? întrebă ea într-o doară. 

— Cum ar putea avea el dreptate? se împotrivi van 
Heemskirk, întorcându-i cu abilitate întrebarea şi va- 
hdând-o într-un fel mult mai primejdios. 

Se auzi un zgomot de uşi care se deschid şi ei se ri- 
dicară emoţionaţi. Oamenii ieşeau din camera în care 
Ministrul Shrigg dispăruse cu o oră în urmă. 

— De ce trebuie să ne bazăm pe el? murmură cine- 
va, aproape ca o şoaptă. 

Dar toţi cei din apropiere îl putură auzi şi majo- 
ritatea îl aprobară dând din cap. 

In sfârşit, apăru şi Shrigg, cu faţa înroşită până la 
limitele chehei şi având întipărită pe ea o privire în- 
cruntată, violentă. : 

Işi făcu drum prin mulțime, până la uşa principală, 
şi apoi, afară, trăgându-şi după el marionetele şi înso- 
țitorii, care îl urmau ca pleava prinsă în vârtej, pe ur- 
mele unui vehicul rapid. Toţi ochii se îndreptară spre el 
din reflex. De-abia în momentul când Shrigg le ieşi din 

câmpul vizual Alida şi, în aceeaşi clipă, şi ceilalţi care o 
însoțeau îl observă pe Lancaster Long stând în ca- 
drul uşii deschise pe unde tocmai ieşise Shrigg. 

Pe faţa lui se aşternuse o mască de dispreţ rece. 

— Am fost proşti că ne-am bizuit pe Shrigp! se tân- 
gui Alida. 

— Ai fi putut să faci tu mai bine? replică van 
Heemskirk, cu voce aspră, şi se îndreptă spre Long, cu 
o secundă înainte ca acesta din urmă să ridice braţul 
pentru a-l chema cu gest poruncitor. 

Cât de mult din mândria unui om putuse fi astfel 
salvat! 

Dar să crezi că un singur om poate deţine o ase- 
menea putere! Numai prin faptul că pusese la îndoială 
valoarea a ceea ce Pământul preţuia cel mai mult, el 
declanşase, într-adevăr, valul de sinucideri care înspăi- 
mântase. De asemenea, fuseseră provocate răzmeriţe şi 
alte tulburări. Partidele Anti-Pământ de pe un număr de 
câteva alte lumi salutară ştirea despre refuzul lui Azrael 
şi unii dintre adepţii lor mai exaltaţi vorbeau deschis 
despre sabotaj. 

Moştenirea stelelor, la care umanitatea visase în- 
că din timpurile când locuia în peşteră...! Şi aici, iată, 
se afla un om căruia nici nu îi păsa de ea! 

Oare realiza el cât de mult avea să fie detestat? 
Probabil. Insă mai mult ca sigur că acest lucru îl va 
delecta. 


_—Amsă mă întorc în Azrael imediat, spunea el, eu 
ŞI cei care au venit cu mine. Voi o veţi informa pe că- 
pitanul Inkoos să-şi ridice nava de pe planeta mea cât 

mai curând posibil. M-am săturat de voi şi de Pământul 
vostru decadent! 

Inconştient, el îşi trecă antebraţul stâng cu vârful 
degetelor de la cealaltă mână. Alida realiză că de fapt 
atingea locul unde se înfipseseră colții şarpelui cu 
clopoței. 

— Ah, desigur că vom face cum spui! declară van 
Heemskuirk, încremenind cu o privire provocatoare pe 
faţa cu nas coroiat, aflată înaintea sa. Numai dacă nu te 
răzpândeştu şi hotărăşti altceva! Dar... Pământul este 
bătrân şi foarte răbdător. Nu este nici o grabă. 

Alida simţi un fior de admiraţie. Dispreţul lui van 
Heemskirk era aproape egal cu cel al lui Long, dar era 
ambalat într-un aer protector- ceva, în genul: ai să 
creşti, băiete, şi al să înveu ceva mai bine într-o bună zi! 

Cu toate acestea, Long părea că nu-l auzise. 

— I-am explicat Ministrului Shrigp, spuse el, dar este 
un nătărău cu cap de lemn. Sper ca tu, cel puţin, să 
al o vagă bănuială despre ce vorbesc. Vreau ca cineva 
de aici să recunoască motivul pentru care am respins 
momeala voastră poleită în aur, de ce noi, cei de pe 
Azrael, nu vom avea nici o legătură cu jucăriile voastre 
elaborate...! 

Alida îşi aminti că Hans prezisese asta. Dar nu 
avea nici un rost să se gândească la Hans. De altminteri, 
el fusese evaziv, şi metaforic... Sfârşitul curcubeului... 
Intr-adevăr, ea venise în contact cu el şi îl ţinuse de 
mână, dar ştia că, în realitate, niciodată nu se apropiase 
de el şi nici nu va putea să o facă vreodată. Cu toate 
acestea, perspicacitatea lui era uimitoare! Şi curajul 
care îl condusese pe lumea unde Chen murise — şi unde, 
chiar şi acum, el înfrunta aceleaşi forţe...! 

— De ce să pierdem timpul? replică van Heemskirk 
cu o plictiseală superb de afectată. Chiar şi maşinile pot 
diagnostica mica gelozie. Un copil se poate convinge 
singur că ceea ce adulţii consideră o unealtă nu este ni- 
mic mai mult decât o jucărie cu care să te joci pe-aici, 
prin Jur, şi, odată ajuns la această concluzie, e distrus 
de temerea că un alt copil ar putea şi el să se bucure de 
asta. 

- Batjocura ta nu mă atinge,spuse Long. Ea vine de 
acolo de unde trăiţi voi, dintr-o lume aflată departe 
de realitate. Trebuie să fie din acelaşi motiv pentru ca- 
re ceea ce zic eu nu vă poate atinge pe nici unul dintre 
Vol. 

— Trebuie să fie? îl imită van Heemskirk cu ironie. 
Ei bine, din punctul meu de vedere există grade de ne- 
cesitate... Dar ascultă-mă până la capăt, sau n-ai de 
gând? 

— M-am săturat de trăncăneala ta , ripostă Long. 

-Cu toate acestea, te sfătuiesc..., spuse van 
Heemskirk cu subtilitate şi nu îşi încheie fraza. 

Dar un val de tensiune trecu printre cei care ascul- 
tau. Alida se trezi ea însăşi înghesuindu-se mai aproape. 
Se părea că politicianul gras va începe să spună ceva 
neaşteptat. Important? Salvarea? 

Dar cum? 

— Ei bine? ceru Long. 

Conştient că el restabilise autoritatea, van 
Heemskirk nu se grăbi. Vorbi încet, fără grabă, savu- 
rându-şi cuvintele: 

— Ţi-ai exprimat foarte clar poziţia, repetând-o la 
infinit. In consecinţă, va fi plăcut pentru tine să auzi că 

imediat ce i-ai spus Ministrului Shrigg că urăşti absolut, 
pe deplin şi categoric ideea unei Punţi Azrael... 

Asta trebuie să fie un citat, îşi dădu Alida seama, 
pentru că Long se făcuse foc şi pară: cum se poate ca tu 
să-mi ştii propriile mele cuvinte? Şi van Heemskirk 
răspunse printr-o înclinare a capului, astfel încât lumi- 
na să alunece pe firul arpintat care ducea de la urechea 
sa la corzile vocale şi apoi, în jos, sub guler: un micro- 
transmiţător. Alida vru să bată din palme. Nu se gân- 
dise să se echipeze şi ea cu unul în vederea acestei în- 
tâlniri cruciale şi acum era necăjită pentru că scăpase 
din vedere acest lucru. Între timp, politicianul continuă: 

— ...imediat deci, noi am şi pornit la acţiunea pe 
care ai dorit-o. Nava de cercetare Câinele de Vânătoa- 
re, aflată sub comanda căpitanului Lucy Inkoos, s-a 
ridicat în spaţiu din ordinul meu înainte ca Ministrul 
Shrigg să traverseze acest culoar. Până acum nava a 
ajuns la zece mii de kilometri pe orbită şi nu se va reîn- 
toarce pe suprafaţa planetei, pentru că va rămâne în 
sistem până la viitoare ordine. 

Se petrecu ceva, ca o minune, de parcă soarele 
apăruse brusc pe cerul unei zile înnegurate. Zâmbete 
explodară pe feţele tuturor, cu excepţia celei a lui Long. 

Şi a Alidei. Care, asistând la scenă, părea chiar 
glacială. 

— Dar... , spuse Long după o pauză de confuzie- 
nedumerire şi trebui să înghită în sec. 

Era o plăcere să-l vezi că nu ştie ce să spună sau ce 
să facă. 

— Dar, continuă el în cele din urmă, ce se va întâm- 
pla cu mine? Şi cu personalul meu? 

— Ah, ce facı tu este în întregime treaba ta. Noi 
respectăm libertatea individului, aici, pe Pământ. Dar, 
din moment ce voi nu mai sunteţi oechipă de negociatori 
angajaţi în discuţii pentru o Punte spre lumea-voastră- 
mamă, noi trebuie să vă cerem să eliberaţi această casă 
în douăzeci şi patru de ore. Este o proprietate oficială şi 
este rezervată oaspeţilor oficiali. Bună ziua. 

Van Heemskirk ridică şmechereşte dintr-o sprân- 
ceană, într-un gest plin de insolenţă, spre bărbatul mai 
înalt, se întoarse apoi pe calcâie şi se îndreptă cu paşi 
grei spre uşă. In spatele său cineva începu să râdă pe 
înfundate;, apoi altcineva izbucni fără reţinere în râs şi 
toţi ceilalți 1 se alăturară. Cu excepţia, din nou, a lui 
Long şi a Alidei. 

Pentru că Hans era pe Azrael. I se acordase oare 
timp suficient ca să părăsească Azrael-ul”? 

— Atunci, trimite-ne înapoi pe nava ta de cercetare! 
tipă Long. Una dintre navele noastre se poate întâlni cu 
ea şi... 

In prag, van Heemskirk se opri şi se întoarse: 

— Dar tu deteşti ideea călătoriei cu Puntea, spuse el 
cu un glas ca lama unui cuţit. Şi noi, din raţiuni de 
conştiinţă, nu o vom impune cuiva care 1 se opune. Deci 
purtaţi-vă singuri de grijă! La revedere ! 


— A cul crezi tu că a fost ideea? întrebă van 
Heemskirk cu amărăciune. Eu n-am fost atât de deştept. 

— Vrei să zici că Hans este încă pe Azrael! strigă 
Alida. 

Pentru o clipă sau două van Heemskirk se con- 
centră asupra demodatei extravagante a maşinii în care 
mergeau; era o experienţă rară în lumea modernă să te 

bucuri de înaintarea pe îndelete a unui vehicul personal 
pe roţi, de priveliştea oferită de fațadele clădirilor pe 
lângă care aluneci, de scara umană a numai o sută de 
kilometri pe oră în loc de viteza care fusese considerată 
de secole firească, de la sine înţeles, în spaţiu sau chiar 
în atmosfera de deasupra. 

In cele din urmă, dădu din cap, edificată. 

— Tu l-ai părăsit acolo! îl acuză Alida. L-ai aban- 
donat! 

— Oh, nu! EI a ales:asta. Ne-a vorbit despre lupta 
într-un fel de competiţie. 

Vocea lui deveni nefiresc de tăioasă: 

— Aceasta a fost chiar expresia lui: el pe Azrael, 
Long aici. Câştigătorului îi revine trofeul. 

— Dar, dacă va câştiga el, va pierde, spuse Alida. 

— Ştiu, răspunse van Heemskirk cu o amabilitate 
neobişnuită. Alida, eu îmi dau seama de asta pentru că, 
fund politician de carieră, depind de popularitatea mea, 
de alegătorii mei ca să-mi păstrez poziţia. Oameni ca 
tine au tendinţa de a mă include în aceeaşi clasă spi- 
rituală cu Shrigg şi alţi de teapa lui. Dar tu mă cunoşti 
deja de ceva timp. Nu există nici o mică diferenţă între 
el şi mine? 

Ea se sili să-l aprobe din cap. 

— Mă simt uşurat! Vezi, nu-mi pasă că sunt ceea ce 
sunt, pentru că-eu mă gândesc la mine ca la tipul de in- 
divid care trebuie să unpă osiile mecanismului social. 
Cine poate fi mai îngrijorat decât mine când cineva 
aruncă o găleată de nisip în interiorul lui? Te-ai îndră- 
gostit de Hans Demetrios, nu-i aşa? 

— Este chiar atât de evident? replică ea, descurajată. 

— Se vede puţin. Şi nu sunt surprins. Eu întrevăd în 
el o cât de câtă asemănare cu Saxena. Sper că nu te mai 
superi acum pe oamenii care vorbesc despre Saxena. A 
fost o vreme, îmi amintesc, când păseai acest lucru 
insuportabil. 

— Este mort! suspină Alida. 

— Dar nu şi în mintea ta şi a lui Jorgen. Ar cam fi 
timpul să moară şi acolo. De fapt, cred că în mintea lui 
Jorgen moare acum. Am vorbit cu Lorenzo ieri şi el era, 
cu oarecare prudenţă, optimist în privinţa creării unei 
breşe la acel nivel. 

Frecându-şi mâinile durdulu una de alta, ca şi cum 
le-ar fi spălat fără apă, adăugă: 

— Bănuiesc că a trecut ceva timp de când nu te-ai 
mai interesat tu însăţi de Jorgen... 

Inţelegându-i reproşul, Alida se trezi că roşeşte ca 
o adolescentă. 

— Nu avusese locnici o schimbare. .., nici o schimba- 
Te..., nici O schimbare... , spuse ea. 

— Deci te-ai hotărât că ai putea să-l consideri ne- 
vindecabil, hmm?!... Nu este bine să te opreşti asupra 
posibilităţii eşecului, în nici unul dintre cele două cazuri, 
nici într-al lui Lorenzo, nici chiar într-al lui Jorgen. Nu 
reprezintă oare asta tot ce trebuie spus? Şi nu este acesta 
unul dintre motivele pentru care, o dată cu trecerea 
secolelor, din ce în ce mai puţini dintre noi — elita, dacă 
vrei un cuvânt mai adecvat — îndrăznesc să ne în- 
credinţeze paternității? Făcându-ne singuri răspun- 
zători pentru o altă fiinţă umană, lăsând solitare altele, 
mai multe, aşa cum obişnuiau ei, este atât de iminentă 
posibilitatea nereuşitei, încât practic ne îndepărtăm de 

ea. Deşi nereuşita, desigur, este indispensabilă. Cum ar 
putea succesul să se simtă tridimensional fără eşecul cu 
care să contrasteze... ? 

— Am crezut că vrei să vorbeşti despre Hans! îl 
întrerupse Alida. 

— Vreau. 

Alida era tulburată. Ceea ce spusese van Heem- 
skirk îi reamintea atât de mult de cuvintele seci ale lui 
Hans: „Nu am schimbat subiectul.“ 

- Foarte bine. Continuă, spuse ea încet. 

— Intr-un fel sau altul, noi am căzut în cursă din ca- 
uza ruşinii faţă de riscul eşecului. Suntem obsedaţi de 
asta. Intr-o astfel de stare nu poţi să dai ochu cu cineva 
a cărui intenţie mărturisită este a-ţi face munca să pară 
fără valoare. Cu mai multă subtilitate, tu nu poţi accep- 
ta o slujbă pe care altcineva a luat-o înaintea ta şi căreia 
nu a putut să-i facă faţă. Dar asta nu se întâmplă şi în 
cazul în care tu crezi în adâncul inimii tale că eşti mai bun 
decât a fost el. Şi asta devine din ce în ce mai greu pentru 
că fiecare generație a fost selectată, cu mult timp în 
urmă, din cei mai buni dintre noi. 

— Vorbeşti despre Jorgen? 

— Intr-un sens! Alida, de ce s-a sinucis Saxena? 
N-am îndrăznit niciodată până acum să te întreb. Dar 
dacă există cineva care să ştie, tu trebuie să fii aceea! 

— Sunt surprinsă că te interesează, spuse ea, obosi- 
tă. Dar, oricum, sunt obligată să te dezamăgesc. Nu 
mi-a spus niciodată. Nu a lăsat să-i scape nici o singură 
aluzie înainte de a o face. 

— Poate că, dacă ai găsi o explicaţie, asta l-ar ajuta 
să moară şi în mintea ta. Dă-mi voie să fac o sugestie pe 
care eu personal o găsesc utilă atunci când sunt frustrat 

mai mult decât în mod obişnuit. Îţi convine sau nu, există 
un grup foarte mic de oameni pe Pământ- dacă 
tot am ajuns la asta, de fapt, există pe orice planetă lo- 
cuită — care suportă povara plină de venerație a respon- 
sabilităţui. Noi consuituim, nu-i putem evita constituirea!, 
grupul părinților din familia umanității. Ce se întâmplă 
cu părinții? Oamenii îi privesc cu consideraţie până 
când devin şi ei, la rândul lor, părinţi. Dar, în realitate, 
atât de puţini dintre noi acceptă acum responsabilităţile 
creşterii copiilor... Toate reacțiile naturale care ar fi 
trebuit să rezolve singure în direct problemele, relatiile 
de la persoană-la-persoană, în cazul nostru rămân ab- 
stracte, cu o infinit mai mare putere ca să cauzeze de- 
compensări psihologice când lucrurile merg prost. Chiar 
ŞI cu tine alături de el — şi sunt sigur că îl vei lua drept un 
compliment când voi spune că eşti o persoană cu in- 
stinct matern, pentru că, dacă nu ai fi fost, nu ai fi putut 
să faci faţă slujbei tale, atât de bine şi de atât de mult 
timp —, chiar şi cu sprijinul tău deci, după cum spuneam, 
Saxena nu a putut face faţă tensiunii de a fi un membru 
al grupului de părinţi. Nu ai fost tu cea care l-a părăsit, 
fapt de care cred eu că îţi este teamă. A fost exact in- 
vers. Şi după cele ce i s-au întâmplat şi lui Jorgen, se 
poate demonstra că postul de Director al Sistemului 
Punţii este un rol care ţine în întregime de istorie şi pe 
care nici măcar o singură persoană nu-l poate îndura. 
N-ar fi surprinzător, nu-i aşa? De-a lungul secolelor, noi 
am pus din ce în ce mai multe sarcini pe umerii unui 
număr tot mai mic de indivizi. Deci... , sfârşi el, făcând, 
în loc de orice altă concluzie, un semn edificator cu una 
din mâinile sale dolofane. 

Alida era foarte palidă, dar îl aprobase, dând din 
cap din ce în ce mai des în timp ce el vorbise. 

— Îţi mulţumesc, Moses, spuse ea acum. Asta e o 
explicaţie credibilă. Cred că o voi găsi folositoare. Ex- 
plhică mult şi din atracţia mea faţă de Hans. 

— Ca fiind persoana suficient de curajoasă pentru a 
prelua lucrurile de acolo de unde a căzut Chen, da! De 
fapt, i-am vorbit de teoria mea şi lui, şi el a descoperit 
că, în mare, era de acord cu ea. Asta s-a întâmplat la 
întâlnirea când mi-a zis ce să fac dacă cele mai mari 
eforturi ale noastre de a-l convinge pe Long să-şi 
schimbe părerea n-ar fi reuşit. 

— De fapt, ce a spus? 

Alida îşi puse mâinile între genunchi pentru a-i 
împiedica astfel să mai tremure. 

— Că singura noastră speranţă, dacă Long se dove- 
dea inflexibil, era să convingem publicul că noi avem 
dreptate şi Azrael se comportă într-o manieră puţin 
cam prostească. El ne-a avertizat de un eşec parţial, 
orice am fi făcut: un val de sinucideri, un val de morţi 
provocate intenţionat în distracţii riscante. Există ceva 
detestabil de atractiv în ideea de a pune capăt unei 
existente monotone! Probabil de aceea oamenii se 
adună ca să-l vadă pe Rungley şi de aceea Long a 
considerat potrivit să-şi acorde binecuvântarea publi- 
cităţii. 

— Deci te-a asigurat că Long va eşua aici. - 

— Unde noi putem lua măsuri ca el să fie, în mod 
treptat, redus de la un străin misterios, care inspiră o 
teamă respectuoasă, la un individ obişnuit, mai curând 
nerod, care nu ştie ce este bine pentru el sau pentru lu- 
mea sa. 


137 


— Tu nu l-ai... hmm!... îndemnat pe Hans să ră- 
mână pe Azrael? 

— Poate că sunt vanitos, dar niciodată nu am gândit 
că-i pot spune eu unui pantolog ce să facă! Nu, el a pre- 
văzut totul, inclusiv o justificare legală care îl împuter- 
niceşte să procedeze astfel sub legea Azrael-ului. 

— S-a numit singur trimisul special al lui Shrigg în 
investigarea morţii lui Chen? 

— Felicitări, Alida! Ai începutsă gândeşti din nou ca 
eul tău obişnuit. Pe Azrael ei nu recurg la un proces 
înaintea execuţiei cuiva care a omorât în cursul unui 
ritual, dar sunt obligaţi să înregistreze o hotărâre pre- 
gătită de cineva care ar corespunde, în termeni juridici 
vechi, unui judecător de instrucţie. Conform propriilor 
lor legi, ei trebuie să-l tolereze pe Hans până când el 
se declară satisfăcut. 

— Ce-ar fi să-l aduci acasă? 

Omul rotofei ezită. In cele din urmă spuse cu blân- 
dete: 

— Nava de cercetare va rămâne un timp nelimitat şi 
el poate să o contacteze pe căpitanul Inkoos oricând 
doreşte. 

— Inţeleg/!... Moses, ai discutat cu Lorenzo teoria ta 
privitoare la rolul-de-părinte? Vreau să spun, în le- 
gătură cu Jorgen? 

— N-a fost nevoie. După câte s-ar părea, pierderea 
contactului direct cu viitorul reprezentat de... creşterea 
copulor este printre cauzele cele mai obişnuite ale stă- 
rii de care suferă bieţiu oameni. 

- Noaptea neagră a sufletelor? 

— Exact. 

- Ce frază oribilă! se înfioră Alida. Ea singură şi te 
duce cu gândul înapoi, în Epoca Intunecată, când oa- 
menii munceau sub povara superstiţiilor nebuneşti — 
magie neagră, vrăjitorie, demoni, spirite rele, oriunde te 
întorceai! 

— Tocmai de aceea Hans este pregătit să-şi asume 
riscul. 

— Ce? 

Alida se întoarse consternată. Se apropiau de 
sfârşitul călătonei lor. 

— Am primit instrucţiuni să nu-ţi spun asta până 
când nu se va rezolva totul aşa cum a prevăzut Hans. Dar 
acum pot să-ţi spun. Ştii pălăriile îmblănite pe care le 
posedă bărbaţii de pe Azrael? 

— Desigur! 

— L-ai văzut vreodată pe Long fără a lui? 

— Nu, nu l-am văzut, dar ce-i cu asta? 

— Doctorii l-au văzut, la spitalul unde a fost dus 
pentru muşcătura de şarpe... Aşa am aflat şi eu. 

- Ce? 

— Când îşi scoate pălăria poţi vedea de o parte şi de 
alta a frunţii sale, chiar sub linia părului, câte o mică ex- 
crescenţă, zbârcită, de piele întărită. Doctorii au spus 
că este aproape la fel de tare ca o unghie. Cu alte cu- 
vinte, Alida, pentru că el consideră că asta se potriveşte 
rolului său, Lancaster Long încearcă să-şi lase să-i 
crească coarne. i 

Dacă acea singură clipă din actul sinuciderii care se 
află între hotărâre şi moartea propriu-zisă ar putea fi 
dilatată, făcând-o să se desfăşoare pe zile sau săptă- 
mâni, se gândi Hans Demetrios, asta s-ar fi asemănat 
foarte mult cu ceea ce experimenta el acum. Atârnarea- 
de-nimic imediat după ce scaunul este îndepărtat, îna- 
inte ca funia să strângă gâtul, secundele dintre vârful 
stâncii şi piatra de pavaj, arsura insuportabilă a otrăvii 
în măruntaie; şuieratul aerului scăpând în spaţiu şi du- 
când cu sine propriul sunet spre urechi care nu vor mai 
auzi niciodată nimic... 

Cu toate acestea exista speranţa de care să se agate. 
Hans îşi imagină — se obligă să creadă - că localizase 
punctul slab în gândirea acestor oameni. Trebuia să 
continue neobosit să dăltuiască până când monolitul 
convingerilor lor se va sfărâma. 

Trebuia. Pentru că dacă n-ar fi făcut-o... 
Dar refuză să-şi îngăduie să se gândească la acest 
lucru. 


Oamenii fură puşi în încurcătură la început, când 
nava de cercetare, fără să dea nici un avertisment, se 
ridică din port, lăsând numai silueta scundă a lui Hans, 
care rămăsese în picioare pe betonul pustiu, ca o boci- 
toare solitară. Curios, în acel moment el se simţea 
pendulând între regretul faţă de ce pierdea şi foamea de 
a şti dacă sacrificiul pe care-l făcea se justifica. Se 
compara singur cu un om înlometat care nu putea găsi 
altă mâncare decât un fruct amar care îi strâmbase gura 
chiar şi după ce îl înghiţise cu greu. 

Asta se întâmplase cu puţin înainte ca un grup de 
bărbaţi tăcuţi să vină şi să-l escorteze până în faţa unuia 
dintre oficiali, cunoscut ca supraveghetor sau păzitor al 
dreptăţii. Ei îl tratară cu asprime, dar el era pregătit 
pentru asta. Într-o cameră cu pereţii din scânduri ma- 
ronii, oficialul îi ceru să-şi explice motivul prezenţei sa- 
le pe Azrael. 

Hans răspunse cu blândeţe, ascunzându-şi ade- 
văratele emoţii. 

-Reprezentantul vostru, Lancaster Long, a refuzat 
să permită o Punte spre Azrael şi a cerut să părăsim 
imediat lumea voastră. Noi nu vom încerca să obligåm 
pe nimeni să acţioneze împotriva voinţei sale. Cu toate 
acestea, rămân nişte afaceri neterminate. Eu sunt aici 
pentru a le încheia. Am un grad superior gradului tău, 
dar voi Îi mulţumit dacă mi te adresezi ca unui egal. 

Întrucât oficialul era în mod evident suficient de în 
vârstă pentru a fi bunicul lui Hans, el se supuse. 

— Ce se întâmplă cu Long şi însoțitorii săi? 

Hans ridică din umeri cu prudenţă. 

- Ce fac ei nu mă priveşte pe mine. Presupun că 
sunt încă pe Pământ. Desigur, nu se vor întoarce cu 
puntea navei de cercetare. 

Vestea fu întâmpinată cu o încruntare. 

— ŞI ce vrei tu? 

— Pentru mine, nimic. Pentru oamenii Pământului, 
dreptate. Unul dintre noi a fost omorât aici. 

— Conturile au fost reglate. A avut loc o execuţie. 
Totul a fost tăcut conform legii. 

— Dar trebuie demonstrat că legea voastră este 
dreaptă. 

— Ce altceva este dreptatea dacă nu legea? 

— Dacă asta este adevărat, de ce nu are fiecare pla- 
netă aceeaşi lege ca a voastră? 

Hans stătea în picioare, clipind blajin şi aşteptând. 
În cele din urmă, oficialul emise ordinele lătrând ŞI păr- 
zile îl duseră pe Hans într-o celulă. Şezând pe vine, pe 
podeaua tare, rezemat cu spatele într-un ungher, pentru 
că suportul se preta la aşa ceva, Hans îşi imapină ce 
trebuia să se întâmple dincolo de aceşti pereţi puternici 
ŞI goi. 

Statutul exact care îi dădea dreptul lui Long să 
vorbească pentru Azrael în negocierile cu Pământul 
era unul dintre lucrurile pe care nici chiar Jacob Chen 
nu fusese în stare să le pătrundă. Cu Ipewell fusese 
foarte simplu; acolo exista baza cvasireligioasă a ma- 
triarhatului, legenda Mamei celei mai Mari dintre 
Toate, a cărei întruchipare temporară era Uskia — o so- 
cietate în întregime sincronizată, căreia 1 se puteau găsi 
fără greutate cheile. Se recunoştea aici îndeosebi in- 

fluenta imaginii Marelui Lama din Libetul antic. Pentru 
Că era cea mal mică delegaţie de autoritate, fusese ne- 
cesar ca însăşi Uskia să meargă pe Pământ. În lipsa 
acesteia fusese uşor de descoperit cum operau relațiile- 
de-putere dintre subordonații ei. Analiza, deşi com- 
plexă, deriva din câteva presupuneri de bază şi, cu 
toate că ar fi trebuit să fie modificată în lumina practicii, 
din moment ce oamenii de pe Ipewell şi din alte lumi 
umane au început să se influenţeze reciproc, ea era în 
esenţă completă. Hans era sigur de asta. 

Dar în cazul planetei Azrael... 

Aici era clar vorba de un fel de sistem de castă. 
Dacă putea fi comparat cu ceva, atunci structura Japo- 
niei antice ar fi trebuit să-i servească drept analogie. Mai 
mult decât arborele genealogic, ceea ce conta în deter- 
minarea castei cuiva era un cod al comportamentului. În 
cea mai înaltă castă, putea fi luat drept cert faptul că 
fiecare membru al ei ar fi reacţionat în exact acelaşi 
mod ca oricare altul, indiferent de tipul solicitării — pâ- 
nă la (şi inclusiv!) reluarea contactului cu îndepărtata 
planetă-mamă. 

Deci, în principiu, n-ar fi fost nici o diferenţă dacă 
ar fi fost aleşi să viziteze Pământul Long şi însoțitorii săi 
sau un cu totul alt grup. Era aproape imposibil pen- 
tru cineva crescut în ambianța societăţi de pe Pământ, 
care cultiva individualitatea, să înţeleagă un asemenea 
ansamblu rigid de convenţii; dar nu exista nici o altă ex- 
plicaţie alternativă care să se potrivească măcar pe Ju- 
mătate atât de bine ca aceasta. 

Pentru a obţine o rază de înţelegere, trebuia să 
ajungi în trecutul îndepărtat. Sugestii şi chei ale proble- 
mei se găsesc din belşug-— în Grecia antică, un artist care 

ar fi creat o capodoperă ar fi distrus-o deliberat, de tea- 
mă ca perfecțiunea ei să nu stârnească gelozia zeilor; de 
asemenea, în multe culturi, oamenii şi-au luat bogăţiile 
cele mai de preţ şi le-au ars, în semn de jertfă. Sacrificiul 
a mers mai departe, ajungând chiar până la singurul 
copil! Chiar până la propria lor viaţă! Şi au făcut acest 
lucru orbeşte, dintr-un fel de reflex. 

Dar cine şi-ar fi închipuit asemenea atitudini pe o 
planetă care a fost colonizată de o navă spaţială mai- 
rapidă-decât-lumina şi a cărei cultură era la fel de puţin 
înclinată, ca şi cea a Pământului, spre a-şi imagina su- 
verani capricioşi şi supranaturali? 

Căpitanul Inkoos şi restul echipajului navei Câi- 
nele de Vânăloare cunoşteau asemenea concepte pre- 
cum sacrificiul şi gelozia divină numai din studiul isto- 
riei. Stiau că însăşi existenţa, condiţia obiectivă de a 
exista, impusese oamenilor primitivi anumite necesităţi 
şi aceştia fuseseră mulţumiţi să le îndeplinească. Ei îşi 
priveau vieţile ca pe o recompensă. Aveau îndemânări 
şi tactici perlecţionate pe parcursul unui răstimp care 
cuprindea mai mult decât întreaga lor viaţă şi care se 
dovediseră a le fi instrumente credincioase. Cunoscând 
toate acestea, echipajul nu se aşteptase la ceva neobiş- 
nuit pe Azrael, deoarece, din câte se ştia, fiecare lume 
recontactată avea propriile sale trăsături caracteristice. 
Chiar înclinaseră să spere că această planetă putea fi în 
mod special remarcată: era plăcut, în permisie, să men- 
ționezi ceea ce se întâmplase de curând şi să descoperi 
că oameni total necunoscuţi puneau întrebări în cunoş- 
tinţă de cauză. In consecinţă, şi-au anunţat prezenţa, 
au stabilit contactul, au debarcat în locul desemnat, 

s-au întâlnit cu oficialii celei mai înalte caste, au oferit 
Puntea... 

Nimic nu-i avertizase să se aştepte la şocul care îl 
descurajase pe pantologul din echipajul navei de cerce- 
tare astfel, încât să fie nevoit să renunţe şi să-i facă loc 
lui Chen... în timp ce necomunicativii locuitori îi ale- 
seseră deja delegaţi pe Long şi pe colegii săi, şi aceştia 
se aflau pe Pământ. 

Unde încă mai erau. 

Hans şedea în colţul celulei friguroase şi aştepta să 
înceapă zvonurile. Rigiditatea acestei societăţi presu- 
punea ca toată lumea să fie în permanenţă bănuitoare 
din cauza unuia sau a altuia. Acolo unde singurele mo- 
tive de încredere constau în presupunerea că alţi oameni 
gândesc identic cu tine însuţi, cea mai neînsemnată in- 
sinuare de îndepărtare de la norma comună trebuia să 
spargă această încredere. Nimeni nu-l întrebase încă 
pe Hans dacă Long alesese să rămână pe Pământ, în- 
săşi ideea că ar fi putut face el o astfel de alegere era de 
neconceput. | 

Sarcina imediată a lui Hans era însă de a o face cre- 
dibilă. Printr-o abilă răstălmăcire, el trebuia să-i facă 
pe oameni să se îngrijoreze. Oare Long le trădase co- 
dul, astfel încât să nu îndrăznească să se mai întoarcă 
acasă? In ciuda tuturor manifestărilor lui ironice faţă 
de deschiderile decadente ale Pământului, se lăsase to- 
tuşi tentat de acestea? O dată puse, asemenea întrebări 
vor cere un răspuns. Şi pentru că ei nu aveau nici o cale 
de comunicaţie cu Pământul - chiar acum, estimă 
Hans, vor descoperi zidul de tăcere pe care personal îl 
ordonase navei de cercetare să îl păstreze!-, singurele 
lor mijloace de a afla erau prin el. 

Viaţa sa depindea de un fir subțire de aţă. Dar era 
destul de sigur că ei vor hotărî să colaboreze cu el în 
speranţa aflăru, indirect, a adevărului despre Long. 
Poate vor încerca să încheie un târg; poate îşi vor pier- 
de răbdarea şi îl vor tortura. Orice s-ar întâmpla, el va 
trebui să se bazeze în primul rând pe propriile-i mij- 
loace. Nu avea nici măcar una dintre centurile compu- 
terizate pe care reprezentanţii Pământului le purtau în 
mod obişnuit când călătoreau în afara lumii; van 
Heemskirk îi oferise centura sa preferată, cea mai nouă. 
şi mai bună, dar el refuzase, spunând că: „Aceşti oa- 
meni sunt totuşi numai fiinţe umane, ca şi mine. Nu voi 
dovedi nimic dacă n-am să pot să-i înving fără maşini.“ 

Tot ce acceptase era un transmiţător, subțire ca un 
fir de aţă, ascuns în păr. Avea astfel posibilitatea să ra- 
porteze căpitanului Inkoos şi, prin ea, Pământului 
desfăşurarea acţiunii. Dar nădăţduia să nu-l folosească 
prea mult. Transmiţătorul avea şi a doua funcţie: mo- 
nitoriza semnalele lui de viaţă şi, dacă acestea încetau 
sau creşteau periculos de neregulat, Câinele de Vând- 
toare avea să coboare mârâind din cer, pentru a răpi şi 
a aduce înapoi, dacă va fi necesar, cadavrul său cald 
încă şi sacrificând pe oricine ar fi încercat să-l stea în 
cale. Ar fi ultima confirmare a disputei pe care el încerca 
să o oprească. Puțin cam târziu pentru el, dar îndeajuns 
de devreme pentru a salva Azrael-ul. 

Se concentră asupra acestuia dintre toate celelalte 
gânduri ale sale. Oameni ca Shrigp, van Heemskurk, 
Jorgen Thorkild, chiar şi Alida care era extrem de sen- 
sibilă la situaţia lui primejdioasă — ei toţi - gândeau că el 
acceptase acest joc pentru binele Pământului... 

Nu era chiar aşa! 
El îşi propusese să aducă cu sine salvarea planetei 
Azrael! 


Zilele continuau să treacă; el era hrănit, făcut să se 
simtă mai mult sau mai puţin confortabil, vizitat din 
când în când de oameni care puteau să fie frații lui 
Long şi supus unor întrebări politicoase privitoare la 
bunele lui condiţii de viaţă, întrebări pe care el le în- 
tâmpina cu nemulțumiri mute, dar evidente, pricinuite 
de faptul că nu era în stare să conducă treaba pentru 
care se afla aici. După o săptămână, unul dintre ei, pe 
care nu-l mai văzuse înainte, aruncă o privire în jur, ne- 
liniştit, ca şi cum i-ar fi fost teamă să nu fie auzit din în- 
tâmplare — dar ei erau singuri, iar gardianul care stătea 
dincolo de uşa celulei fusese trimis de ochii lumii cu o 
misiune oarecare — şi întrebă dacă Long rămăsese pe 
Pământ din propria sa voinţă. 

Hans îşi ascunse triumful. Spuse, pe un ton care 
suna plictisit, ceea ce era adevărul adevărat: 

-Nu l-am întâlnit niciodată pe acest om Long! Am 
auzit că a făcut ceva ce eu Ga a fi o prostie, şi încă 
în public. În afară de asta însă.. 

ŞI ridică din umeri. 

— In orice caz, adăugă el, Long nu putea fi implicat 
în moartea lui Chen. El nici măcar nu a fost pe planeta 
asta când s-a întâmplat. Cer să vorbesc cu cei care au 
fost şi au văzut-o. 

Ceea ce încheie această discuţie specială... 

Oricum, a doua zi de dimineaţă, Hans era în sfârşit 
condus din celulă spre un fel de sală de audienţe, la fel 
de lipsită de ornamentaţie ca oricare altă încăpere de 

pe Azrael, dar decorată sumbru cu bărbaţi în robe de 
culori foarte închise, care stăteau în picioare, ici şi colo, 
pe podeaua pavată cu pietre, ca nişte piese gigante de 
şah. In centrul grupului era un scaun cu spătar înalt, din 
lemn negru, în prezent vacant. 

Incă înţepenit din cauza întemniţării, mai conştient 
de mirosul pe care hainele sale trebuiau să îl emane du- 
pă atâta timp în care nu se spălase, Hans îşi păstră dem- 
nitatea cât de bine putu. Se uită cu băgare de seamă, 
pe rând, la fiecare dintre bărbaţi în parte; unul îi întoar- 
se privirea, cu o evaluare rece. Foarte bine, se gândi 
Hans. Acesta era cel spre care trebuia să-şi îndrepte 
atenţia, indiferent de cine va veni să ocupe scaunul. 

Uşa scârţâi, deschizându-se. Apăru un bărbat în 
vârstă, gârbovit, ajutat să înainteze de unul mai tânăr. 
Roba şi pălăria sa erau la fel de negre ca văzduhul. Lui 
Hans îi trecu prin minte că îmbrăcămintea bărbatului 
care îi întâlnise privirea era un albastru de miez de 
noapte. Propria sa îmbrăcăminte, din nici un motiv anu- 
me, era foarte deschisă şi, desigur, acum era prăluită. 
Era posibil să-l bată norocul? In orice caz, oferea o 
imagine pe care cineva putea să o exploateze în discuție. 

O dată aşezat, bătrânul spuse cu o voce slabă, dar 
încă plină de autoritate: 

— Deci tu eşti băiatul care se pretinde a fi mai mare 
în grad decât supraveghetorii noştri de dreptate! Nu 
vei face aşa în prezenţa mea. Eu sunt Alastair Shang, 
şi am renunţat la dreptul de a muri în ritual de mai mul- 
te ori decât oricare dintre colegii mei. Am răbdat obli- 
gaţia vieţuirii pentru un secol! 

Se aplecă într-o parte, pentru a scoate un şuierat 
astmatic greu. ŞI, revenindu-şi, conchise: 

— Îţi este încă liberă evadarea din Univers la numai 
o frântură din vârsta mea! 

Cât de interesant...! Inima lui Hans tresări. Dar el 
îşi păstră atitudinea calmă, impasibilă. 

— Am fost informat că ştiinţa medicală se degra- 
dează pe Azrael, murmură el. Deci n-am să vă bat la 
cap cu discrepanţa dintre vârsta mea aparentă şi cea 
cronologică. Este total irelevantă pentru scopul şederii 
mele aici. Despre care deja am vorbit, în amănunt, cu 
unii dintre colegii tăi — separat, spre surprinderea mea. 
Impresia mea a fost că suveranii Azrael-ului vorbesc şi 
acționează ca unul. 

— Aşa şi facem! declară Shang, care apucă braţele 
scaunului său şi, aplecându-se în faţă, îl privi fix. 

— Vizitele confidenţiale şi secrete pe care unii din- 
tre ei mi le-au lăcut în închisoare nu se potrivesc prea 
bine cu ceea ce pretinzi, spuse Hans, mutându-şi privi- 
rea de la un ascultător la altul. Oricum, dacă preferi să 
crezi ceea ce vrei, eu n-am să te contrazic. Am să observ 
doar că noi, cei de pe Pământ, acţionăm în alt mod şi, 
de aceea, va fi de ajuns pentru voi să justificaţi moartea 
lui Chen doar în faţa mea. 

Urmă o tăcere datorată perplexității. 

— S-a vorbit despre o investigaţie, spuse în cele din 
urmă Shang. Dar s-a oprit aici. A fost destul. Ela murit 
sub jurisdicţia legii. De ce pregătiți o alta? 

—Nu este o alta. Este singura investigaţie. Asta este, 
asta va fi, dacă mă lăsaţi să o îndeplinesc. Nu a fost nici 
o investigaţie aici, pe Azrael. 

— A fost! lătră unul dintre bărbaţi înalţi, care stă- 
teau în picioare, lângă scaun. Eu însumi am condus-o! 

— Şi tu spui — memoria uimitoare a lui Hans îi aduse 
cuvintele pe buze, fără nici un efort din partea lui de a 
se gândi la ele — că a fost în cursul unui ritual, sub pri- 
virile tuturor, şi când cineva face asta, o face deliberat. 
Aşa i-ai spus şi căpitanului Inkoos, nu-i aşa? 

— Imi amintesc foarte bine că aşa am făcut! 

— Dar tu ai vorbit numai de ucigaş, nu şi de victimă. 
Eu vorbesc de victimă, privată de posibilitatea de a în- 
dura obligaţia existenţei pentru încă un secol sau două. 
Desigur, dacă aici, pe Azrael, nu aveţi pe nimeni a cărui 
viaţă să aibă vreo valoare, semnificația a ceea ce am 
spus vă va scăpa. 

Incepând să se arate îngrijorat, unul dintre ei se 
aplecă să şoptească ceva la urechea lui Shang şi, după 
o scurtă reflecţie, acesta procedă exact aşa cum se 
aştepta Hans. El îi făcu semn bărbatului în albastru-ca- 
miezul-de-noapte să preia discuţia. Acesta din urmă, 
zâmbind cu buzele subţiri deasupra bărbii gri şi ciufulite, 
păşi în faţă. 

— Eu sunt Casimir Yard. Te atingi de probleme 
filozofice ca un copil, fără să înţelegi. Voi încerca să 
arunc o lumină asupra ignoranței tale. 

— Unu ar putea spune, pară Hans, că a lua viaţa 
unui străin fără alt motiv decât propria dorinţă egoistă 
a cuiva de uitare seamănă cu acţiunea nu a unui copil, 
ci a unui bebeluş, pentru care lumea de dincolo de pie- 
lea sa nu există, desigur, în afară de ceea ce îi poate 
procura satisfacţie imediată. Totuşi eu consider că voi 
toţi aici de faţă, oameni în toată firea, aţi trecut, în orl- 
ce caz, de acest stadiu sau altfel aţi fi fost deja morţi, 
nu-i aşa? 

Unul dintre spectatori trase aer în piept şuierat şi 
mulţi pumni se încleştară. Oricum, Casimir Yard de-a- 
bia suspină. 

— Este clar că tu muncesti sub iluzia că numai exis- 
tenţa este cea care merită osteneală pentru binele ei. 
Aceasta este condiţia nu a unui bebeluş, ci a unui animal 
neinteligent sau a unei plante. Ca dovadă, când exis- 
tenţa individuală a unui organism fără minte îşi atinge 
sfârşitul, acest lucru este fără importanţă. Pe de altă 
parte, noi care suntem fiinţe umane... 

— Dar nu ati acordat nici cea mai mică atenţie în- 
trebăru despre identitatea lui Chen! îl întrerupse Hans 
cu asprime. Oare sfârşitul existenţei sale era cel al 
unui Organism fără minte? 

— Noi i-am acordat respectul pe care ni-l acordăm 
şi nouă înşine, răspunse Yard, netulburat, deci l-am 
considerat capabil să ia decizia de a căuta uitarea. Dacă 
nu aceasta a fost intenţia lui, nu ne cerem scuze, dar 
repretăm că ne-a fost — să o spunem ?- inferior. Arătând 
şi vorbind ca o ființă umană, el a fost în mod sigur o 
creaţie de un ordin inferior. 

— Pentru a-ţi atinge scopul pe care l-ai fixat prin- 
tr-o asemenea prevedere, spuse Hans, străduindu-se să 
nu scrâşnească din dinţi la acuzaţia că şi Chen fusese 
O funţă inferioară, nu trebuie însă să fu în totalitate şi 
jJudicios informat? 

— Aceasta este definiţia unei ființe superioare, re-- 
plică Yard cu siguranţă. 

— Oare nu v-a întrebat Chen, în mod constant, încă 
de la venirea lui în mijlocul vostru, pe voi şi pe alţii ca 
voi, în legătură cu motivarea societăţii voastre şi cu 
scopul ritualului? 

Hans făcuî înapoi ojumătate de pas, spre a cuprinde 
mai bine cu privirea adunarea, şi continuă: 

— Nu mă adresez numai lui Casimir Yard; mă adre- 
sez vouă tuturor şi vreau ca răspunsul să vină, la întâm- 
plare, de la unul dintre voi. Pentru că voi deja aţi decla- 
rat că toată aristocrația Azrael-ului vorbeşte şi gândeşte 
ca unul singur. Tu să-mi răspunzi! îşi întinse el braţul 
spre un om care stătea în picioare de cealaltă parte a 
scaunului lui Shang. 

— Aşa este, admise în silă omul, ocolind privirea lui 
Hans. 

— Şi ce i-ați spus? 

— Că cel mai înalt scop al unei fiinţe inteligente este 
de a fi capabilă să-şi aleagă moartea, în loc să o aibă 
din întâmplare, printr-un accident sau din invidia şi 
reaua-voinţă a unei specii inferioare. 

Yard fusese vizibil încordat;, auzind însă acest răs- 
puns impecabil de ortodox, se linişti. 

— Şi, merse mai departe Hans, deoarece suferința 
este o proiecţie a ultimei realităţi a morţii, trebuie să fie 
nu numai îndurată, ci şi instituţionalizată”? 

— Păi... da! spuse omul, încurcat. 

— Și pentru că realitatea este nedorită şi dez- 
agreabilă, amânarea morţii este minunată? 

— Deloc! strigă Shang, de îndată ce înţelese impli- 
caţia a ceea ce afirmase Hans. 

Incercă să se ridice din scaunul său, dar emoția şi 
vârsta se uniră pentru a-l trăda şi căzu din nou, într-un 
acces de tuse, făcându-i semn lui Yard să preia discuţia 
pe care el nu o putea continua. 

Reuşind să pară perfect calm şi stăpânindu-se cu 
desăvârşire, deşi inima îi bătea ca un ciocan şi pură îl era 
foarte uscată, Hans spuse: 

— Atunci explică de ce alegerea aristocrației de pe 
Azrael este să îndure viaţa cât mai mult timp posibil, 
dacă acest lucru nu este un act de negare a realităţii. 

— Este un act de acceptare, spuse Yard. Şi nu este 
dat decât câtorva să îl accepte pentru atât de mult timp. 

Urmară aprobări viguroase din cap. Hans nu le 
luă în seamă. 

— Prin urmare este incorect, din punctul vostru de 
vedere, să privezi de viaţă pe cineva a cărui intenţie este 
să o îndure la nesfârşit? 

Urmă o tăcere absolută. Recuperându-şi respiraţia, 
Shang zise: 

— Nu este dat fiintelor umane să o îndure la ne- 
sfârşit! 

— Stiuinţa medicală existentă pe Pământ, spuse 
Hans, o depăşeşte, cel puțin, pe a voastră, nu-i aşa? Dacă 
asta are vreo legătură cu prezenţa în continuare a lui 
Lancaster Long pe lumea mea de acasă, nu am să mă 
aventurez să ghicesc; deşi am să vă declar, ca un lucru 
verilicabil — şi sunt sigur că delegaţia lui Long a raportat 
asta înainte ca transmisia să se întrerupă —, vârste ca a 
lui Shang nu reprezintă deloc ceva deosebit pentru 
cine le poate ajunge. 

— La tel de nechibzuit şi de fără rost ca un lema! 
ripostă Shang. 

— Incerci să eviţi punctul meu de vedere, replică 
Hans cu răceală. Punct de vedere care susţine că aici, 
pe Azrael, oricine poate fi pierdut în cursul ritualului, 
indiferent de intenţie. 

— Asta este incorect, spuse Yard, înainte ca Shang 
să poată vorbi din nou. Întotdeauna, cel care ia parte 
la ritual o face intenţionat. 

— Şi ritualul este ceea ce dă un sens existenţei? 

— Da! 

— Şi alegerea de a lua parte la un ritual care se poa- 
te termina cu moartea este ceea ce deosebeşte pe cel 
fără minte de clasa inteligentă'a creaţiei, a lumii? 

O pauză. Apoi, în silă: 

— Da! 

— Şi omorârea unui străin îi dă dreptul cuiva să fie 
omorât, ceea ce este calea de acces spre unica realitate? 

— Ei bine, da! 

— Şi faptul că vă puneţi coarne pe frunţi este un 
simbol al închinării voastre la ceea ce în mitologia 
Pământului antic ar fi putut fi numite puterile răului? 

Inainte ca sensurile acestea să fie înţelese, Hans 
micşoră distanţa dintre el şi Shang cu trei paşi şi trimise 
în zbor pălăria bătrânului, măturând-o violentcu braţul. 
Sub ea, capul său era aproape chel. Dar pe pielea des- 
coperită, ca de ceară, unde trebuia să fi fost odată linia 
părului, se aflau într-adevăr două umilături respin- 
gătoare, fiecare de mărimea vârfului de la degetul cel 
mare al lui Hans; în jurul lor se întindea o zonă ro- 
şiatică, inflamată. Shang strigă slab şi cei de lângă el se 
grăbiră să-i aducă pălăria- nu însă să-l reţină pe Hans, 
care reuşi să se întoarcă acolo unde stătuse şi să-i în- 
frunte pe toti. 

— Înţeleg acum, spuse el cu voce tare şi foarte clară. 


Înţeleg ce nu aţi îndrăznit niciodată să-i explicaţi lui 
Chen! 

Yard păru că este pe cale să spună ceva, cu toate 
că, în cele din urmă, se abţinu, îndoindu-şi degetele 
osoase în palme. Toţi aşteptau, ca nişte criminali în bo- 
xa acuzaților, care ascultă verdictul unui juriu format 
dintr-un singur om... 

Cum era posibil ca, în tot spațiul cosmic, mutilarea, 
destigurarea voluntară să mai atingă un statut de va- 
oare magică într-o societate care încă poseda cel puţin 
nave spaţiale interplanetare? Cum putea membrul unei 
elite care trebuia să constituie intelectualitatea să fie 
redus la simpla consiumţire de a îndura o banală cica- 
trizare ? Era ca marcarea animalelor de carne...! 

O,nu! la staipuţin. Nu era aşa. Era mai curând ca... 

Dar Hans nu mai avea timp ca să rezolve detaliile 
apărute în mintea sa într-o clipă pe care Jacob Chen ar 
fi trebuit să o savureze. Ar fi făcut-o, doar că impulsul 
care determinase acest lucru era acum pe cale de a fi 
uitat, pe Pământ şi pe toate celelalte lumi locuite... 

Nu mai era timp! Nu mai era timp! Trebuia să se 
elibereze de ultima provocare la care credea că ei nu vor 
avea nici un răspuns, pe care cl mizase propria-i viaţă şi 
viitorul planetei. 

— Aţi insistat mereu şi mereu asupra faptului că 
dorinţa voastră este moartea, spuse el. Aţi insistat că 
este drept, şi corect, şi inerent ca oricine omoară în 
cursul unui ritual să fie şi el, la rândul lui, omorât. Dar 
ce aţi trecut cu vederea este că, dacă ne convingeti de 
adevărul celor spuse de voi,... 

Se opri pentru a obține un efect maxim şi văzu că ei 
îşi lingeau buzele, stăpânindu-şi cu greu emoția, 
schimbându-se de pe un picior pe celălalt, ca şi cum ar 
fi căutat o cale de ieşire din capcana pe care singuri 

ŞI-O creaseră. Shang se părea că leşinase, dar nici unul 
dintre ei nu-i mai acorda nici o atenţie. 

— ... Ce aţi trecut cu vederea, reluă Hans, este că 
şi noiputem omorî. Avem peste o sută de moduri în care 
vă putem ucide! 


ŞI aceasta era, expusă în toată goliciunea ei, ace- 
eaşi dilemă care îl chinuise şi pe Chen, transmisă în ter- 
meni care încremeneau o întreagă planetă: 

Noi am greşit? Atunci am trăit o minciună ŞI exis- 
tenţa noastră nu are nici un sens, încercările de a ne 1n- 
troduce realitatea în propriile vieţi prin confruntarea 
noastră cu durerea şi cu moartea sunt un nonsens tri- 
vial. 

Noi avem dreptate? Atunci le-am dat celor de afară 
mai multă putere decât nouă, justificarea ca ei să pună 
capăt vieţii noastre, deoarece unii dintre noi au pus 
capăt vieţii unuia de-al lor. 

In acel moment îngrozitor, înainte ca vreunul din- 
tre reprezentanţii Azrael-ului să găsească un mijloc de a 
răspunde, Hans recunoscu că situaţia lor era la fel de 
dificilă ca şi a lui, şi decurgea din nevoia de a fi întot- 
deauna în mod absolut corect. Şi deveni primul pantolog 
capabil să admire forţa care putea decurge din a greşi. 

Mai târziu păsi asemănări în trecutul îndepărtat 
pentru a-şi explica şi a-şi justifica reacţia. Spre sfârşitul 
zilelor, imaginea sa favorită era cea a unui ofiţer însăr- 
cinat să pedepsească protestatarii împotriva unuia din- 
tre ultimele războaie ale Pământului, ofiţer care îşi 
înapoiase medaliile şi preferase să strângă mai curând 
mâinile protestatarilor decât pe ale generalului său, 
pentru că ei aleseseră să suporte cele mai groaznice 

torturi decât să lie de acord să trapă în necunoscuţi, 
aşa-numiţi inamici. 

... Dar tortura fusese inutilă şi fără rezultat. Şi el 
ştia deja acest lucru când anticipă ceea ce Yard se stră- 
duia să exprime, aşa încât insistă asupra problemei 
esenţiale: 

— După cum v-am spus, eu sunt aici pentru a în- 
tocmi un raport în legătură cu asasinarea lui Jacob 
Chen. Voi porni să fac asta. Până să mă împiedicaţi voi, 
nava care se află încă pe orbită le va putea semnala in- 
tenţia voastră celorlalte. Celorlalte sute! Asemenea 
nave pot să vă facă planeta un deşert şi deci să vă în- 
deplinească dorinţa. Nu trebuie decât să o cereţi. 

Cu un evident umor negru, mai adăupă: 

— De fapt, şi singură nava Câinele de Vânătoare 
ar putea face treaba asta. Dar ar lua destul de mult 
timp. 


XII 


Din câte era el capabil să-şi formuleze un ţel în pe- 
rioada care a urmat refuzului planetei Azrael pentru o 
Punte, pe Thorkild îl preocupa să evadeze în a visa cu 
ochii deschişi printre tufişurile înflorite şi nuferi de pe 
eleşteu, până când cineva avea să aducă binecuvântata 
veste că Sistemul Punţu nu putea funcționa cu un 
director ín absentia, aşa că altă persoană a fost numită 
să preia conducerea. După asta... ei bine, o să vadă el! 

Si, într-adevăr, pentru un timp îşi stăpâni ambiția. 
Acum, totuşi exista în mintea sa un ecou ca de bătăi de 
ciocan, care izbea în răspunsuri pe care el nu putea să 
ŞI le zăpăzuiască. La naiba cu Lorenzo, pentru că îi spu- 
sese vestea pe care ar fi preferat mai curând să moară 
decât să o audă! Cu siguranţă, o făcuse intenţionat, din 
răutate; Lorenzo nu făcea nimic fără să chibzuirască mai 
întâi. 

Reluzase în mod constant să vizioneze sau să as- 
culte ştirile. Asta nu-l salvase de la cunoaşterea celor 
mai probabile consecinţe. Imagihaţia 1 le reamintise în 
formele cele mai convingătoare şi ei continuaseră să se 
vâre între el şi videocasetele pe care le privea, cărțile pe 
care le citea, muzica în care încerca să se cutunde. I se 
reamintise irevocabil de lumea din afară şi armele sale 
de apărare erau acum distruse, fără posibilitatea de a 
mai fi reparate. 

Nu era sigur dacă Lorenzo realizase, sau încă mai 
spera un astfel de rezultat; atât cât era posibil, Jorgen îşi 
păstra atitudinea sa de totală indiferenţă. Dar, deşi 
pentru un timp fusese sinceră, atitudinea exprima a- 
cum ceea ce devenise el în timp. Nu se mai putea eschi- 
va de la a se simţi vinovat în legătură cu inevitabilele 
sinucideri şi cu alte morţi inutile care cu sipuranţă ur- 
maseră acestei jigniri oferite întregului Pământ. Bles- 
tema faptul că fusese născut cu o conştiinţă şi nu putea 
să o evite. In căutarea distracţiei, recurse la toate mij- 
loacele computerizate pe care spitalul i le putea pune Îa 
dispoziţie. Încercă să apeleze la Jocuri, de la şah la go 
şi la poker, numai pentru a constata că maşinile fuseseră 
programate să opereze la niveluri analitice maxime. 
Furios, descoperi că îi invidia pe ceilalţi pacienţi ale că- 
ror personalităţi strivite erau răsfăţate, permiţându-li-se 
cel puțin iluzia învingerii maşinilor. Desigur, nu-i spuse 
nimic lui Lorenzo, pentru că ştia mult prea bine ce fel 
de răspuns sarcastic ar fi primit. 

Încercarea de a se extenua printr-o activitate fizi- 
că epuizantă fusese tot fără nici un folos; era ca şi cum 
corpul său ştia mai bine decât mintea sa când era reglat 
pentru un program sănătos şi, după atât de multă acţi- 

une cu care fusese obişnuit toată viața sa de adult, nu 
se mai putea pierde în ceea ce făcea. In schimb, putu să 
se gândească la ceea ce vroia cel mai mult să închidă în- 
tr-un loc sigur, departe de conştiinţă. 

Apoi, într-o zi, deveni conştient de existența unui 
ritm care îi răsuna în cap. După un efort destul de mare 
îl identifică, era melodia cântecului pe care îl cântase 
Koriot Angoss în dimineaţa discuţiei lor despre 
Rungley. Găsi bine venit faptul că melodia nu-l părăsise 
şi, mai târziu, în aceeaşi zi, ceru o claviatură electrică, 
pe care o duse în grădină. Copil fiind, dovedise câteva 
aptitudini muzicale, pe care nu le pierduse în întregime. 
După câteva ore de bâjbâieli şi stânpăcii descoperi că 
putea să reproducă întreaga melodic cu armoniile 
caracteristice. 

După aceea, nu mai făcu nimic altceva decât să 
rămână aşezat lângă eleşteul său favorit şi să cânte din 
memorie sau să improvizeze. Din când în când alţi pa- 
cienţi veneau şi ascultau, aşezându-se în jurul lui pe iar- 
bă, dar nu le răspunse niciodată când ei încercară să 
vorbească cu el. 

Astăzi, totuşi, el fusese complet singur şi cântase 
atât de mult, încât degetele îi deveniseră ripide. Le lăsă 
în vota lor, într-un fel de tânguire lentă, căutând să 
pipăie fiecare notă lără o conducere conştientă. 

Brusc, atinse un acord aspru şi trânti cu violenţă 
capacul claviaturii. Nu-i mai era de nici un folos! In 
mintea sa nu putea evada din cunoaştere. Long refuzase 
dispreţuitor oferta unei Punţi. O acţiune atât de com- 
pletă, fără precedent, presupunea un scop profund. 
Propria sa senzaţie era că Long câștigase. Avea nevoie 
să ştie de ce. 

Ar fi trebuit să se întoarcă... 

In timp ce decizia se cristaliza, privi în sus. La în- 
ceput nu recunoscu fata din faţa lui, pentru că era îm- 
brăcată şi nu o mai văzuse niciodată astfel. Apoi îşi dă- 
du seama cine era. 

— Nefret? spuse el. 

Fa stătea în picioare, cu mâinile încrucişate cu 
modestie în faţă. Părul lung şi negru era strâns la ceată. 
Faţa îi era calmă. Dar ochii exprimau ceva patetic, ca 
sufletul unui animal sălbatic închis în cuşcă. 

Fa nu răspunse imediat, şi el continuă: 

— Pleci? Te-ai vindecat? 

— Da, m-au vindecat, spuse ea şi, lăsându-se brusc 
pe genunchi, privi în sus, spre el. Asta este, am dreptul 
să plec departe astăzi. 

— Fi bine, ah!... 

Cuvintele sunau goale, dar el le pronunţă totuşi: 

— EA bine, îţi urez să ai noroc. ŞI... şi ştii ceva? zise 
cu un aer de evidentă surprindere. 

— Ce? 

— O să-ţi simt lipsa. Sunt chiar îndrăgostit de tine. 

— Aş fi vrut să nu îi, spuse ea cu o urmă de amă- 
răciune în glas şi ochii săi negri rătăceau în depărtări, 
dincolo de faţa lui. 

— De ce? 

— Din acelaşi motiv pentru care m-am hotărât 
să-l las să mă vindece. 

Declaraţia era plină de tonalități aspre. El se aple- 
că spre ea, împingând claviatura într-o parte. 

— Care este că...? 

— Eu vreau să mă sinucid şi aici ei nu mă lasă. 

El se holbă la ea înspăimântat. Pentru o clipă, faţa 
ei deveni a lui Saxena, nu cel din portretul zâmbitor ca- 
re împodobea biroul Directorului, ci aşa cum trebuie să 
fi arătat mort, desfigurat de otrava care îi oferise eli- 
berarea. Apoi, aşa cumi se întâmpla şi în coşmar, faţa lui 
Saxena deveni propria sa faţă... 

Nălucirea trecu, lăsându-l tremurând, deşi aerul 
era cald. 

— Nu îți este teamă că, dacă aud că spui asta, ei te 
vor...? 

Ea îl întrerupse cu nerăbdare: 

— Oh, ei nu mai trag cu urechea în privinţa mea. ŞI 
asta, demult, nu numai din această dimineaţă, când 
eliberarea mea a fost aprobată şi eu am încetat să mai 
fiu oficial un pacient. Apropo, nici în privinţa ta nu mai 
trap, cu urechea. Nu ai ştiut? 

De fapt, Thorkild începuse să bănuiască asta; tre- 
cuseră zile de când fusese făcută tentativa de a-l supra- 
veghea de la o distanţă de la care se putea auzi cu o cu- 
tie de terapie. Dar asta avea şi un revers: se putea sub- 
înţelege (şi îl suspecta pe Lorenzo că dorise ca el să 
ajungă la această concluzie!) că, fără a fi fost atenţionat, 
tratamentul său se încheiase şi lui nu îi rămânea decât 
să realizeze acest lucru. Ceea ce, în realitate, se întâm- 
plase chiar în acest moment... 

Dar el nu dorea să accepte că fusese în mod stră- 
lucit manevrat din afară în încercarea sa de a rămâne 
nebun atestat. Mai ales pentru a nu-şi îngădui să se gân- 
dească la acest lucru spuse: 

— Dar de ce, Nefret? Când ai o întreagă viaţă înain- 
tea ta! 


162 


— Pentru că este singura cale de a opri lumea. 

Ea trase de tivul bluzei cu care nu era familharizată 
şi pe care o purta cu neîndemânare, ca pe o atelă. 

— [ți aminteşti cum ţi-am spus odată că eu cred că 
sunt moale, cum este lutul, şi tu eşti dur, ca sticla, şi că 
ei te vor sparge înainte de a te schimba? Te-am privit, 
(i-am ascultat muzica. ŞI ştiu acum că am greşit. 

— Ce vrei să spui? 

— Eşti erodat de ceva din interior. Te lrămânu fără 
motiv. Te pierzi brusc în tăcere şi priveşti încremenit în 
gol. Intr-o zi, în curând, te vei preda şi te vei întoarce 
acolo de unde ai venit şi n-ai să mai fii capabil să-ţi 
aminteşti de ce ai plecat. Am crezut că tu eşti tare. Dar 
nimeni nu este tare. Aşă ca i-am lăsat să mă modeleze 
aşa cum au vrut el, şi, când am să mor, nu eu o să fiu cea 
pe care am omorât-o, ci acest străin creat de ei. 

Ea făcu un gest nefericit în susul şi în josul corpului 
său, atingându-şi din loc în loc hainele, ca şi cum numai 
simţirea lor şi o dezpusta. 

Thorkild se înfioră din nou. 

— Nefret, de ce te-ai dovedit diferită? Ce i-a deter- 
minat să te trimită aici? întrebă el. 

— Oh...? Din cauza a ceea ce am vrut. Pentru că nu 
am vrut ceea ce mi s-a oferit. 

— Ce ai vrut, atunci? 

Ea îi aruncă o privire curioasă. 

— Ştii, este ciudat! exclamă apoi. Am sentimentul 
că te cunosc atât de bine şi cu toate acestea nu ştiu nimic 
despre tine, cu excepţia numelui tău şi a slujbei pe care 
al avut-o, iar tu ştii şi mai puţin despre mine!... Totul 
este foarte simplu. Eu... sunt fără contract. Tatăl meu 
era un reprezentant pe Pământ al Gloriei şi mama a 

refuzat să i se alăture când el s-a întors acasă. Con- 
tractul a fost desfăcut şi tutorele meu legal este un băr- 
bat dintr-un birou guvernamental. 

— Incă? 

— Nu am împlinit nici şaptesprezece ani. Mai am 
încă un an până să fiu independentă. 

— Şi el a fost cel care te-a trimis aici — parcă ai spus 
că încă de două ori înainte? 

— Oh, nu este o problemă care ţine de e/! făcu 
Nefret o grimasă. [ine de er. Aş fi putut să mă lupt cu 
o persoană. Dar imensa, imponderabila şi obscura for- 
tă din spatele unui birocrat- asta nu o poţi învinge. Eu 
am încercat. Prima dată am fugit cu un astronaut în 
Indonezia. Ştiam că era zadarnic să încerc să evadez în 
acest mod, dar era un gen de amuzament. Am încercat 
să le explic, dar ei deja deciseseră dinainte că trebuia să 
hu nebună şi m-au trimis aici. Şi apoi am încercat să 
mă sinucid şi am dat greş. Şi, ultima dată, am crezut că 
sunt nebună. Am încercat să scap cu Puntea... 

Thorkild îşi încleştă pumnii. 

— Asta a fost cumva, din întâmplare, în ziua în care 
a murit Directorul Saxena? 

— Exact. De aceea am încercat atunci. Am crezut că 
va îi destulă confuzie pentru ca eu să mă strecor printre... 
Dar n-am inclus în calculele mele faptul că maşinile nu 
au emoţii. Computerele m-au prins şi am fost trimisă 
înapoi aici. 

Thorkuld rămase tăcut pentru o lungă perioadă de 
timp, gândind asupra cazului ca şi cum l-ar fi văzut de 
pe înălțimile obiective ale vârfului piramidei adminis- 
trative... Era prima decizie pe care fusese chemat să o 
ia după preluarea funcţiei. Arătase atât de simplă, un 

act de rutină... Işi aminti cum privea în jos de pe plat- 
forma avantajoasă, înainte de sosirea lui van Heemskirk 
cu Longşi Uskia, şi se întreba ce ajunsese din importanţa 
omului acolo, atât de departe, dedesubt. Ei bine, acum 
cel puţin avea o parte din răspuns. Dar la ce îi putea 
folosi nu putea spune. 

Aşteptându-l zadarnic să zică ceva, Nefret vorbi 
din nou. 

— Cel puţin acum există o lume şi pentru oameni ca 
mine, murmură ea. Dacă n-am să pot să evadez în tim- 
pul anului viitor, atunci ştiu că o voi putea face o dată 
ce vol avea vârsta necesară. Voi putea merge pe Azrael 
şi voi face ceea ce a făcut Jacob Chen. Singura diferenţă 
va fi că în cazul meu aceasta este ceea ce vreau eu cu 
adevărat. 

— Dar nu poate fi adevărat! izbucni, exasperat, 
Thorkild. 

— De ce nu? îl fixă ea cu ochii săi negri, mistuitori. 
De ce nu trebuie să am şi eu dreptul să vreau ceea ce o 
întreagă planetă de alţi oameni se dovedeşte că vrea? 

Cu siguranţă, era la curent cu ştirea despre Azrael, 
pe care Thorkild o ignorase în mod deliberat. Se am- 
bală brusc: 

— Pentru că... ei bine, pentru că, atunci când ai în- 
cercat să fugi cu Puntea, noi nu descoperisem Azra- 
el-ul! Oricum, ei au refuzat să aibă o Punte acolo, 
nu-i aşa? š 

— Ah, bănuiesc că se vor răzgândi. Pământul îi va 
obliga, aşa cum Doctorul Lorenzo ne-a obligat pe tine şi 
pe mine. Chiar dacă va dura mai mult de un an, o par- 
te din Azrael este deja aici. Există acum o Societate 
Azrael- n-ai ştiut? Ei pun bazele unor temple pentru 

a ţine ceremonii asemănătoare cu aceea în care a fost 
omorât Jacob Chen. Lancaster Long a fost făcut preşe- 
dintele lor de onoare... 

Un frison de groază coborî pe spinarea lui 
Thorkild. Ce era mânuirea şerpilor de către Rungley în 
comparaţie cu această contaminare psihologică subtilă 
şi dezastruoasă? Totuşi ceea ce făcuse Rungley era a- 
proape ca şi cum el ar fi prevăzut efectul influenţei lui 
Long... 

— Imi eviţi punctul de vedere, insistă el. Unde te 
duceai când ai încercat să iei Puntea? Spre Gloria? 

— Nu, nu intenţionam să-mi găsesc tatăl, spuse ea cu 
un aer obosit. Este exact ceea ce e1 tou au ţinut să în- 
cerce să-mi spună, pentru că era o explicaţie mulțumi- 
toare şi concisă. Dar ce este el pentru mine? Un acci- 
dent biologic! Nu l-aş recunoaşte dacă ne-am întâlni pe 
stradă! 

Brusc, Thorkild deveni nervos. 

— Mi-ai spus o groază de lucruri despre ceea ce tu 
nu vrei, izbucni el. Spune-mi ceva şi despre ce ai vrea- 
ceva care te-ar putea face să alegi să trăieşti. 

Fata îl ţintui cu o privire plină de perplexitate. Ezi- 
tă să vorbească pentru un timp destul de îndelungat. In 
cele din urmă, spuse pe o voce schimbată: 

— Cred că... 

— Continuă! îi ceru Thorkild. 

— Cred că, dacă aş putea vrea ceva mai mult, ar 
trebui să fie... ceva care să conteze. 

— Asta este, zise Thorkild. Acesta este singurul lu- 
cru pe care şi-l poate dori cineva. 

Deodată, o imapine tridimensională apăru la o 
distanţă de trei metri. Era Lorenzo. Privindu-i prin- 

tr-una din nenumăratele camere ascunse care împre- 
surau grădina, el înclină din cap spre Thorkild, dar i se 
adresă lui Nefret: 

-Te aşteaptă la intrare, spuse el. Poţi să pleci acum. 

Ascultătoare, ca un câine bine dresat, Nefret se 
ridică în picioare. Întrucât era gata să se îndepărteze, 
Thorkild îi făcu semn să aştepte. El se ridică să înfrunte 
reprezentarea lui Lorenzo. 

— Nu mi se pare că te-am văzut prea mult zilele 
astea, îl întâmpină. 

— ŞI de ce ar fi trebuit? răspunse Lorenzo tăios. Am 
fost ocupat! In caz că nu ai observat, a fost o epi- 
demie de psihoze trecătoare, ca a ta. Zeci de mii de oa- 
meni au avut subminate bazele existenţei şi majoritatea 
lor nu au avantajele care te determină pe tine să te ajuţi 
singur. 

— Clasitici calitatea de membru în Societatea 
Azrael-ului ca o dovadă a priori de deranjament psi- 
hic? A 

— Ah, înţeleg că Nefret ţi-a vorbit despre asta. Ii 
sunt recunoscător. Am vrut să o fac eu însumi, dar am 
fost prea grăbit. Cum te simţi acum, când problema 
ţi-a ajuns la urechi, ştiind că străinul care ţi-a zdruncinat 
echilibrul mental se bucură de un fel de adulaţie plane- 
tară, pe care tu nu ai obținut-o ca Director al Sistemului 
Punţu? 

Pentru o clipă,Thorkild fu atât de furios, încât l-ar 
fi putut lovi cu putere pe doctor- ar fi putut, dar să nu 
uităm că acesta nu era decât o imagine solido ! 

— Cred că adepţii lui trebuie să fie mult mai nebuni 
decât sunt eu, spuse el, respirând greu. M-aţi învins. 
Mă întorc înapoi. 


167 


Faţa lui Lorenzo explodă într-un rânjet. 

— Fi bine, ef bine! Speram să te aud spunând asta, 
dar, într-adevăr, nu o aşteptam decât după încă o săp- 
tămână sau mai mult! Pesemne că ai realizat totuşi că 
te-am recategorisit şi că era doar o problemă de timp? 

—Ah, nu-ţi marca punctele pe mine! sări Thorkild, 
iritat. Este ceea ce te face să mergi mai departe. Eu încă 
nu mi-am reprezentat tot ceea ce mă face pe mine să 
merg mai departe, dar un lucru îl ştiu cu siguranţă... 

-— Care...? 

— [l urăsc pe Lancaster Long pentru că dispreţuieş- 
te tocmai acel lucru căruia eu mi-am dedicat viaţa! 

—Asta face posibil orice punct de vedere. Cinează 
diseară cu mine şi o să mai discutăm, iar mâine... 

— Nu! Acum! Tocmai i-ai spus lui Nefret că ef o 
aşteaptă pentru a o lua. Cine sunt ef ? 

— Bănutesc că cineva trimis de tutorele ei legal, 
trădă Lorenzo o urmă de enervare. 

— Spune-le /or să plece, îi ceru Thorkild. Tocmai 
am făcut o descoperire interesantă. Eu sunt unul din 
ei... Şi sunt profund ruşinat de acest lucru! 

Aproape împotriva voinţei sale, Lorenzo începu să 
dea aprobator din cap. 

— Continuă, îl provocă el. Până acum, nu pot să 
văd exact... 

— Deşi, mai mult ca sigur că maşinile tale o fac, îl 
întrerupse Thorkild. Ei bine, nu contează. Căci nu se 
poate să fi fost o pură întâmplare apariţia lui Netret în 
compania mea atât de des, nu? Şi nici nu cred că ai dat 
tu ordine în acest sens, nu-i aşa? 

— De fapt, nu... 

Lorenzo arăta puţin stingherit când adăupă: 

— Desigur, o dată ce ai început să arăţi un asemenea 
interes faţă de ea, şi ea față de tine, am autorizat... 

— Incetează cu încercările de a pretinde mai mult 
credit decât ţi se cuvine! Dar n-avea grijă, asta are mai 
puţină importanţă. Altceva este important. Ef au în- 
credinţat-o pe Nefret în grija ta, nu-i aşa? Ea încercase 
să părăsească Pământul cu Puntea în ziua în care s-a si- 
nucis Saxena. Eu l-am înlocuit pe Saxena. Am vizat 
personal cu sigiliul oficial ordinul încredinţării ei. Nu 
am manifestat în acest caz nici cel mai mic interes... 
Am ajuns prea departe pe drumul dezumanizării. Din 
câte îmi amintesc, în asemenea situaţii legea prevede 
că, din moment ce ea se află sub jurisdicţia Oraşului 
Punţii, tutorele ei va acţiona ca un agent al autorităţilor 
Punţii — va acţiona pentru mine, cu alte cuvinte! Puteţi 
să verificați cu computerele voastre, dar nouăzeci şi 
nouă la sută eu sunt convins că veţi găsi că Nefret se 
află de fapt sub tutela mea legală. 

Lorenzo îi fixa cu privirea când pe unul, când pe 
celălalt prin intermediul camerei. 

— Şi tu asta vrei? se interesă el. 

- Da, foarte mult. Dar tu, Nefret? 

Ea ezită la început, derutată. [n cele din urmă spu- 
se în şoaptă: 

— Cred că mi-ar plăcea să fie adevărat. Este ade- 
vărat? : 

— Un moment! 

Lorenzo dispăru, dar pentru atât de puţin. timp, 
încât nici unul dintre ei nu avu posibilitatea să spună 
ceva până la reapariţia lui. Lorenzo radia din nou. 

— Corect! anunţă el. 

- Bine! spuse Thorkild, cu vioiciune. Încă n-ai eli- 
berat-o oficial, nu-i aşa? 

- Nu. Trebuie doar să o trec în grija unei „persoane 
potrivite“, cum a intrat în terminologia curentă! 

— Atunci, eu sunt „persoana ta potrivită“! Voi în- 
cerca ŞI îi voi procura lui Nefret ceea ce vrea- asta este 
destul de simplu, îţi imaginezi, pentru că tot ceea ce 
vrea este ceva care să conteze. Dar, cu toate că şi eu, 
personal, doresc exact acelaşi lucru, încă nu l-am putut 
găsi, şi nu pentru că Long ar fi reuşit să mă descurajeze 
atât de profund! Oricum, poate ne vom ajuta unul pe 
celălalt să-l găsim. 

Thorkild îi întinse mâna lui Nefret. Ea i-o cuprinse 
cu ambele palme şi se apropie de el. 

— Vorbind de Long, reluă Lorenzo după o pauză, în 
afară de ură, ce altceva mai simţi pentru individ? 

Thorkild deschise ochii mari pentru o clipă. Apoi, 
pe neaşteptate, râse. 

- Recunoştinţă! Asta probabil că sună ca un para- 
dox, dar, dacă el nu m-ar fi insultat —elşi întreaga lui pla- 
netă blestemată — , numind munca mea, căreia mi-am 
dedicat viaţa, un fel de pură nechibzuință, eu aş fi putut 
să continui să suspectez că aşa ar fi până când mi-aş fi 
pierdut speranţa sau salvarea. Or, adevărul nu este 
acesta. Nu pot să mă opresc încă asupra vreunui mod 
anume de a o demonstra, aşa, dintr-o simplă clătinare a 
capului, dar am de gând să fac asta. O jur! 

- Imi amintesc că ţi-am sugerat că atât timp cât în- 
că poți să fii supărat, nu eşti un caz disperat, spuse 
Lorenzo. Ţi-ai găsit o cauză. Ține-te de ea. În fond, oa- 
menii au nevoie de cauze, de motivații! 

Nefret ignorase majoritatea replicilor, rămânând 
închisă în ea. Acum însă explodă: 

— Este adevărat sau visez? Chiar este adevărat că 
cineva pe care eu într-adevăr îl cunosc va fi tutorele meu 
în locul acelui... acelui birocrat care m-a obsedat atât 
de mult timp? 

— Asta este ideea, zise Thorkild, aprobând din cap. 
Îţi place? 

Nefret îşi muşcă buza, pentru a-şi reţine un suspin, 
dar ochii i se umplură de lacrimi, care i se revărsară pe 
obraji, iar ea îi strânse mâna atât de tare, încât îl duru. 

— Un rezultat foarte satisfăcător, se pronunţă 
Lorenzo. Deşi nu ştiu ce va spune omul trimis după 
Nefret, care a aşteptat atât de mult. 

Un elicopter automat fu repartizat pentru a-i duce 
în grabă pe Thorkild şi pe Nefret înapoi, la Centrul 
Punţui. Vestea se împrăştiase deja şi chiar înainte de a 
porni la drum se auziră din propriu-i transmiţător în- 
flăcărate felicitări pentru revenirea sa. El era atât de 
politicos în răspunsuri pe cât putea fi în timp ce-şi con- 
sola însoţitoarea;, ea plângea acum fără să se mai as- 
cundă şi îi şoptea o dată şi încă o dată: 

— Niciodată n-am gândit că va ieşi bine! Niciodată 
n-am îndrăznit să gândesc astfel! 

Cu braţul în jurul mijlocului ei, cu cealaltă mână 
mângâindu-i mecanic părul, el căută să se concentreze 
asupra problemei cu care se confrunta acum. Oricum; 
va trebui să-i convingă pe oamenii de pe Azrael că 
punctul lor de vedere asupra Universului era greşit- că 
finalitatea subiectivă pe care fiinţele umane au găsit-o 
în viețile lor nu era mai puţin reală decât evenimentele 
obiective cauzate de natura oarbă, cum ar fi durerea şi 

moartea. Într-adevăr, începu el să-şi argumenteze, 
cineva ar putea foarte bine pretinde că ei crau mai re- 
ali, atâta timp cât realitatea putea fi definită numai prin 
referinţă la percepţie. Scrâşni cumplit din dinţi. Avea 
să aducă Azrael-ul legat în Sistemul Punţii! Intr-un fel 
sau altul! Intr-o zi! ŞI, la naiba cu Lancaster Long! 

Dar, în timp ce elicopterul cobora spre acoperişul 
Centrului Punţii, privirea îi fu atrasă de o mulţime de 
oameni de pe Pământ. Din câte putea el să vadă, chiar 
de la distanţa aceea, toți erau îmbrăcaţi în imitații ale 
portului lui Long — roba neagră şi pălăria înaltă. Cel 
puţin, ei se aflau încă la început. In timp ce-i urmărea 
cu privirea, unii dintre ei începură să-şi smulgă hainele, 
aruncându-le jos, şi călcându-le, şi scuipându-le şi 
chiar urinând pe ele. A 

Thorkild îi privea şi nu-i venea să creadă. li trecu 
prin minte să pornească transmiţătorul elicopterului 
pentru un buletin de ştiri; peste tot, pe Pământ, se aflau 
o mulţime de astfel de transmiţătoare, la îndemână, la 
orice oră din zi şi din noapte. 

Dacă aceea era Societatea Azrael-ului, cum pre- 
supunea... 

Apoi totul îi fugi din minte, întrucât ecranul trans- 
miţătorului se aprinse cu un singur titlu imens şi stră- 
lucitor: J 

AZRAEL ACCEPTA PUNTEA! 


vu 


Cât de liniştit era în general, Hans avea momente 
când se apropia de disperare. Apreciase corect că Yard 
Casimir era adversarul care conta mai mult decât Shang 
sau oricare altul din clica selectă de supraveghetori 
care se pregătiseră să lupte împotriva lui. Puțin câte 
puţin, datorită confruntării, pe care Chen nu o realizase 
niciodată, el fusese capabil să analizeze adevărata 
structură a culturii Azrael-ului într-un modpe care chiar 
proprii ei membri îlignoraseră. Căzuseră în unanimitate 
de acord că principiile aflate la baza comportamentului 
lor erau nu numai drepte, ci şi indispensabile pentru 
corecta organizare a societăţii. Ideea că oamenii ar 
putea trăi sub alte tipuri de guvernare era atât de vagă, 
încât abia dacă puteau să gândească asupra formelorpe 
care le-ar putea lua astfel de guverne, şi era inutil să le 

explici de ce cultul durerii evoluase în exclusivitate la e1, 
întrucât era adaptat acestei planete ostile, deprimante, 
unde viaţa era o perpetuă şi obositoare luptă pentru 
obținerea mijloacelor de supravieţuire, dar că el nu 
corespundea : şi altor lumi, ospitaliere şi tolerante. În 
ceea ce îi privea, le oferea un mijloc infailbil pentru ca 
şi cel mai umil cetăţean să-şi facă existenţa importantă 
prin comiterea unui act pe care nici un animal nu l-ar fi 
putut concepe. Accentul se punea pe latura umilă a 
societăţii. Elita erau cei care optaseră să continue cu 
învăţarea şi predarea doctrinei lor, fără ca să cedeze 
tentaţiei de a se omori. 

Exista o logică în spatele acestei atitudini, dar era 
o logică de coşmar, încât chiar Hans, care începuse de 
unde Chen se oprise, era uneori îngrozit să deducă ur- 
mările inevitabile. Era implicată în ritual şi limitarea 
populaţiei, deci era ceva înrudit cu loviturile de palat ale 
Bizanțului pământean; de asemenea, era implicat şi acel 
sentiment cunoscut în cultura târzie preatomică sub 
numele de We/rschmezrz, suferinţă determinată de 
inadaptarea la societate. Cu toate acestea, paradoxal, 
cei care simțeau această suferinţă cel mai puternic erau 
cei care se agățau totodată cel mai tare de viaţă... 

Bineînţeles, pentru ei nu era nici un paradox. 


Hans înţelese toate acestea şi încă multe altele în 
cursul cercetărilor pe care le conducea. I se permitea, în 
silă, să le conducă, în principal la insistența lui Yard, pe 
motivul că, oricât de bine fusese conservată dreptatea 
pe Azrael, Hans şi cei care l-au trimis erau barbari ig- 
noranţi, care aveau nevoie ca totul să li se explice şi să li 
se dicteze, ca la copii. Nu erau păstrate înregistrări ale 

celor care luaseră parte la asemenea ritualuri ca acela 
care-l costase pe Chen propria viaţă; oricum, partici- 
panţii îşi aminteau, pentru că erau evenimente rare şi 
cruciale pentru orice individ şi el fu autorizat să-i în- 
tâlnească şi să vorbească cuei. O imagine îngrozitoare se 
contură în mintea sa, de mizerie, şi sărăcie, şi foamete, 
edificându-se pe o asemenea furie a frustraţiei, încât 
crima şi execuţia păreau până în cele din urmă o elibe- 
rare dorită. Cu toate că, niciodată, acest impuls nu era 
direcționat spre cei care creaseră şi acum mențineau a- 
ceastă societate mizerabilă. Impulsul era, în mod inva- 
riabil, îndreptat împotriva unui egal într-ale suferinţei. 

Cineva ar fi putut să spună: 

„Atunci, nu-l de mirare că aristrocraţia se teme să 
introducă Puntea! Toţi vor dori să emigreze!“ 

Dar nu era chiar aşa! Planeta aceasta era casa oa- 
menilor ei; mai mult ca sigur că, dacă s-ar fi găsit dispo- 
nibilă o Punte, la nouăzeci la sută dintre ei le-ar fi frică 
să rişte o călătorie cu ea, iar din ceilalţi zece la sută cel 
puţin jumătate ar veni acasă, cu recunoştinţă, victime ale 
şocului culturii! 

Cu alte cuvinte, prinşi în cursă de propria lor igno- 
ranţă şi privaţiune! 

De aceea Hans plecase cu intenţia de a aduce cu si- 
ne ceea ce el considera a fi salvarea pentru Azrael. I se 
părea incredibil de nedrept ca fiinţe umane, fără îndo- 
ială, cel puţin în câteva cazuri, la fel de inteligente ca şi 
el să fie blocate în acest ciclu de sărăcie, când resursele 
planetei erau suficiente pentru a-i elibera. Il îngroziseră 
condiţiile de viaţă primitive impuse celei ma: mari părți 
a populaţiei, câtă vreme ştiinţa de a le depăşi fusese de 
la sine la îndemâna oricui, atunci când se întemeiase 
colonia. 

Nimeni nu ar fi vorbit aici despre originile lor, dar 
el cercetase şi era foarte sigur că Azrael fusese colonizat 
de un grup dizident de aşa-numiţi lhbertarieni- partizani 
al doctrinei libertăţii de conştiinţă—, al căror vis se des- 
trămase sub impactul cu climatul străin, cu maladiile 
străine şi cu jetuitorii străini, astfel încât atitudinile lor 
s-au schimbat pe neaşteptate şi ei şi-au abandonat cre- 
dinţa în perfecțiunea individului în favoarea unei naive 
distorsiuni a „supravieţuirii celui mai potrivit“. 

Acum nu mai era posibilă nici o satisfacţie şi asta îl 
revolta. Fiind vorba numai de plăcerea perfecționării, 
pe care el însuşi o găsea în învingerea unei probleme 
insolubile, Hans Demetrios rămase credincios ideii că 
oamenii ar trebui să aibă dreptul la plăcere. Era dreapta 
recompensă pentru existenţă. Uitarea putea veni mai 
târziu. 

Treptat, el le superă în treacăt această idee celor 
care îl însoţiseră în rundele sale de investigaţii. Ei re- 
fuzară să asculte ce le spunea, reacţionând cu neîn- 
credere sau, în cel mai bun caz, cu un râs grosolan- 
singurul râs pe care-l auzise de la venirea sa. 

Dintre toţi, singur Yard ripostă la argumentele lui 
Hans cu argumente proprii. El era marele stăpân al 
destinului cazuistic al acestei planete... Îndeosebi, se 
gândi Hans, pentru că el credea în asta cel mai puţin, 
putând să rămână în afara problemei şi să aibă o ima- 
gine obiectivă mult mai apropiată de realitate decât co- 
legii săi. In orice caz, el era singurul care părea capabil 
să emită o ipoteză asupra unei alte alternative de viaţă 
şi să tragă concluzii corecte în legătură cu asta. 

In ultima zi când ancheta sa mai putea fi prelungită, 
a doua zi după ce ultima persoană implicată în ceremo- 

nia în care fusese Chen omorât depusese mărturie că toţi 
se aflau acolo de bună voie, toţi se expuneau cu plăcere 
riscului pe care îl reprezentau unul faţă de celălalt, că 
toţi ar fi făcut ceea ce făcuse ucigaşul, că toţi, în mod egal, 
ar Îi putut fi victima lui, din pură întâmplare, Hans fu 
adus la disperare. Pentru că aceasta fu totodată şi ziua în 
care Yard îl informă cu aplomb că- admițând că Hans 
însuşi ar fi un reprezentant la fel de corect al culturii 
Pământului aşa cum este Yard pentru cultura Azrael- 
ului Pământul nu ar face niciodată aşa cum ameninţase. 
Lăsând la o parte modul de gândire al celor care au 
colonizat Azrael-ul, spuse el, pământenii nu ar putea 
niciodată să privească moartea unui singur om ca un 
motiv pentru a depopula o planetă. Numai cei care 
ajunseseră să dispreţuiască viaţa ar putea lua o ase- 
menea decizie. Dacă situația ar fi fost invers, ar fi fost o 
altă problemă. 

—Vrei să spui, superă Hans, că, dacă Long ar fi mu- 
rit de muşcătura de şarpe, tu ai fi acceptat Puntea pen- 
tru că lipsindu-u alt contact cu Pământul nu ai fi putut 
altfel să ceri răzbunare? 

Fusese o tentativă curajoasă; dădu însă preş. Yard 
nu acordă nici o importanţă amintirii lui Long. 

— El ne-a trădat! scrâşni el. Voi l-aţi atras în cap- 
cană. O persoană rațională ar fi trebuit să prevadă ris- 
cul de a avea retragerea tăiată. Nu a fost îndeajuns de 
prudent, cu toate că a fost atât de bine că l-am ales peel. 
Aproape oricare altul dintre noi ar fi însemnat o pierdere 
mai mare. 

Asta adăupă încă un factor la analiza socială a lui 
Hans şi efectiv o completă. Dar înainte de a putea face 
ceea ce simţea că era acum obligatoriu — să dea un sem- 

nal Câ/nelur de Vânătoare să vină şi să-l ducă înapoi, 
pentru că restul din ceea ce mai trebuia făcut constituia 
un proiect pe termen lung- Yard făcu un semn spre doi 
bărbaţi care toată ziua îl urmaseră ca nişte bodyguarzi. 

— Duceţi-l înapoi în celula sa, îi însărcină el. Va ră- 
mâne acolo până când Long şi delegaţia sa vor fi trimişi 
înapoi de pe Pământ. Şi, pe drum, rădeţi-l în cap! Am 
detectat semnale care provin de la el când este singur şi 
presupun că se află ascuns ceva în părul lui. 

Uşa celulei se închise pe ruina speranţelor lui Hans. 
Fusese atât de încrezător când înţelesese că aceşti oameni 
aveau nevoie să se stigmatizeze singuri ca un suport 
pentru convingerile lor; se gândise că se vor dovedi 
vulnerabili în faţa dilemei pe care el o crease... Şi, în 
schimb, ei îi dăduseră în vileag cu cruzime fisura din 
propria sa poziţie sau în orice caz unul dintre ei o făcuse. 
Acum, în loc să le aducă salvarea, el era condamnat să 
rămână aici până când încetarea semnalelor de la 
transmiţătorul său o vor obliga pe căpitanul Inkoos să 
ordone navei să se întoarcă de pe orbită şi să-l găsească 
cadavrul. Detaşarea aparatului de pe scalpul său se va 
înregistra pe detectoarele navei ca şi cum el ar fi fost 
omorât. Foarte curând ar putea fi. Şi, pentru că fusese 
învins, simţ că nici nu însemna nimic dacă ar fi omorât! 


Incapabilă să doarmă noaptea, incapabilă să se 
concentreze ziua asupra muncii, Alida Marquis nu se 
putea pândi la nimic altceva decât la situaţia primejdioasă 
pe care Hans şi-o oferise din proprie iniţiativă. Revăzu 
de nenumărate ori datele pe care Chen le înaintase 
înainte de a muri; derulă de nenumărate ori benzile cu 

ceea ce făcuse sau spusese Long de la venirea sa pe 
Pământ. Existau foarte multe acum din acestea din 
urmă, Şi ființarea unei Societăți Azrael înmulţea aproape 
oră de oră problemele. Se ştia că Uskia era jignită de 
modul în care Inspectorul Relaţiilor o neglija, dar 
acesta era un inconvenient minor. Incepuse deja munca 
la crearea unui sector Ipewell în Oraşul Punţii şi cea mai 
mare parte din ceea ce mai rămăsese putea fi lăsată în 
seama maşinilor. Chiar dacă era o entitate aparte, unică, 
planeta Ipewell mergea bine în cadrul parametrilor 
stabiliţi prin contact cu alte lumi umane. 

Azrael era însă total diferit. 

De ce- de ce — de ce se bazase Hans atât de mult pe 
acele coarne artificiale? În mod sigur, ele implicau o 
capacitate de autoiluzionare! Exteriorizarea credințelor 
cuiva într-un simbol ca acela reprezenta caracteristica 
unei societăţi conforme cu societatea primitivă care se 
prăbuşise sub propriile-i concepţii greşite. Circumcizie— 
cicatrizare — tatuare — castrare- toate tipurile de mutilare 
au fost exploatate pentru a însemna oamenii ca mem- 
bri ai unui grup exclusivist, pentru a-i ţine izolaţi şi 
identificabili printre mulțimile de necredincioşi, creştini, 
păgâni sau orice altceva... Şi care era rezultatul? 
Societatea interstelară creată de Punţi, ai cărei mem- 
bri se întâlneau — cel puţin în persoana reprezentan- 
tilor lor pe Pământ- în oraşul gigant pe care ea-l putea 
vedea desfăşurându-se dedesubtul geamurilor biroului 
său. Măsurând la pas încăperea, înainte şi înapoi, de 
nenumărate ori, muşcându-şi buza, privea îndurerată 
spre extraordinara panoramă sau, alteori, spre va- 
rianta sa miniaturizată din adâncimile transparente ale 

mesei sale, ca şi cum, printr-o simplă examinare, ar fi 
putut să descălcească misterul. 

Hans neglijase ceva. Devenea din ce în ce mai si- 
gură de asta. ŞI îşi riscase existența- mai rău, sănătatea 
mentală- prin îndrăzneala lui. Îl crezuse într-adevăr că 
va face un miracol; părea atât de sigur... 

Proiectorul de imagini so//do emise semnalul său 
de prioritate, care năvăli brusc şi deodată ea se trezi a- 
proape intrând în figura corpolentă a luivan Heemskirk.. 
Se opri drept în faţa lui. 

Politicianul îşi ştergea fruntea cu o batistă care se 
asorta cu roba sa galbenă. 

— M-am gândit că ar fi mai bine să auzi asta înainte 
de a i-o spune chiar lui Shrigg, începu el fără nici un 
preambul. Căpitanul Inkoos raportează că toate sem- 
nalele de la transmiţătorul lui Hans au încetat. Unul din 
două, căci să se fi stricat este puţin probabil, deci ori 
i-a fost smuls de pe cap, ori Hans este mort. Ea are ne- 
voie să fie autorizată pentru a porni la drum şi vrea să 
ştie pe ce bază. 

Mâinile Alidei se încleştară brusc; unghiile îi intrară 
dureros în palme. 

- Dacă i-a învins, aşa cum a promis, urmă van 
Heemskirk, neîndurător, ei ar fi putut foarte bine să-l 
omoare pentru strădania sa. Nu-i aşa? 

Ea rămase acolo în picioare, clătinându-se, cu o- 
chii închişi, în strânsoarea de cleşte a unei străfulgerări 
a minţii, de parcă ar fi avut convingerea că şi Hans ar fi 
putut să fie omorât tocmai pentru a-i aduce ei toate 
gândurile în centrul atenţiei. Dar asta îi era slujba şi, în 
timp, Alida devenise foarte bună pentru ea. 

— Alida! spuse van Heemskirk, alarmat. Mă asculţi? 
Te simţi bine? 

Ea îşi deschise ochii. Cu o articulare dureros de 
corectă, rosti: 

-Nu-i spune lui Shrigg. Nu încă. Nu-i răspunde nici 
căpitanului Inkoos. Lasă-mă să pun câteva întrebări 
unor oameni şi am să te rechem. 

— Ce? clipi grăsanul repede din ochi. Ce întrebări? 
Ce oameni? 

— Poate nu atât de mult oamenilor, cât maşinilor 
lor, murmură Alida. Dar Laverne este unul şi Lorenzo 
este celălalt. Aşteaptă cinci minute. Dacă ne iubeşti pe 
mine şi pe Hans, Moses, mai aşteaptă cinci minute! Cred 
că am găsit ce a neglijat Hans! 

Si, comentă în sinea sa, chiar dacă nu ştiu, totuşi 
această clipă, în care eu pot să mă fac pe mine însămi să 
cred că ştiu mai mult decât un pantolog de vârf, este gata 
să rămână pentru totdeauna o amintire pe care o voi 
păstra cu sfinţenie... 

Ba chiar trecură mai puţin decât cele cinci minute 
promise până când îl rechemă pe van Heemskirk, foarte 
palidă, vorbind cu un glas abia puţin mai tare decât o 
şoaptă: 

— Moses, Laverne crede că am dreptate şi Lorenzo 
este sigur de asta. lată ce avem de făcut. Ascultă cu 
atenţie! - 


Cu puțin timp în urmă, un bubuit de tunet se ros- 
togolise de-a curmezişul sinistrului oraş şi făcuse să se 
cutremure pereţii celulei lui Hans. Ei bine, asta nu re- 
prezenta nimic nou sau deosebit. Ghemuit ca un copil 

nenăscut, el era pierdut în miasma autocompătimirii 
pentru propria sa incompetenţă. 

Pe neaşteptate, zăvoarele uşii fură trase într-o parte, 
cu un zgomot strident. El îşi redobândi suficient din 
stăpânirea de sine pentru a se putea ridica şi a-i în- 
tâmpina pe noii veniţi în picioare. Dar nu erau decât doi 
gardieni, care îl goniră şi-l îmbrânciră în sala în care se 
confruntase altădată cu Shang şi cu colegii lui. 

De data aceasta, scaunul cu spătar înalt era ocupat 
de Casimir Yard şi expresia feţei sale era aceea a unui 
om care a gustat amărăciunea pelinului. 

— Se pare că trebuie să consimţim şantajului tău 
crud şi să acceptăm impunerea unei Punţi , începu el 
direct. 

Hans aproape leşină; se agăţă cu toată puterea de 
dorinţa de a nu-şi pierde cunoştinţa. ŞI, ca şi cum asta era 
exact ceea ce ar fi aşteptat până acum de la ei, spuse: 

— Foarte bine, sunt bucuros în interesul vostru că în 
sfârşit v-a venit mintea. Aţi înţeles condiţiile prevă- 
zute- că oricine are vârsta prevăzută de lege poate că- 
lători cu Puntea, o dată ce a fost instalată? 

Yard murmură ceva imperceptibil şi făcu un gest ca 
pentru a îndepărta o muscă. 

— Vei fi dus de îndată la cosmoport, continuă el. 
Nava va coborî pentru a te recupera. Şi sper foarte mult 
că n-am să mai dau niciodată ochii cu tine, încheie, ridi- 
cându-se, şi se îndepărtă ca o vijelie. 

Apoi lucrurile se precipitară astfel, încât Hans de- 
abia avu timp să le înregistreze. Deodată, 1 se păru că se 
afla în picioare pe cosmoport, sub o burniţă cenuşie, şi 
rampa Câinelui de Vânătoare era coborâtă, şi două 
femei înaintau spre el ca să-l întâmpine. La căpitanul 

Inkoos, desigur, se aşteptase, dar cealaltă era Alida 
Marquis! 

Luat prin surprindere, Hans ştiu că trebuia să spu- 
nă ceva. Tot ceea ce îi trecu prin minte fu mărturisirea 
blestemată: 

— Eu, eu am greşit, Alida! 

O privire îngrozită se aşternu pe faţa Alidei în timp 
ce se pregătea să-l îmbrăţişeze. Dându-se cu un pas 
înapoi, îl întrebă: 

— Au refuzat Puntea... din nou? 

— Nu... nu! îşi scutură Hans, stânjenit, capul. Doar 
că nu înţeleg de ce au acceptat-o! Nu s-a datorat fap- 
tului că aş fi gândit mai bine decât e1! 

— Ah, dar ai gândit mai bine! se precipită ea şi, a- 
pucându-l brusc de mână, îl privi în ochi. Ai raţionat atât 
de bine, încât a devenit foarte clar de ce sunt nevoiţi să 
accepte — foarte clar cel puţin pentru mine, dacă nu 
pentru el! 

El rămase în picioare, împietrit pentru mai multe 
clipe. Apoi sensul a ceea ce spusese Alida începu să fie 
înţeles. 

— Explică-mui, îi ceru el cu gâtleţul uscat. 

— Dar era totul subînţeles în ceea ce ai spus despre 
Lancaster Long! Că el putea să se lase muşcat de şarpe 
pentru că nu ştia că ar putea fi omorât. Dacă ar fi vrut cu 
adevărat, în adâncul fiinţei sale, să moară, ar fi putut să 
omoare pe cineva. Doar acesta este tiparul după care a 
fost crescut! Dar el l-a lăsat pe şarpe să-l muşte pentru 
că îl văzuse şi pe Rungley muşcat şi ştia că cel puţin 
câțiva oameni se vindecaseră. Atâta timp cât există o 
şansă de supravieţuire, el şi cei din neamul lui vor miza 

pe ea. Long nu a refuzat terapia când l-au dus la spital, 
nu-l aşa? 

— Incepe să mi se clarifice, spuse Hans, cu privirea 
concentrată pe o altă lume. Continuă! 

—Acelaşi tipar se păstrează şi în cazul elitei care 
poartă coarnele diavolului! De fiecare dată când refuză 
să ia parte la un ritual care poate conduce la uciderea lor 
accidentală, ei trebuie să plătească, ceea ce atrage după 
sine iritarea zone! în care coarnele sunt făcute să crească! 

— Şi ai descoperit asta tocmai de pe Pământ? 

— Nu, nu am descoperit-o, am înţeles-o! Mi-a tre- 
cut prin minte să-i întreb pe Laverne şi Lorenzo ce 
concluzie ar putea trape ci dacă la un spital de boli men- 
tale de pe Pământ s-ar prezenta un pacient de pe o pla- 
netă străină acuzând toate simptomele lui Lancaster 
Long! 

Ca trăsnit, Hans deschise larg braţele şi le ridică în 
aer. 

— Evident! spuse el, de îndată ce izbuti. Şi nu 
mi-a venit niciodată în minte! O întrebare atât de simplă! 

— Care? ceru căpitanul Inkoos, privind când spre 
unul, când spre celălalt. 

— Păi! exclamă Hans. Sunt eí cu adevărat nebuni? 

Ea îşi rotunji buzele şi fluieră: 

— Ştii, nu m-aş fi gândit niciodată la asta! Eu sunt, 
de altminteri, obişnuită cu oamenii care sunt- ei 
bine! — mai puţin nebuni. Capabili cel puţin să-şi organi- 
zeze vieţile. 

— Şi aşa sunt oamenii Azrael-ului, spuse Hans, în- 
cruntându-se acum, când înţelese toate consecinţele. 

Dar este aproape o reacţie inumană şi... Nu contează, 
am să înţeleg restul mai târziu. Ce vreau chiar acum să 
ştiu este cum naiba le-ai distrus armura împotriva rea- 
lităţii? 

— Oh, cu siguranţă ai auzit când a explodat! spuse 
Alida şi se uită rapid la căpitan, care ridică din umeri şi 
explică: 

— Ei bine, sper să Îi fost bine în privinţa oamenilor... 
Notează, eu nu m-am aşteptat niciodată să se apeleze la 
mine ca să emit un asemenea ordin şi sper sincer ca orice 
anchetă să mă disculpe de la... 

— Ce ai făcut? se enervă Hans, înaintând, nerăb- 
dător, spre ea. 

— Am deschis focul cu o torpilă de multimegatone 
în oceanul lor nordic, cam la cinci sute de kilometri de 
aici, şi am trimis un taifun artificial peste un şir de sate 
de pe coastă. Sper ca nimenisă nu fi fost rănit serios! Dar 
câteva case au fost spălate de mare şi le va lua mult timp 
până să repare stricăciunile. 

— Am înţeles, spuse Hans, care îşi închisese ochii şi 
se balansa înainte şi înapoi, pe călcâie. Ei erau pregătiţi 
să suporte orice fel de suferinţă, atât timp cât aceasta se 
afla sub controlul lor. Vroiau să fie victime ale propriilor 
lor decizii. De aici ritualul biciuirii şi uneori al uciderii. 
Dar, când suferinţa a venit de dincolo de sfera lor de 
influenţă, i-a redus la condiţia animalelor fără minte — 
asta este, prin definiţie, în termenii credinţei lor. Asociat 
cu faptul că nu contează cât de convins s-a putut 
pronunţa Yard, el nu a putut niciodată să fie sigur că 
Long nu aabandonat de bunăvoie Azrael-ul şi idealurile 

sale. Perfect! Ah, foarte bine lucrat! O cursă bine întinsă, 
mai bună decât cea pe care am inventat-o eu! 

— Continui să vorbeşti de Azrael în trecut, observă 
nedumerită căpitanul Inkoos. Vreau să zic, la timpul 
trecut. 

— Acolo Îi şi este locul, spuse Alida imediat. Ală- 
turi de toate celelalte societăți umane atât de înspăi- 
mântate de fragilitatea unicităţii lor, încât au trebuit 
să-şi însemneze membrii, sluțtindu-i. Cred că strămoşii 
tăi trebuie să fi făcut la fel, sunt sigură că ai mei au făcut! 

— Ei bine, sigur că au făcut! Dar nu m-am aşteptat 
niciodată ca o asemenea problemă să se ivească aici şi 
acum, recunoscu căpitanul Inkoos, umezindu-şi buzele 
groase. Şi eu tot nu înţeleg de ce declanşarea unei ex- 
plozii a valorat mai mult în a-i determina să se răzgân- 
dească decât a putut face Hans cu tot raţionamentul său. 

— Ah, asta dovedeşte că nu sunt atât de nebuni în- 
cât să nu mai aibă speranţă, afirmă Hans cu prompti- 
tudine. Li s-a arătat pur şi simplu că există câteva lucruri 
care ar putea, în propriii lor termeni de referinţă, să-i 
reducă la o condiţie pe care ei se prefăceau că o dis- 
preţuiesc. Cu alte cuvinte, ei nu ar mai fi deţinut con- 
trolul asupra modului şi timpului când ar fi murit. Asta 
m-a convins că merita osteneala de a risca încercând 
să-i salvez. Nu am admis că asta era ceea ce aveam în 
minte, şi e bine. Pentru că în final cineva a trebuit să 
vină şi să mă salveze! Sper că realizezi că nu mi-ai salvat 
doar viaţa, ci şi sănătatea mentală? se adresă el Alidei. 

— Şi sper, îi răspunse ea cu greutate, că îți vei amin- 
ti cum să-ţi arăţi recunoştinţa. Dar, de fapt, ştii, nu mie 
îmi eşti dator... 

— Dar tu al fost cea care... 

- În ultimă analiză, i-o datorăm în întregime lui 
Jorgen, îl întrerupse ea, scurt. 

— Ce? 

— Lorenzo a spus categoric că dacă nu l-ar fi avut pe 
Jorgen în grija sa, s-ar fi putut să nu fi înţeles ce era în 
neregulă cu Lancaster Long. 

— Ce a avut de-a face căderea nervoasă a lui Jorgen 
cu situaţia de aici, de pe Azrael? 

Alida ridică din umeri, uşor deconcertată: 

— Cred că va trebui să ne întoarcem înapoi pe 
Pământ ca să descoperim asta, spuse în cele din urmă. 
Dar pe baza a ceea ce mi s-a spus până acum, ar fi vorba 
de punerea unei sarcini prea mari pe umerii unei singure 
persoane. 

Hans reflectă pentru o clipă, apoi faţa 1 se lumină. 

— Oh! Oh, da! Şi aristocrația Azrael-ului se temea 
să lase mai mult decât unul singur dintre ei să meargă 
spre Pământ, chiar dacă acesta avea o suită de asistenţi. 
Dar noi pretindem ca cineva de rangul lui Jorgen să 
călătorească întotdeauna singur, neavând alt ajutor decât 
cel pe care i-l asigură maşinile portabile, iar eu mi l-am 
refuzat chiar şi pe acesta, şi... şi am încetat să mai 
sper, fiind un prost, Alida. Rolul pantologului este, de 
altminteri, prea solitar pentru a fi confortabil. Am de 
gând să mă agăţ de ceea ce am învăţat: întotdeauna va 
exista un şoc pentru care să nu poţi fi pregătit. . 

— Cine are nevoie să i se spună asemenea lucruri? 
mormăi căpitanul Inkoos şi făcu un semn ofiţerilor săi 
însoțitori că era timpul să retragă rampa de coborâre şi 
să se îndrepte spre orbită înainte de a se aprinde o altă 
Punte. 

Fredonând o melodie veselă, Alida intră în biroul 
său... şi se opri brusc în drum. Mâna i se repezi la gură, 
ca şi cum intenţiona să-şi cheme printr-un semn cu- 
vintele. 

— Jorgen! spuse ea slab, în cele din urmă. Nu mă aş- 
teptam să te găsesc aici! Cum...? 

— Oh, nu-ţi aduci aminte, eu sunt Directorul Sis- 
temului? zise Thorkild. Toate uşile din Centrul Punţii se 
deschid pentru mine. 

Elşedea în fața unui ecran pe care se perindau toate 
ştirile importante din ziua trecută sau din urmă cu mai 
multe zile, şi pe un alt scaun, în spatele său şi lateral, 
şedea o fată sveltă, foarte tânără, cu părul negru strâns 
pe ceafă şi cu ochi mari şi negri, speriaţi. 

— Ea este Nefret, se gândi Thorkild cu întârziere să 
o prezinte. A fost în spital cu mine. A încercat să evade- 

ze de pe Pământ în ziua în care s-a sinucis Saxena. Nu 
cred că-ţi aminteşti. Nu mi-am amintit-o nici eu până 
când întâmplarea nu ne-a adus împreună — dacă poţi 
numi întâmplare ceva care este plănuit de Lorenzo. 
I-am promis să-i ofer ceea ce vrea, adică ceva care să 
conteze, pentru care să merite să trăieşti, şi mi-am 
închipuit că am găsit ceea ce căutam numai pentru că 
Lancaster Long mă insultase atât de tare. Acum am o 
mentalitate de schimbat şi trebuie să mă întorc atunci 
când şi ea, şi eu vom ajunge acolo unde mi-am propus! 

Alida ezită o clipă, apoi ocol biroul şi îşi ocupă lo- 
cul ei obişnuit, din spatele acestuia. Degajată, aflân- 
du-se acum într-o postură familiară, preciză: 

— Vrei să spui, pentru că Azrael şi-a schimbat gân- 
direa colectivă? 

— Ştii al naibii de bine ce vreau să spun! Am ieşit din 
spital gata pregătit să lupt cu Long şi cu neamurile lui 
până când vor fi de acord cu mine că lucrul de care au 
nevoie pentru a se salva este o Punte, şi-am descoperit 
în schimb că... 

—Aşteaptă! îl opri Alida şi printr-un gest al mâinii. 
Tu încă nu realizezi că datorită tie- nu datorită mie, nu 
datorită lui Hans, ci datorită fe- oamenii pe care Long 
i-a lăsat în urma lui s-au decis în definitiv să accepte 
Puntea? 

- Eu? Ce am eu de-a face cu asta? clipi el consternat. 
Mai mult decât acei falşi azraeliţi pe care i-am văzut 
venind pe aici! 

Alida se ridică de la biroul său şi se aplecă în faţă, 
spre el, într-un gest acuzator: 

— Dar tu eşti unul adevărat ! 

Urmă o tăcere adâncă. În cele din urmă, cu gura 
uscată, Thorkild reuşi să întrebe: 

— Ce naiba vrei să zici? 

— Vreau să zic următorul lucru, începu Alida să-i 
explice, în timp ce se aşeza înapoi, în scaunul ei. Pentru 
că erai atât de îndepărtat de la orice recompensă per- 
sonală pentru efortul pe care îl investeai, tu erai la fel de 
înclinat să presupul, ca şi oamenii Azrael-ului de pe 
planeta lor ostilă, întunecată şi p/icuisitoare, că viaţa nu 
merită trăită. Că singurul lucru care merită plănuit este 
să ieşi naibii cât mai repede din ea. Dar asta a fost cap- 
cana în care a căzut Saxena... 

— Crezi că asta a fost ceea ce l-a împins la sinucidere? 
o întrerupse Thorkild. 

— Acum cred că da. Totuşi nimeni nu va putea fi 
vreodată sipur. Dar trebuie să recunoaştem că această 
explicaţie dă un sens, o înţelegere mai bună decât ori- 
care alta. Nu-i aşa? Şi, pe deasupra tuturor, mai există 
ceva asupra căruia Moses mi-a atras atenţia. Noi- vreau 
să spun oameni ca tine şi ca mine- nu riscăm să avem 
copii... 

-Dacă n-ar fi fost munca mea! protestă Thorkild. 
Eu întotdeauna mi-am dorit să fiu părinte. 

— Destul de mult, încât să-ţi sacrifici douăzeci de ani 
sau chiar mai mulți din viaţă pentru a-i creşte, în 
condiţiile ideale pe care tu sau eu ni le-am putea în- 
trezări? 

Ea tăcu un timp, destul de mult pentru ca el să-şi 
poată revela toate implicațiile întrebării, apoi continuă: 

— De fapt nu ne-am dorit! Şi culmea este că nici 
pantologii nu şi-au dorit, ei care ar putea cerceta pro- 
blema mai bine decât oricine altcineva. Ne bazăm pentru 

noi înşine pe înlocuitori care să se ivească din rezerva de 
gene. Este o reflectare a ceea ce s-a întâmplat pe Azrael, 
ceva asemănător. A fost un sistem de castă dependent 
de un mod de gândire identic. Ei şi-au însemnat semenii 
ŞI urmaşii... 

— Am înţeles! interveni Thorkild. Nu mai conti- 
nua. Acum ştiu ce urmează. Spune-mi doar ce anume 
am făcut ca să fiu ceea ce tu ai numit un adevărat az- 
raelit! 

— Păi, doar ai pus sub semnul întrebării sensul 
existenţei! se explică Alida. Ce altceva crezi că am vrut 
să spun? 

— Şi am fost respins în argumentul meu de ceilalți 
dintre noi când am încercat să susțin că existenţa era fără 
sens, total inutilă? 

— Mda! aprobă Alida, dând energic din cap. Pentru 
că, dacă este aşa, noi pur şi simplu nu posedăm- şi nu 
vom poseda niciodată- dovada ca să o demonstrăm. Ca 
şi tine, trebuie să acceptăm că va merita să suportăm 
viaţa chiar dacă nu putem să ne reproducem noi înşine. 
Şi părinţii niciodată n-au fost capabili să facă asta. 
Universul o interzice. 

Un zâmbet uşor trecu încet peste faţa lui Thorkild. 

— Oamenii de pe Azrael s-au gândit la copiii lor ca 
la virtuale jertfe, spuse el. 

— Hei! se entuziasmă Alida, lovind cu palma în 
partea superioară a biroului său. Hans ar fi fost mândru 
de această frază dacă i-ar fi trecut lui prin minte înaintea 
ta. Are legătură cu toate culturile militare ale Bătrânului 
Pământ, şi... Nu, restul, mai târziu! Acum vreau să fiu 
sigură că îți dai seama ce ai făcut ca să declanşezi soluţia 
pentru nol toți. 

— Pentru toţi? repetă Thorkild, dezamăgit. Ei bine, 
presupun că dacă exemplul meu l-a ajutat pe Hans, cu 
siguranţă că indirect ne-a ajutat pe toţi... Nu mă voi 
ascunde din nou, cu orice risc. Sunt pregătit să descopăr 
ace] ceva care poate împlini exigenţele mele şi ale lui 
Nefret — adică ceea ce contează, motivaţia pentru care 
merită să trăieşti! 

— Personal, nu mi-aş dori mai mult pentru mine, 
recunoscu Alida. 

— Aş putea...? ezită Thorkild. Aş putea să mă 
întorc? 

— Da. Da, te rog, Jorgen. Nu va trece mult timp pâ- 
nă când Hans va pleca acolo unde eu nu am nici o spe- 
ranţă să-l urmez. Şi bănuiesc, de vreme ce ţi se întâmplă 
ceva similar... 

Se opri, clătină din cap şi-şi smulse cu greu un 
zâmbet. 

— Am înţeles, îi veni Thorkild cu gravitate în ajutor 
şi se ridică, oferindu-i mâna lui Nefret, care i-o luă docilă 
ŞI îl urmă. 

-Ah, apropo, îl strigă Alida, iar ei, care ajunseseră 
în dreptul ieşirii, aruncară o privire înapoi. 

— Da... ce este? se interesă Thorkild. 

— Chiar aici, în capul listei mele de priorităţi, se află 
ceva care nu este pentru mine, ci pentru tine, îl înştiinţă 
Ahda şi-i arătă ecranul, în afara câmpului lor vizual, care 
îi prezenta mesajele acumulate. Este de la Koriot Angoss. 
Este teribil de nerăbdător să te vadă la el. Dar nu spune 
de ce. 

-Un fel de confident, nu-i aşa, pentru faptul că am 
să mă întorc pe tărâmul celor vii? 

— Ai şi făcut-o, spuse Nefret tare şi cât se poate de 
limpede. la-mă cu tine! Este tot ceea ce vreau! Am fost 
pe Azrael-ul meu şi nu mi-a plăcut. Ajută-mă să găsesc 
acel altceva pe care mi l-ai promis! 

— Toţi avem nevoie să găsim un loc mai bun decât 
Azrael-ul, recunoscu Thorkild. 


Îndărătnic, Thorkild o conduse spre biroul lui 
Angoss pe acelaşi drum pe care o luase în ziua când 1 se 
declanşase criza, ca şi cum ar fi vrut să desfidă pie- 
zele-rele. Privind cu neîncredere în josul imenselor 
coridoare pe care el i le dezvăluia vederii, Nefret şopti: 

— Asta este dintotdeauna aici? Și nimeni nu o 
observă? Ah, dacă aş fi ştiut că există ceva atât de măreț 
ascuns în spatele pereţilor lumii în care ei m-au obligat 
să trăiesc, niciodată n-aş fi acţionat în modul în care am 
făcut-o! Îţi mulțumesc atât de mult pentru că mi-ai 
arătat! 

] se aşeză apoi brusc în cale şi îşi încolăci braţele în 
jurul gâtului său, strivindu-şi buzele de ale lui. 

Pentru un moment, Thorkild rezistă, dar numai 
pentru un moment. Buzele ei vorbeau mult prea elocvent, 
fără cuvinte. 

Când trebuiră să se desprindă pentru a trape aer în 
piept, ea murmură lângă obrazul lui: 

— Sunt împărţită în două. Pe de o parte, vreau să fiu 
fiica ta şi, pe de alta, iubita ta. Nu ştiu care-mi este 
esenţa, înţelegi? Sper numai să o fi aflat tu pe a ta, după 
ce ai trecut prin atâtea. In fond, tu ai început să-mi a- 
corzi atenţie mai târziu decât a trebuit să o fac eu. 
Fă-mă o persoană, dă-mi o identitate, te rog! 

-Nu sunt sigur că am aflat mai multe decât tine, îi 
şopti Thorkild şi o îndemnă să meargă înainte. 


Uşa numită după numele lui Koriot Angoss pivo- 
tă, deschizându-se. Angoss şi Maida Wenge erau aple- 
caţi deasupra unui fel de cuşcă, în interiorul căreia se 
mişca ceva. 

— Se întâmplă vreodată să nu te găsesc la lucru? 
strigă Thorkild ca apucat. Ce ai acolo — ceva care să-ţi 
amintească de fauna de acasă? 

Angoss îl ţintui cu privirea. 

— Am fost sigur că ai să-ţi revii, spuse el după un 
timp. Aşa că am trimis după ceva care ar trebui să te 
ajute la convalescenţă. Priveşte! îl îndemnă apoi, în timp 
ce îi ridica în faţă cuşca. 

Thorkild văzu că ceea ce se mişca înăuntru era un 
şarpe. Se linişti brusc. 

— N-am mai fost la curent, spuse el. Dar deduc că 
Long i i-a făcut lui Rungley o asemenea reclamă, încât 
încă ne mai face necazuri. Am dreptate? ` 

— Pentru azi, sigur că ai, spuse Angoss. De fapt, So- 
cietatea Azrael-ului a făcut mare caz din mânuirea 
şerpilor şi un cârd de proşti s-au şi ales cu odihna veş- 
nică. Dar nu ai dreptate şi pentru mâine, te asigur. 

— Ce vrei să spui? 

— Şarpele de aici este otrăvitor într-o mult, mult mai 
mare măsură. Deja, făcându-i să accepte Puntea, domnul 
Hans Demetrios a spus adio nebunilor de pe Azrael. 
Unii oameni nu ştiu ce este bine pentru ei. Mă fac 
să-mi fie ruşine că şi noi avem câţiva pe Riger la fel 
de răi ca Lancaster Long. Aşa că, după cum vezi, i-am 
pus pe chimiştii noştri să dezvolte un aditiv pentru ve- 

ninul de şarpe, care să atace acea enzimă în care se în- 
crede Rungley. Şi astfel Rungley va putea ignora orice 
alt şarpe, dar nu pe acesta. Şarpele meu îl va îmbolnăvi 
foarte rău, îti spun eu. Eşti mulţumit? 

Universul păru să se sfărâme pentru o clipă. Apoi 
lumina pătrunse în mintea lui Thorkild mai strălucitoare 
decât soarele. 

Problemă insolubilă: un mânuitor de şerpi imun la 
otravă. Răspuns: un şarpe la care să nu fie imun. 

Problemă insolubilă: o planetă plină cu oameni 
care respinge ofertele pe care oricare altă lume uma- 
nă le-a găsit atractive. Răspuns: fă o ofertă atât de dez- 
agreabilă, de periculoasă, încât orice altă propunere să 
pară atractivă prin contrast. 

Problemă insolubilă: predecesorul tău a preferat să 
moară decât să facă faţă exigenţelor slujbei pe care o 
deţu tu. Răspuns: în loc să te îndrăgosteşti de cea mai 
matură, cea mai competentă şi cea maiinteligentă femeie 
din jur, aşa cum a procedat el, te îndrăposteşti de o 
pacientă oarecare dintr-un spital de boli nervoase, care, 
de fapt, este în căutarea unui tată. 

Problemă insolubilă: lipsă de motivaţie pentru a 
continua să trăieşti. Răspuns: imposibilitatea găsirii 
unui motiv pentru a desfiinţa viaţa. Nici chiar marile 
minţi ale Azrael-ului n-au reuşit să-l găsească. Nu au 
reuşit nici chiar sub imboldul şi la provocarea lui Hans 
Demetrios, care i-ar fi putut împinge spre asta, de altfel, 
singurul care ar fi putut-o face. 

Universul exista încă. Şi existau încă oameni gata să 
îndure tortura locuirii lui. Este clar. Intr-un anumit 
mod, strâmb, întortocheat, cu susul în jos, este clar. 

— Funţele umane nu sunt creaturi foarte logice, 
nu-l aşa? spuse Thorkild cu glas tare. 

Angoss clipi din ochi: 

— Niciodată nu au fost, zise el. Nu, din câte ştiu eu. 
Aş zice să laşi asta pe seama computerelor. Avem lu- 
„cruri mal bune de tăcut. 

Thorkild aprobă încet din cap. 

— Şi eu cred că am. Eram pregătit să o invidiez pe 
Alida, înţelegi,pentru că era atât de a naibii de deşteaptă 
— ŞI, ştii, ea într-adevăr este, pentru că, cel puţin o dată, 
a fost mai deşteaptă decât un pantolog, şi acesta este 
Hans, care este obligat să-şi facă drum acolo unde nici 
unul dintre noi nu-l poate urma şi chiar Jacob Chen a 
fost omorât pe drumul spre acolo... Dar nu contează! 
Nu mai mult decât orice altceva! Eu am slujba mea de 
îndeplinit, pentru că maşinile au confirmat că am lost 
potrivit pentru ea şi ele i-au spus la fel lui Moses van 
Heemskurk, şi i-au zis-o şi Ministrului Shrigp şi câteodată 
mă gândesc că sunt minunate, şi câteodată mă gândesc 
că trebuie să fie la fel de nebune ca azraeliţiu, şi... Inghiți 
cu dificultate: Şi, întrucât este imposibil pentru un ins să 
fie sigur de absolut orice, omul pe care îl admir cel mai 
mult dintre toi oamenii pe care i-am întâlnit este Hans 
Demetrios, care spune că-mi este dator, dar căruia de 
fapt eu îi sunt dator, ba, mai mult, mă aflu şi în imposi- 
bilitatea de a-i plăti. El a înfruntat ceva ce eu n-aş fi putut 
niciodată înfrunta: a acceptat riscul de a fi convins că a 
greşit. Eu doar am decis că jusesem învins. Asta era atât 
de banal, încât m-am răzgândit. Acum cred că nu pot fi 
învins. 

- Nu sunt sigură că am urmărit ceea ce ai spus, şop- 
ti Nefret. Dar sună bine, recunoscu, în timp ce se apro- 

pia, fascinată, de şarpe. Ce aveţi de gând să faceţi cu... 
cu ăsta? 

— Să 1 se permită să fie credincios naturii sale, spu- 
se Thorkild. Pentru a îndrepta un om care nu este cre- 
dincios naturii sale. Ceea ce înseamnă că va trebui să 
facă aproape acelaşi lucru pe care l-a făcut dintotdeauna 
orice şarpe. 

— Grădina Edenului? interveni Angoss, cu un glas 
plin de îndoială. A existat una, aşa mi-au spus ei... 

— Nu mai există de mult, spuse Thorkild. Nimic nu 
poate şi nimic nu va mai putea vreodată să o înlocuiască. 

DEȚINĂTOR AL PREMIULUI HUGO 


- JOHN BRUNNER 
„GONSTELATIA REBELA 


Sistemul Puntij interstelare era cea mai măreață in 
ventie din lunga istorie a umanităţii cosmice. Răspâneliți. 
pe o multime de planete, oameriiisi societățile lor trăiseră 
despărțiți, izolați, până când Puntea venise să unească 
“laolaltă lumile împrăştiate ale umăhităţii... Și să afirme. |. 
încă o dată că toți oamenii erau în esența lor fraţi și surot TD 


Dat îndepărtata lume a Azrael- -ului constituia exceptia, Si 
fiind singura lume disidentă catre refuzase Puntèà. SAU, 

cerea rebelilor în uniunea umană, anihilarea malvblg | 
ascunse âle refuzului lor îndârjit de a renunţa la & olarg 


reprezintă misiunea a doi agenti - un bărbat și o fergje „sui 
Riscurile unei asemenea acțiuni vor determiăaăt 
mult decât dezvăluirea unor secrete, caci roman daa 
„Constelatia Rebelã“ al lui John Brunner vizează însăși: E [i 
structura civilizatiei.. îi 

